ثلاثة الأصول2– DhiSalafiyyah\nثلاثة الأصول 2\n23/12/2012 ޢަޤީދާއާއި ފިރުޤާތައް, މުހިއްމު ލިޔުންތައްއައްޝައިޚު މުޙައްމަދު ޝާފިޢު ބިން ޢަބްދިލްޣަފޫރު\nދަންނާށެވެ! ﷲ ތިބާއަށް ރަޙުމަތް ލައްވާށި! ހަމަކަށަވަރުން ކޮންމެ މުސްލިމު ފިރިހެނަކާއި އަންހެނެއްގެ މައްޗަށް މި ތިންކަންތައް އުނގެނި އެކަންކަމަށް ޢަމަލުކުރުން ވާޖިބުވެގެންވެއެވެ.\nފުރަތަމައީ: ހަމަކަށަވަރުން ﷲ ސުބްޙާނަހޫ ވަތަޢާލާ އަހަރެމެން އުފައްދަވައި، ރިޒުޤު ދެއްވެވިއެވެ. އަދި އެއިލާހު އަހަރެމެން ބޭކާރު ގޮތެއްގައި ދޫކޮށެއް ނުލައްވައެވެ. އަދިކިއެއްތަ އަހަރެމެންގެ ގާތަށް ރަސޫލަކު ފޮނުއްވިއެވެ. ފަހެ، އެކަލޭގެފާނަށް ކިޔަމަންގެންފިމީހާ ސުވަރުގެ ވަދެއްޖެއެވެ. އަދި އެކަލޭގެފާނަށް އުރެދިއްޖެ މީހާ ނަރަކައަށް ވަދެއްޖެއެވެ.\nދަލީލަކީ ﷲތަޢާލާ ގެ ވަޙީބަސްފުޅެވެ. إِنَّا أَرْسَلْنَا إِلَيْكُمْ رَسُولًا شَاهِدًا عَلَيْكُمْ كَمَا أَرْسَلْنَا إِلَى فِرْعَوْنَ رَسُولًا *فَعَصَى فِرْعَوْنُ الرَّسُولَ فَأَخَذْنَاهُ أَخْذًا وَبِيلًا -المزمل:15-16 މާނައީ: “ހަމަކަށަވަރުން ތިމަންއިލާހު ތިޔަބައިމީހުންގެ މައްޗަށް ހެކިވެރިއެއްގެ ގޮތުގައި ރަސޫލަކު ތިޔަބައިމީހުންގެ ގާތަށް ފޮނުއްވީމެވެ. އެއީ ތިމަންއިލާހު ފިރުޢައުނުގެ ގާތަށް ރަސޫލަކު ފޮނުއްވި ފަދައިންނެވެ. * ދެންފަހެ ފިރުޢައުނު އެރަސޫލާއަށް އުރެދުނެވެ. ދެން ތިމަންއިލާހު އޭނާ ވަރަށް ގަދަފަދަ ހިއްޕެވުމަކުން ހިއްޕެވީމެވެ.”\nދެވަނައީ: ހަމަކަށަވަރުން ﷲ ސުބުހާނަހޫ ވަތަޢާލާ އަށް ކުރެވޭ އެއްވެސް އަޅުކަމެއްގައި އެއިލާހާ އެއްވެސް ފަރާތެއް ބައިވެރިކުރުމަކަށް އެއިލާހު ނުރުއްސަވައެވެ. އެއީ ކުއްތަންކުރެވިގެންވާ މަލާއިކަތެއް ކަމުގައިވިޔަސް، ފޮނުއްވިގެންވާ ނަބިއްޔެއްކަމުގައި ވިޔަސް މެއެވެ.\nމީގެ ދަލީލަކީ ﷲ ތަޢާލާގެ ވަޙީބަސްފުޅެވެ. وَأَنَّ الْمَسَاجِدَ لِلهِ فَلَا تَدْعُوا مَعَ اللهِ أَحَدًا -الجن 18 މާނައީ: ހަމަކަށަވަރުން މިސްކިތްތައްވަނީ ﷲ އަށެވެ. ފަހެ، ތިޔަބައިމީހުން ﷲއާއެކު އެހެން އެއްވެސް ފަރާތަކަށް އަޅުކަން ނުކުރާހުށިކަމެވެ!\nތިންވަނައީ: ރަސޫލާއަށް ކިޔަމަންވެ، ﷲގެ އެއްކައުވަންތަކަން ޤަބޫލުކުރާ އެއްވެސް މީހަކަށް ﷲއާއި އެކަލާނގެ ރަސޫލާއާ އިދިކޮޅުވާ އެއްވެސް މީހަކާ ގާތްކަން ބެހެއްޓުން ހުއްދަވެގެން ނުވެއެވެ. އެއީ ކިތަންމެ ގާތްތިމާގެ މީހެއްކަމުގައިވިޔަސް މެއެވެ. ދަލީލަކީ ﷲ ތަޢާލާގެ ބަސްފުޅެވެ. لَا تَجِدُ قَوْمًا يُؤْمِنُونَ بِاللهِ وَالْيَوْمِ الْآَخِرِ يُوَادُّونَ مَنْ حَادَّ اللهَ وَرَسُولَهُ وَلَوْ كَانُوا آَبَاءَهُمْ أَوْ أَبْنَاءَهُمْ أَوْ إِخْوَانَهُمْ أَوْ عَشِيرَتَهُمْ أُولَئِكَ كَتَبَ فِي قُلُوبِهِمُ الْإِيمَانَ وَأَيَّدَهُمْ بِرُوحٍ مِنْهُ وَيُدْخِلُهُمْ جَنَّاتٍ تَجْرِي مِنْ تَحْتِهَا الْأَنْهَارُ خَالِدِينَ فِيهَا رَضِيَ اللهُ عَنْهُمْ وَرَضُوا عَنْهُ أُولَئِكَ حِزْبُ اللهِ أَلَا إِنَّ حِزْبَ اللهِ هُمُ الْمُفْلِحُونَ -المجادلة 22 މާނައީ: “ﷲއާއި އާޚިރަތް ދުވަހަށް އީމާންވާ މީހުން، ﷲއާއި އެއިލާހުގެ ރަސޫލާއާ އިދިކޮޅު ހަދާމީހުންނަށް ލޯބިކޮށް ގުޅުން ބަހައްޓާތަން ކަލޭގެފާނު ދެކެވަޑައިނުގަންނަވާނެއެވެ. އެއީ އެބައިމީހުންގެ ބަފައިން ނުވަތަ ދަރީން ނުވަތަ އަޚުން ނުވަތަ ގާތްތިމާގެމީހުން ކަމުގައި ވިޔަސްމެއެވެ. އެއިލާހު އީމާންކަން ލިޔުއްވައިފައި ވަނީ އެބައިމީހުންގެ ހިތްތަކުގައެވެ. އަދި އެއިލާހުގެ ހަޟްރަތުންވާ ނަޞްރަކުން އެބައިމީހުންނަށް ގަދަކަން ދެއްވިއެވެ. އަދި އެތަންތަނުގެ ދަށުން ފެންކޯރުތައް ހިނގަ ހިނގާ ހުންނަ ސުވަރުގެތަކަށް އެބައިމީހުން ވައްދަވާނެއެވެ. އެތަނުގައި އެބައިމީހުން ދެމިތިބޭނެއެވެ. ﷲ އެބައިމީހުންނަށް ރުހިވޮޑިގެން ވެއެވެ. އަދި އެބައިމީހުން އެއިލާހަށް ރުހިގެން ވެއެވެ. އެބައިމީހުންނީ ﷲގެ ޖަމާޢަތެވެ. ހަމަކަށަވަރުން ކާމިޔާބު ވެގެންވާ ބަޔަކީ ﷲގެ ޖަމާޢަތުގެ މީހުންނެވެ.”\nދަންނާށެވެ! ﷲ އަށް ކިޔަމަންގަތުމަށް އެއިލާހު ތިބާއަށް މަގުދައްކަވާށި! ހަމަކަށަވަރުން ޙަނީފިއްޔާ (ޝިރުކުން އެއްކިބާވެ ތައުޙީދަށް ލެނބުން) އަކީ އިބްރާހިމް ޢަލައިހިއްސަލާމްގެ މިއްލަތެވެ. އެއީ ހަމަކަށަވަރުން ހަމައެކަނި ﷲ އަށް ދީން ޚާލިޞްކުރާ ޙާލު އެއިލާހަށް އަޅުކަންކުރުމެވެ. ހުރިހާ މީސްކަތުންނަށް ﷲ އަމުކުރެއްވީ އެކަމަށެވެ. އަދި ﷲ އެބައިމީހުން ޚަލްޤުކުރެއްވީވެސް އެކަމަށެވެ. އެއިލާހުގެ ވަޙީބަސްފުޅުގައިވާ ފަދައިންނެވެ. وَمَا خَلَقْتُ الْجِنَّ وَالْإِنسَ إِلَّا لِيَعْبُدُونِ – الذاريات: ٥٦ މާނަ: “އަދި ތިމަންއިލާހު ޖިންނީންނާއި އިންސީން ހަމައެކަނި ތިމަން އިލާހަށް އަޅުކަންކުރުމަށް މެނުވީ ނުހައްދަވަމެވެ.”\nއަޅުކަންކުރުމުގެ މާނައަކީ އެއްކައުވަންތަކުރުމެވެ. ﷲ އަމުރުކުރައްވާފައިވާ އެންމެ ބޮޑުކަމަކީ ތައުޙީދެވެ. އެއީ އަޅުކަންކުރުމުގައި ﷲ އެއްކައުވަންތަކުރުމެވެ. އަދި ﷲ ނަހީކުރައްވާފައިވާ އެންމެ ބޮޑުކަމަކީ ޝިރުކެވެ. އެއީ އެއިލާހާ އެކުގައި އެހެން ފަރާތްތަކަށް ދެންނެވުމެވެ.\nދަލީލަކީ ﷲ ތަޢާލާގެ ވަޙީބަސްފުޅެވެ. وَاعْبُدُوا اللهَ وَلَا تُشْرِكُوا بِهِ شَيْئًا-النساء 36 މާނައީ: “އަދި ތިޔަބައިމީހުން ﷲއަށް އަޅުކަންކުރާށެވެ. އަދި އެއިލާހާ އެހެން އެއްވެސް އެއްޗަކާ ޝަރީކު ނުކުރާށެވެ.”\n=ޝައިޚުލް އިސްލާމް މުޙައްމަދު ބުން ޢަބްދިލް ވައްހާބު ލިޔުއްވާފައިވާ ޘަލާޘަތުލް އުޞޫލި ވަ އަދިއްލަތިހާގެ ދިވެހި ތަރުޖަމާ=\nثلاثة الأصول 1


ރޮބަޓް ޑި ނީރޯ\nޕްރިޔަންކާ އާއި ނިކް ގުޅުވައިދިނީ ރޮކް\nޕްރިޔަންކާ ޗޯޕްޅާ އާއި އެމެރިކާގެ ލަވަކިޔުންތެރިޔާ ނިކް ޖޯނަސްގެ ލޯބީގެ ގުޅުމުގެ ވާހަކަ ބޮލީވުޑާއި ހޮލީވުޑްގައި ވެސް މިހާރު ހޫނެވެ. ޔަގީންވާ ކަމަކީ ދެ މީހުންގެ މެދުގައި ވަރަށް...\nތައިލެންޑް ހޮހޮޅައިގެ ހާދިސާ އަށް ފިލްމެއް ހަދަނީ\nތައިލެންޑް ފުޓްބޯޅަ ޓީމެއްގެ 12 މެމްބަރުންނާއި ޓީމްގެ ކޯޗް އެ ގައުމުގެ ތަމް ލުއާން ހޮހަޅައިގެ ތެރޭގައި ތާށިވެ، އެ މީހުން ސަލާމަތް ކުރަން ހިންގި ކާމިޔާބު ބޮޑު އޮޕަރޭޝަނެއް ބިނާކޮށް...\n"އިންޑިއާނާ ޖޯންސް 5" 2021 އަށް ފަސްކޮށްފި\nޑިޒްނީން 2010 ގައި ގެނެސްދޭން ނިންމާފައިވާ، ސްޓީވެން ސްޕީލްބާގްގެ ކާމިޔާބު ފްރެންޗައިޒް "އިންޑިއާނާ ޖޯންސް" ގެ ފަސް ވަނަ ބައި 2021 އަށް ފަސްކޮށްފި އެވެ.\nޒެކްގެ ޑްރެޑްލޮކްސް އިސްތަށިގަނޑު ކަމަކު ނުދިޔަ\nހޮލީވުޑްގެ މަޝްހޫރު އެކްޓަރު ޒެކް އެފްރޯނަކީ ކުއްލިކުއްލިއަށް ސްޓައިލަށް ބޮޑެތި ބަދަލުތަކެއް ގެންނަ ތަރިއެކެވެ. އެގޮތުން ފާޑުފާޑަށް ބޮލުގެ އިސްތަށިގަނޑު ހެދުމާއި ތަފާތު ކުލަތައް ޖެއްސުމަކީ އޭނާ އެހާ ބިރު ގަންނަ ކަމެއް ނޫނެވެ.\nޕްރިޔަންކާ އަނެއްކާވެސް ފިލްމަކަށް ސޮއިކޮށްފި\nސަލްމާން ހާނާ އެކު ކުޅޭ "ބާރަތު" އަށް ސޮއިކުރުމަށް ފަހު، ޕްރިޔަންކާ ޗޯޕްޅާ، އަނެއްކާ ވެސް އެހެން ހިންދީ ފިލްމަކަށް ސޮއިކޮށްފި އެވެ.\n"ފޯލެން ކިންގްޑަމް" އަށް ބިލިއަން ޑޮލަރުގެ އާމްދަނީއެއް\n"ޖުރަސިކް ވޯލްޑް" ސީރީޒްގެ ދެވަނަ ފިލްމް "ކިންގްޑަމް ފޯލެން" ދުނިޔޭގެ އެކި ކަންކޮޅުތަކުގައި ދައްކައިގެން ބިލިއަން ޑޮލަރުގެ އާމްދަނީއެއް ހޯދައިފި އެވެ.\n"ކިންގް އޮފް އޮއިލް" އަކީ މެޓް ޑެމަން\nތެލުގެ ވިޔަފާރިކޮށްގެން 70 ގެ އަހަރުތަކުގައި މަހުޖަނަކަށްވި، ބެލްޖިއަމަށް އުފަން ކުރީގެ މަޝްހޫރު ވިޔަފާވެރިޔާ މާކް ރިޗްގެ ވާހަކަ ކިޔައިދޭ ބައޮގަރަފިކަލް ޑްރާމާ "ދަ ކިންގް އޮފް އޮއިލް: ދަ ސީކްރެޓް ލައިވްސް އޮފް މާކް ރިޗް" ޓައިޓްލް ރޯލަށް މަޝްހޫރު އެކްޓަރު މެޓް ޑެމަން ސޮއިކޮށްފި އެވެ.\n"މިޑްނައިޓްސް ޗިލްޑްރެން" ނެޓްފްލިކްސް އަށް\nއިންޑިއާ ލިޔުންތެރިޔާ ސަލްމާން ރުޝްދީ މީގެ 37 އަހަރު ކުރިން ލިޔުނު އަދި އެވޯޑް ހޯދާފައިވާ ވާހަކަ "މިޑްނައިޓްސް ޗިލްޑްރެން" އަށް ވެބް ސީރީޒެއް ހަދަން ނެޓްފްލިކްސް އިން ނިންމައިފި އެވެ.\nބަތަލާ ފެލިސިޓީ ޖޯންސް ކައިވެނިކޮށްފި\nދެހާސް ސޯޅަ ވަނަ އަހަރު ރާއްޖޭގައި ވެސް މަންޒަރުތަކެއް ނެގި ފިލްމް "ރޯގް ވަން: އަ ސްޓާ ވޯސް ސްޓޯރީ" ގެ ބަތަލާ ފެލިސިޓީ ޖޯންސް ހޮނިހިރު ދުވަހު ކައިވެނިކޮށްފި އެވެ.\nޖެނިފާ ލޮޕޭޒްގެ އަންހެން ދަރިފުޅު ލިޔުންތެރިއަކަށް\nޖެނިފާ ލޮޕޭޒަކީ މަޝްހޫރު ލަވަކިޔުންތެރިއަކަށް އަދި ބަތަލާއަލަށް ވިޔަސް، އޭނާގެ 10 އަހަރުގެ އަންހެން ދަރިފުޅު އެމީ މެރިބެލް މުނިޒްގެ މިސްރާބު ހުރީ އެހެން ދިމާއަކަށެވެ. މަންމަގެ ކެރިއަރުގެ މިސްރާބާއި ދަރިފުޅުގެ މިސްރާބު ހާސް ބައި ތަފާތެވެ.\nޕްރިޔަންކާ "ބާރަތު" ކުޅެނީ ހިލޭ\nސަލްމާން ހާނާ އެކު ޕްރިޔަންކާ ކުޅެން ހަމަޖެހިފައިވާ ފިލްމް "ބާރަތު" އަށް އޭނާ އެއްވެސް އަގެއް ނުނަގާ ކަމަށާއި އެ ފިލްމް ކުޅެދެނީ ހިލޭ ކަމަށް ރިޕޯޓްތައް ބުނެފި އެވެ.\nއެކެޑެމީގެ ލިސްޓްގައި އިންޑިއާގެ ގިނަ ފަންނާނުންތަކެއް\nއޮސްކާ އެވޯޑް އިންތިޒާމް ކުރާ އެކެޑެމީ އޮފް މޯޝަން ޕިކްޗާ އާޓްސް އެންޑް ސައިންސް (އޭއެމްޕީއޭއެސް) މި އަހަރުގެ އެކެޑެމީ މެމްބަރުންގެ ލިސްޓް އެކުލަވާލައި، އާންމު ކުރި އިރު އޭގައި އިންޑިއާގެ ގިނަ ފަންނާނުންތަކެއް ހިމެނިއްޖެ އެވެ.\n"ގޭމް އޮފް ތުރޯންސް" ގެ ދެ ތަރިއަކު ކައިވެނިކޮށްފި\nއެޗްބީއޯގެ މަޝްހޫރު ޓީވީ ސިލްސިލާ "ގޭމް އޮފް ތުރޯންސް" ގައި އެކުގައި މަސައްކަތްކޮށްފައިވާ ދެ ތަރިއަކު ހޮނިހިރު ދުވަހު ކައިވެނިކޮށްފި އެވެ.\nޕްރިޔަންކާގެ ބައޮގްރަފީއަކީ "އަންފިނިޝްޑް"\nމަޝްހޫރު ބަތަލާ ޕްރިޔަންކާ ޗޯޕްޅާގެ ބައޮގްރަފީ އަންނަ އަހަރު ނެރޭނެ ކަމަށް ބުނެފި އެވެ.\nސެމް މެންޑޭޒްގެ އާ ފިލްމް "1917" ސްޕީލްބާގާ އެކު\nތިން އަހަރު ފަހުން މަޝްހޫރު ޑައިރެކްޓަރު ސެމް މެންޑޭޒް ބޮޑު ފިލްމެއްގެ މަސައްކަތް، މަޝްހޫރު ޕްރޮޑިއުުސަރު/ޑައިރެކްޓަރު ސްޓީވެން ސްޕީލްބާގާ ގުޅިގެން ފަށަން ތައްޔާރުވެއްޖެ އެވެ.\nޑިޒްނީގެ "ޑަމްބޯ" ގެ ޓީޒާ ޓްރެއިލާ ދައްކާލައިފި\n"ޑަމްބޯ" ގެ މީގެ ކުރިން ބެލުންތެރިންނަށް ފެނިފައި ވާނީ އެނިމޭޓެޑް ފިލްމެއްގެ ގޮތުގަ އެވެ.\nޕްރިޔަންކާ "ބާރަތު" އަށް ސޮއިކުރީ 12 ކްރޯޑަށް\nއަހަރުތަކަކަށް ފަހު ޕްރިޔަންކާ ޗޯޕްޅާ ސޮއިކުރި ފުރަތަމަ ބޮލީވުޑް ފިލްމް "ބާރަތު" ކުޅެން އެއްބަސްވީ 12 ކްރޯޑް ރުޕީސް އަށް ކަމަށް ރިޕޯޓްތައް ބުނެފި އެވެ.\n"އެވެންޖާޒް: އިންފިނިޓީ ވޯ" ގެ އާމްދަނީ2ބިލިއަނަށް\nމިދިޔަ އެޕްރީލް މަހު ރިލީޒް ކުރި "އެވެންޖާޒް: އިންފިނިޓީ ވޯ" ބޮކްސް އޮފީހުގައި ދެ ބިލިއަން ޑޮލަރުގެ އާމްދަނީއެއް ހޯދައި ތާރީހުގެ ތެރެއަށް ވަދެއްޖެ އެވެ.\n"ޑެޑްޕޫލް 2" އިން ކަންޔޭގެ މިއުޒިކް ކޮޕީކުރީތަ؟\nދާދި ފަހުން ރިލީޒް ކުރި ސުޕަހީރޯ ފިލްމް "ޑެޑްޕޫލް 2" ގެ މިއުޒިކް، ކަންޔޭ ވެސްޓްގެ އުފެއްދުންތަކަކާ ވައްތަރު ކަމަށް އޭނާ ބުނެފި އެވެ.\nސްޓެލޯންގެ ބަދަލުގައި "ޕްރޮޖެކްޓް އެކްސް" ގައި ޖޯން ސީނާ\nޖެކީ ޗެން ޕްރޮޑިއުސްކޮށް، މުހިއްމު ރޯލެއް ވެސް ކުޅޭ ފިލްމް އެކްޝަން ތުރިލާ "ޕްރޮޖެކްޓް އެކްސް" ގެ ކާސްޓަށް ސިލްވެސްޓަ ސްޓެލޯންގެ ބަދަލުގައި ޖޯން ސީނާ ހަމަޖައްސައިފި އެވެ.\nހޮލީވުޑަށް ޝައުގު އެބަހުރި: ކާޖޮލް\nހޮލީވުޑްގެ ފިލްމެއް ކުޅެލަން ޝައުގުވެރިވާ ކަމަށް ބޮލީވުޑްގެ ހުނަރުވެރި ބަތަލާ ކާޖޮލް ބުނެފި އެވެ.\n"ރެޑް ނޯޓިސް" ގައި ރޮކް އާއި ގަލް ގެޑޯ\nޑްވޭން (ރޮކް) ޖޯންސަންގެ "ރެޑް ނޯޓިސް" ގެ ބަތަލާގެ ރޯލަށް "ވޮންޑަ ވުމަން" ގެ ބަތަލާ ގަލް ގެޑޯ ސޮއިކޮށްފި އެވެ.\nމައްސަލަ ބޮޑުވި "ދަ މެސެޖް" ސައުދީގެ ސިނަމާތަކަށް\nމީގެ ކުރިން އަރަބި ގައުމުތަކުގައި ދެއްކުން މަނާކުރި ފިލްމް "ދަ މެސެޖް" އަރަބި ސަބް ޓައިޓްލްއާ އެކު ސައުދީ އަރަބިއްޔާގެ ސިނަމާތަކުގައި ދައްކާ ގޮތަށް ނިންމައިފި އެވެ.\nބޮބް މާލީގެ ފިލްމެއް ހަދަނީ\nރެގޭ މިއުޒިކްގެ ޖާދޫގައި އެތައް ބަޔަކު ޖެއްސުވި ކުރީގެ މަޝްހޫރު މިއުޒިކް ލެޖެންޑް ބޮބް މާލީގެ ބައޮގްރަފިކަލް ޑްރާމާއެއް ހަދަން ނިންމައިފި އެވެ.\n"ގޭމް އޮފް ތުރޯންސް" ގެ ޕްރިއެކްއެލްއެއް ގެނެސް ދެނީ\nއެޗްބީއޯގެ ކާމިޔާބު ޓީވީ ސިލްސިލާ "ގޭމް އޮފް ތުރޯންސް" ގެ 8 ވަނަ ސީޒަނާ އެކު، މި ސިލްސިލާ އަށް އަންނަ އަހަރު ނިމުން ގެންނަން ނިންމާފައި ވަނިކޮށް، ފޭނުންނަށް ވަރަށް އުފާވެރި ހަބަރެއް...\nޕްރިޔަންކާ މާފަށް އެދިއްޖެ\nއޭބީސީން ގެނެސްދޭ، ޕްރިޔަންކާ ޗޯޕްޅާގެ ޓީވީ ސިލްސިލާ "ކްއަންޓިކޯ" ގެ އެޕިސޯޑެއްގައި އިންޑިއާގެ ބަޔަކު ޓެރަރިސްޓުންގެ ގޮތުގައި ދައްކާފައި ވާތީ ޕްރިޔަންކާ އާއި އޭބީސީން މާފަށް...


Qaumee Badminton champion kan Revival ah | Mihaaru\nގައުމީ ބެޑްމިންޓަން ޗެމްޕިއަންކަން ރިވައިވަލް އަށް\nޗެމްޕިއަންކަން ހޯދުމަށް ފަހު ރިވައިވަލް ކުޅުންތެރިން އުފާފާޅުކުރަނީ.-- ފޮޓޯ: ހުސެއިން ވަހީދު/ މިހާރު\n26 އޮކްޓޯބަރ 2019 - 09:58\nލިޓަސް 46 ވަނަ ގައުމީ ބެޑްމިންޓަން މުބާރާތުގެ ފިރިހެން ޓީމް އިވެންޓް ބައިގެ ފުރަތަމަ ޑިވިޝަނުގެ ޗެމްޕިއަންކަން މިއަހަރު އުފެދުނު ކްލަބެއް ކަމަށްވާ ރިވައިވަލް ސްޕޯޓްސް ކްލަބުން ހޯދައިފި އެވެ.\nކުޅިވަރު އެކުވެނި ބެޑްމިންޓަން ހޯލުގައި ރޭ ކުޅުނު ފުރަތަމަ ޑިވިޝަންގެ ފައިނަލުން ރިވައިވަލް މޮޅުވީ ސީއެސް ސްޕޯޓްސް ކްލަބާ ވާދަކޮށް 17-13 ޕޮއިންޓުންނެވެ. މެޗުގެ ފުރަތަމަ ސިންގަލްސް އިން ރިވައިވަލްގެ އަހުމަދު ތޯއިފް ވަނީ ސީއެސްގެ ހަސަން އަފްޝީން އަތުން ދެ ސެޓު އެއް ސެޓުން ބަލިވެފަ އެވެ. މެޗުގެ ސެތުތައް ދިޔައީ 17-21، 21-12 އަދި 12-21 އިންނެވެ. ދެ ވަނަ ސިންގަލްސް މެޗުން ރިވައިވަލްގެ ރިޝްވާން ޝިޔާމަށް ލިބުނީ ސީއެސްގެ ފަތުހުﷲ ޝަކީބަށް އަނިޔާވެގެން މެޗު ކުރިއަށް ނުގެންދެވިގެން ހުއްޓާލަން ޖެހުމުންނެވެ.\nފުރަތަމަ ޑަބަލްސްގައި ރިވައިވަލްގެ ތޯއިފް އާއި އަލީ ޝަރްމީލްގެ ޕެއާ އިން ވަނީ ސީއެސްގެ އަފްޝީން އާއި ހިޝާމް ލަތީފްގެ ޕެއާ ބަލިކޮށްފަ އެވެ. އެކަމަކު ޖެހިގެން އައި ތިން ވަނަ ސިންގަލްސް މެޗުގައި ސީއެސްގެ ހިޝާމް ވަނީ ރިވައިވަލްގެ އައްފާން އަލީ ބަލިކޮށްފަ އެވެ. ރިވައިވަލް މެޗުން މޮޅުވީ ފަހު ޑަބަލްސް މެޗު އެ ޓީމުގެ ރިޝްވާން އާއި އަހުމަދު ވަސީމްގެ ޕެއާ އަށް ލިބުމުންނެވެ. އެއީ ސީއެސްގެ ފަތުހުﷲ އަށް އަނިޔާވެފައިވާތީ އޭނާ އާއި އަހުމަދު ރިޔާޒްގެ ޕެއާ މެޗު ދޫކޮށްލުމުންނެވެ.\nއޭދަފުށީގެ ކުޅުންތެރިން މެޗުގެ ތެރެއިން. -- ފޮޓޯ: ހުސެއިން ވަހީދު/ މިހާރު\nބެޑްމިންޓަނުގައި ފާހަަގަކޮށްލެވޭ އޭދަފުށިން ދެ ވަނަ ޑިވިޝަން ކާމިޔާބުކުރީ ފައިނަލުގައި ޔުނައިޓެޑް ވިކްޓްރީ (ޔޫވީ)ގެ މައްޗަށް 17-13 ޕޮއިންޓުން ކުރިހޯދައިގެންނެވެ. މެޗުގެ ފުރަތަމަ ސިންގަލްސްގައި ޔޫވީގެ މުހައްމަދު މުނައްވަރު ވަނީ އޭދަފުށީގެ ޕުރިންދޫ ބަންޑަރަ އަތުން 21-06، 21-11 އިން މޮޅުވެފަ އެވެ. އެކަމަކު ދެ ވަނަ ސިންގަލްސްގައި އޭދަފުށީގެ އަބްދުލް މަތީން ވަނީ 21-15، 21-15 އިން ޔޫވީގެ މުހައްމަދު ޝާމީން ބަލިކޮށްފަ އެވެ.\nފުރަތަމަ ޑަބަލްސް މެޗުން ވެސް މޮޅުވީ ޔޫވީ އެވެ. އެ ޓީމުގެ މުނައްވަރާއި އިބްރާހިމް ސިރާޖުގެ ޕެއާ ވަނީ އޭދަފުށީގެ ޕުރިންދު އާއި މަތީންގެ ޕެއާ 21-10، 21-17 އިން ބަލިކޮށްފަ އެވެ. އޭދަފުށިން އަނެއްކާ ވެސް އެއްވަރުކުރީ ތިން ވަނަ ސިންގަލްސްގައި އެ ޓީމުގެ ހުސެއިން މުހައްމަދު ހޯދި މޮޅުންނެވެ. ހުސެއިން ވަނީ ޔޫވީގެ މަޒީން މުހައްމަދު އަތުން 21-18، 21-18 އިން މޮޅުވެފަ އެވެ. ނަތީޖާ ނެރެން ކުޅުނު ފަހު މެޗުގައި އޭދަފުށީގެ ހުސެއިން އާއި މުހައްމަދު އިކުރާމްގެ ޕެއާ ވަނީ ޔޫވީގެ ސިރާޖާއި ހަސަން ރިޔާޒްގެ ޕެއާ ދެ ސެޓު އެއް ސެޓުން ބަލިކޮށްފަ އެވެ. ފޯރިގަދަ ކުޅުމެއް ފެނުނު މި މެޗުގެ ސެޓުތައް ދިޔައީ 21-18، 14-21 އަދި 20-22 އިންނެވެ.\nފުރަތަމަ ޑިވިޝަނުގެ ޗެމްޕިއަންކަން ހޯދި ރިވައިވަލް އަކީ ޒުވާން އުމުރެއްގައި، މި އަހަރުގެ ކުރީކޮޅު ގައުމީ ބެޑްމިންޓަން ޓީމަށް ކުޅުން ހުއްޓާލި ހުނަރުވެރި ކުޅުންތެރިޔާ އަހުމަދު ޒަޔާން ޝަހީދު ޒަކީ އުފެއްދި ކްލަބެކެވެ. އިންޑިއަން އޯޝަން އައިލެންޑް ގޭމްސް އިން 2015 ވަނަ އަހަރު ގައުމީ ފިރިހެން ޓީމު ރިހި މެޑަލް ހޯދިއިރު ބޮޑު ހިއްސާއެއްވި އޭރުގެ ކެޕްޓަން މިދިޔަ ފެބްރުއަރީ ގައުމީ ޓީމާ ވަކިވީ، ހަމަހަމަ ފުރުސަތުތަކެއް ނުލިބޭ ކަމަށް އިޝާރާތްކޮށްފަ އެވެ. ރިވައިވަލް ސްޕޯޓްސްގެ ވިސްނުމަކީ ކުޅިވަރުން ރާއްޖެ އަށް ގައުމީ ފެންވަރުގައި އަދި ބައިނަލްއަގްވާމީ ފެންވަރުގައި ކާމިޔާބީ ހޯދައިދިނުމާއި ކުޅިވަރުގެ ތެރޭގައި އިހުތިރާމާއި ސުލްހަ އަދި ތަހައްމަލުކުރުން އަށަގަންނުވައި ދެމެހެއްޓެނެވި ކުރިއެރުން ހޯދުމެވެ. އަދި އެ ކްލަބުން ބުނި ގޮތުގައި އެހެން ކުޅިވަރުތަކުން ވެސް އެތުލީޓުން ތަމްރީންކްކުރާނެ ފުރުސަތުތަކަށް ބަލައި އެކަމަށް ޕްލެޓްފޯމެއް ހޯދައިދޭނެ ކަމަށް އުއްމީދުކުރާ ކަމަށެވެ.\nބ. އޭދަފުށި ގައުމީ ބެޑްމިންޓަން މުބާރާތް ރިވައިވަލް ސްޕޯޓްސް\nއެހެން ވިޔަސް ވަރަށް ބޮޑަށް މަރްހަބާ\nސީ އެސް 2-1 އިން މޮޅުވެފަ އޮއްވާ ސަކީބް އަށް އަނިޔާވުމުން އޭނަ ނުކުޅޭ މެޗެއް. ދެން 2015 ގައި ޒަޔާން މޮޅުވީ އެއް މެޗުން މަޑަގަސްކަރަ އަތުން..\nދެން ކަލެޔަށް ހަޖަމު ނުވިއްޔޯ.


9 Aharuge Inthizaarakah Fahu Libunu Ehmaabandu2Kudhin, "Hasadhaveri" Kuhthaa Ehge Shikaara Akah! - Vaguthu\nހުޅަނގުގެ ޤައުމުތަކުގައި ގިނަ ބަޔަކު ކުއްތާ ގެންގުޅެނީ އާއިލީ މެމްބަރުންގެ ގޮތުގައި ދެކޮގެންނެވެ. މިގޮތުން ގޭތެރޭގައި ހުރިހާ ޚިދުމަތެއް ދީގެން މިތަކެތި ބަލައި ބޮޑު ކުރަނީ ދަރިންނަށް އަޅާލާ ފަދައިންނެވެ. ނަމަވެސް މި ޖަނަވާރުގެ ސަބަބުން އަރައިނުގަނެވޭ ވަރުގެ ހާލަތްތަކާއި ކުރިމަތިލާން ޖެހުނު މީހުންވެސް ގިނައެވެ. މިއީ ބްރެޒިލްގައި ދާދިފަހުން ހިނގި އެފަދަ ހާދިސާއެއް ކުރިމަތިވި އާއިލާއެއްގެ ވާހަކައެވެ.\nއެހެން މަންމައެކޭވެސް އެއްފަދައިން އުމުރުން 29 އަހަރުގެ އެލައިން ނޯވައިސް އަކީ މީގެ ނުވަ ވަރަކަށް އަހަރު ކުރިން ފެށިގެން ދަރިއެއް ހޯދައި އުފާވެރި އާއިލާއެއް ބިނާކުރުމުގެ ފޮނި ހުވަފެން ދެކެމުން އައި އަންހެނެކެވެ. އެ ހުވަފެންތައް ހަޤީޤަތަކަށްވެ އޭނާ އާއި ބައްދަލުވީ ހީވެސް ނުކުރާފަދަ އުފާވެރި ގޮތަކަށެވެ. އެލައިންގެ ދިގު އިންތިޒާރަށް ނިމުމެއް އައީ އެއްމާބަނޑު ދެ އަންހެން ކުދިން ލިބިގެންނެވެ.\nއެތައް އަހަރަކަށްފަހު އޭނާ އަށް ލިބުނު މި ބޮޑު ހިތްހަމަޖެހުން ދެމިއޮތީ މަދު ދުވަސްކޮޅަކަށެވެ. ލިބުނު ހަމައެކަނި ދެ ކުދިންވެސް ދުނިޔެއާއި ވަކިވެދިޔައީ އުމުރުން އެންމެ 26 ދުވަސް ވީތަނާއެވެ. އެ ދެކުދިން މަރުވެދިޔައީ އޭނަ ގެންގުޅުނު ކުއްތާއެއްގެ ޝިކާރައަކަށްވެ، ލިބުނު އަނިޔާތަކުގައި މާބޮޑު ފަރުވާވެސް ނުދެވި ވަނިކޮށެވެ.\nނޫސްތައް ބުނާގޮތުން ކުއްތާ އެ ދެކުދިންނަށް ހަމަލާ ދީފައިވަނީ، ދަރިން ނިންދަވާފައި އެލައިން އޭނާގެ އަވައްޓެރިއެއްގެ ގެއަށްގޮސް ހުއްޓައެވެ. އެލައިން އަވައްޓެރިޔާ އާއި އެކު ހުރެފައި ގެޔަށް ދިޔައީ ތުއްތު ދެ ކުދިންގެ ރުއިމުގެ އަޑަށެވެ. ނަމަވެސް ކޮޓަރިއަށް ވަތްއިރު އޭނާއަށް ފެނުނީ ޤަބޫލުކުރަންވެސް ދަތި މަންޒަރެކެވެ.\nއާއިލާގެ ފަރާތުން ނޫސްތަކުގައި މި ހާދިސާ ޙިއްސާކުރި ފަރާތަކުން ބުނެފައި ވަނީ، އެލައިން އަށް ކޮޓަރިއަށް ވަދެވުނުއިރު ކުއްތާ ވަނީ ދެކުދިންނަށްވެސް ހަމަލާ ދީފައެވެ. އެގޮތުން ކުދިންގެ ބަނޑުގައި ދަތްއަޅައި އޭރު ވަނީ ވަރަށް ބޮޑަށް ޒަޚަމްކޮށްލާފައެވެ. އެވަގުތު އެކުދިންގެ ގައިން ގިނަ އަދަދަކަށް ލޭ ފައިބަމުންދިޔަ ކަމަށް އޭނާ ބުނެފައި ވެއެވެ.\nއެލައިންއަށް އޭނާގެ ދަރިން މި ހާލުގައި ތިއްބާ ފެނުނުއިރު ވެސް، ރުޅިގަދަވެފައި އޮތް ކުއްތާ އެކުދިންނަށް ހަމަލާދިނުން ހުއްޓާ ނުލައެވެ. އެއާއެކު އެލައިން ދުވެފައި ގޮސް ކުއްތާ އެ ދެކުދިންނާއި ދުރުކުރިއިރު، ދެކުދިންވެސް ގުނަމުން ދިޔައީ އުމުރުގެ ފަހު ވަގުތުކޮޅެވެ. އޭގެތެރެއިން އެއްކުއްޖަކު އޭގެ މާގިނައިރެއް ނުވަނީސް މަރުވިއިރު، ދެވަނަކުއްޖާ މަރުވެފައި ވަނީ ކައިރީގައި ހުރި ހޮސްޕިޓަލަކަށް ގެންގޮސް ފަރުވާދޭންފެށިތަނާ ހެންނެވެ.\nމި ހިތާމަވެރި ހާދިސާ އާއި ގުޅިގެން އެލައިންގެ އާއިލާއިން ބުނެފައި ވަނީ، ހާދިސާ ހިނގަން މެދުވެރިވީ ދެކުދިން ލިބުނު ފަހުން ކުއްތާއަށް އެސޮރު ބޭނުންވާ ސަމާލުކަން އެލައިންގެ ފަރާތުން ނުލިބޭތީ އެކަމާއި "ހަސަދަވެރިވުމުން" ކަމަށް ޤަބޫލު ކުރެވޭ ކަމަށެވެ.\nމި ހާދިސާއަށްފަހު އެލައިންއަށް ލިބުނު ކުއްލި ހިތާމައާއެކު އޭނާއަށް ނަފްސާނީ ގެއްލުން ލިބިގެން މިހާރު އަންނަނީ ހޮސްޕިޓަލުގައި ފަރުވާދެމުންނެވެ.\nޖުލައި 2, 2020 03:59\nމަނަމަ ވަގުތުން ތި ޖަނަވާރު މަރާލާނަން\nޖުލައި 2, 2020 08:42\nއަދިވެސް އިންސާނުންނަށް ވުރެ ޖަނާވާރުންނަށް ދޭ އިސްކަން އިތުރުކުރޭ !\nޖުލައި 2, 2020 09:49\nބޮޑެތި ފިފެހެނުން ނިދާފަ ތިއްބަ ވެސް މަރާފަ އެބަހުރި.. ޕެޓް ވިއްޔަ ދޯ\nއެވަރުންވެސް އެ ކުއްތާ ދޫކޮށްނުލާ ދޯ


Vaahaka: Kaiveneege hulhukolhu\nވާހަކަ: ކައިވެނީގެ ހުޅުކޮޅު\n15 އޮކްޓޫބަރ 2018\nއަޙްމަދު ނާފިއު، ބ. ދަރަވަންދޫ.\nއައިމިނަގެ އާއިލާ އަކީ ފޯރުންތެރި އާއިލާއެއް ނޫނެވެ. އާދައިގެ ސާދާ ދިރިއުޅުމެއް އުޅެމުން އަންނަ އައިމިނަގެ ފިރިމީހާ އިބްރާހިމް ނިޔާވިފަހުން ދަރިންގެ އެންމެހާ ޚަރަދު ބަރަދުތައް ބަލަހައްޓަމުން ދަނީ އައިމިނައަށް ލިބޭ އެއްޗަކުންނެވެ. ގިނަ ފަހަރަށް ރައްޓެއްސަކު ހަދިޔާއަކަށް ދިއްކޮށްލާ އެއްޗަކީވެސް އައިމިނައަށް ލިބޭ ވަރަށް އަގުބޮޑު އެއްޗެކެވެ. އަމިނިއަށް ލިބިފައިވާ3ދަރިންގެ ތެރެއިން ނަޝާ އަކީ މިއަދު ޒުވާން ފުރައިގެ ރީތި އަންހެން ކުއްޖެކެވެ. ރަށުގެ މާހައުލުގައި އުޅެ ބޮޑުވާން ޖެހުމުން ނަޝާއަށް ދަސްވެފައި ހުންނަނީ ރަށުގެ އާދަކާދަ ތަކެވެ. ނަޝާ ގެއިން ބޭރަށް ނިކުމެއްޖެނަމަ ރަށުގެ ޒުވާން ފުރައިގެ އެތައް ކުއްޖެއްގެ ލޯ ނަޝާއަށް އަމާޒުވެއެވެ. އަދި ރަށުގެ ޒުވާން ފުރައިގެ ފިރިހެން ކުދިންނާއެކު ހީ ސަމާސާކޮށް މަޖާކޮށް ހެދުމަކީ ނަޝާގެ ތޮބީއަތުގައި ހަރުލާފައި ހުންނަ ކަންތައްތަކެވެ. ބައެއްފަހަރު ނަޝާގެ ލޯތްބައް ރަށުގެ އެތައް ކުދިންނެއް ސަލާން ޖަހައެވެ. ޝިފާން އަކީ ނަޝާ ވަރަށް ގަޔާވާ ގޮތެއް ހުންނަ ސުމާޓް ފިރިހެން ކުއްޖެކެވެ. ޝިފާންވެސް ނަޝާއާއި ރައްޓެހިވާން ބޭނުންވެއެވެ. އެހެންކަމުން މިދެކުދިންނަށް ވަނީ ކައިވެންޏާއި ހިސާބަށް ނުދެވިފަ އެވެ.\nއެއްދުވަހަކު ޝަރީފް އައިމިނައާއި ބައްދަލުކުރުމަށް އެރަށަށް ދިޔައެވެ. ޝަރީފް އެރަށަށްދިޔައީ އޭނާގެ ބޭބެގެ އެދުމެއްގެ ވާހަކަ އައިމިނައަށް ހުށަހަޅާށެވެ. ޝަރީފް ބުނިގޮތުގައި ޒުހުރީ ބޭނުންވަނީ އައިމިނަގެ ނަޝާގެ ކައިވެނި ޒުހުރީގެ ޒަމީލް އާއި ކުރުމަށެވެ.\nއައިމިނަ ހައިރާންވިއެވެ. ޒުހުރީމެން ފަދަ ފޯރުންތެރި މުއްސަނދި އާއިލާގެ ކުއްޖަކާއި އޭނާގެ ދަރިފުޅު ކައިވެނިކުރަން ބޭނުންވީތީއެވެ. ޝަރީފް ބުނިގޮތުގައި ޒުހުރީ ބޭނުންވަނީ ޒަމާނީ ކަންކަމާ ދުރު ގެވެށި މަޑުމައިތިރި ދަނބި ދަރިއެކެވެ. އެހެންކަމުން ޝަރީފްގެ އެހުށަހެޅުން އައިމިނަ ޤަބޫލުކުރިއެވެ. އަދި ޝަރީފް އައިމިނައާއި ވާހަކަދައްކަން އިނުމަށްފަހު ފަހުން އަންނާނެކަމަށްބުނެ އެގެއިން ނިކުމެގެން ދިޔައެވެ. ޝަރީފް ދިއުމުން އައިމިނަ ނަޝާއަށް ގޮވިއެވެ. އަދި އެހުށަހެޅުން އައިމިނަ ނަޝާއަށް ހުށަހެޅިއެވެ. އައިމިނަ ބުންޏެވެ.\nދަރިފުޅާ! ޒުހުރީ ބެއަކީ ވަރަށް ބޮޑު މުއްސަންޖެއް. މާލޭގައި އޭނަގެ ނެތީ ކޯއްޗެއް. އަރާމާ އުފާ. ފައިސާ. މިހުރިހާ އެއްޗެއް އެބަހުރި. މިއަދު މަންމައަކީ ބަލި މީހެއް. ޑޮކްޓަރަށް ދައްކާލަން ރާއްޖެއިން ބޭރަށް ދެވޭނެ ފަދަ ތަނަވަސް ކަމެއްވެސް ނެތް. ނަމަވެސް ދަރިފުޅު މަންމަ މިބުނާކަމަކަށް ރުހި ޤަބޫލުނަމަ މަންމައަށް ހުރިހާކަމެއްވެސް ވާނެ. ޝަރީފް އެއައީ ޒުހުރީބެ ފޮނުވައިގެން ޒުހުރީބެގެ ޒަމީލް އާއި ދަރިފުޅުގެ ކައިވެނިކުރުމަށް ރުހުން ހޯދަން. ދަރިފުޅު ޤަބޫލުތަ.\nއައިމިނަ މިހެން ބުނުމުން އެވަގުތު ނަޝާ ވަރަށް ދެރަވިއެވެ. ހަޤީޤަތުގައި ނަޝާ ލޯބިވަނީ ޝިފާން ދެކެއެވެ. ނަމަވެސް މަންމަގެ އެދުމަކަށް ނަޝާ ފުރަގަހެއް ނުދެއެވެ. އެކަމަށް އާބަސް ބުންޏެވެ. އަދި ބުންޏެވެ.\nމަންމަ ބުނި ގޮތަކަށް އަހަރެން މަންމަގެ އުފަލަށްކުރާ ކޮންމެ ކަމެއްވެސް ކުރަން މިހުރީ ހަމަ ތައްޔާރަށް. ނަޝާ މިހެން ބުނުމުން އައިމިނަ އުފަލުން ފޮޅުނެވެ. އަދި ބުންޏެވެ. ދަރިފުޅާއެވެ. މަދަމާ ޝަރީފް ބެއާއިއެކު މާލެ ދިއުމަށް ތައްޔާރުވާށެވެ.\nނަޝާ ޝަރީފް ބެ އާއި އެކު މާލެ އައެވެ. މާލެއައިސް ޒުހުރީ މެންގޭގައި އުޅެމުންދިޔައީ އުފަން ދަރިއެއް ފަދައިން ނެވެ. މާލެ އައިސް ބުރުގާވެސް އެޅިއެވެ. ޒުހުރީގެ އަންހެނުން ނަބީލާވެސް ނަޝާ އަށް ވަރަށް ރަނގަޅެވެ. އަނީލާގެ ހުންނަނީ ފިރިހެން ދެކުދިންކަމުން ނަޝާގެ ސަބަބުން އަނީލާގެ ކައިވެނީގެ ހުޅުކޮޅު ދިއްލި ގޭތެރެ އިތުރަށް އުޖާލާވާނެކަމަށް އަނިޔާ ދެކުނެވެ.\nއަނީލާ އާއި ސަރީފްގެ ދެކުދިން ކަމަށްވާ ޒަމީލް އާއި ހަމީޒް އަކީ ނޫކަށި ޒުވާން ދެކުދިންނެވެ. އެއީ ގައިގެ ކުލަ އަލި ރީތި ދެކުދިންނެވެ. ޒަމީލް އަކީ އެންމެ ދޮށީ ކުއްޖާއެވެ. އެއީ ހަމީޒްގެ ދޮންބެއެވެ. ނަޝާ ދިޔަފަހުން ހަފީޒް ނަޝާގެ ކަންކަން ވަރަށް ގާތުން ބަލައެވެ. އަދި ޒަމީލް އުޅުން ހުންނަ ގޮތުން ހަމީޒް ހިތުގައި ސުވާލުތައް އުފެދެއެވެ. ޒަމީލް އަކީ ދުވަހަކުވެސް އަންހެން ކުއްޖަކު ދެކެ ގަޔާވާ މީހެއް ނޫންކަން ހަމީޒު އަށް އެނގުނެވެ. ނަމަވެސް އެކަން އެއްވެސް މީހެއްގެ ގާތު ހަމީޒް އެއް ނުބުނެއެވެ. އަދި ނަޝާ އާއި ޒަމީލްގެ ކައިވެނީގެ ވާހަކަ ޒުހުރީމެން ދެމަފިރިން ދެއްކުމުންވެސް ޒަމީލް މާ ގަޔާވާ ފާޑެއް ނުޖަހައެވެ. މިކަން ނަބީލާ މެންނަށް ނޭގުނު ނަމަވެސް ހަމީޒްއަށް ވަރަށް ރަނގަޅަށް އެނގެއެވެ.\nނަޝާ އުފަލުގައި އުޅެމުންދާކަމުގެ ޚަބަރު ނަޝާގެ މަންމަ އައިމިނައަށް ލިބުމުން އައިމިނަ ހުންނަނީ ވަރަސް އުފަލުންނެވެ. އަދި ނަޝާގެ ވާހަކައިން ކައިވެނިކޮށްގެން އައިމިނަ އިންޑިޔާއަށް ބޭސްކުރަން ގެންދާނެ ވާހަކަ އާއި ޝަރީފްމެންގެ ރަނގަޅުކަމުގެ ވާހަކައާއި އެމީހުންގެ މުއްސަނދިކަމުގެ ވާހަކަ ދެއްކުމުން އައިމިނަ އުފަލުން ހިތް ފުރުނު ކަހަލައެވެ. ނަޝާ އުޅެމުންދާ އުފާވެރިކަމުގެ ވާހަކަ ނަޝާ އަބަދުވެސް އައިމިނަ އަށް ގުޅާ ކިޔައިދެމުން ގެންދެއެވެ. އަދި މަންމަ ގެ އެދުމަށް މި ކައިވެނި ކުރެވޭތީ އުފަލުން ހުރެ މިވާހަކަވެސް ދައްކައެވެ.\nމާގިނަ ދުވަސްތަކެއް ނުވެ ޒަމީލް އާއި ނަޝާގެ ކައިވެނި ކުރެވިއްޖެއެވެ. ކައިވެނީގެ ހަފްލާވެސް ހަމަ އެހާމެ ކުލަ ގަދައެވެ. އެހެންނަމަވެސް ނަޝާ ހައިރާން ވާންޖެހުނު ސަބަބަކީ ޒަމީލް ނަޝާއަށް މާބޮޑު ސަމާލުކަމެއް ނުދިންކަމެވެ. އަދި ކައިވެނީގެ ފިރަތަމަ ރޭވެސް ވަރުބަލިވެފައިވާކަމަށްބުނެ ނިދީއެވެ. ކޮންމެ ރެއަކުވެސް ނަޝާ އިންތިޒާރުކުރެއެވެ. އެހެންނަމަވެސް ޒަމީލް އޭނާއަށް އެއްވެސް ސަމާލުކަމެއް ނުދެއެވެ. އަދި ޒަމީލް ނަޝާ އާއި މާގިނައިން ވާހަކައެއްއ ނުދައްކައެވެ. ނަބީލާ ބުނާގޮތުގައި ޒަމީލަކީ ވަރަށް ބަސް މަދު ކުއްޖެކެވެ. ނަމަވެސް ނަޝާ އާއި ޒަމީލްގެ ގުޅުން މާ ރަނގަޅު ނޫންކަން ހަމީޒް އަށް އެގެއެވެ. އަދި މިދެމަފިރިންނަށް ހަމީޒް ފާރަވެސް ލައެވެ.\nދުވަސްތައް މާޒީވެ ދެއެވެ. އެކި ގޮތް ގޮތުން ޒަމީލްގެ ސަމާލުކަން ހޯދަން ނަޝާ މަސައްކަތްކޮށް ކާމިޔާބެއް ނުވިއެވެ. ކިތަންމެ ހިތްދަތި ވީ ނަމަވެސް ނަޝާގެ މަންމަ ގެ އުފަލަކީ މިއީކަމަށް ދެކިގެން ނަޝާވެސް އުޅެމުންދަނީ ހިނިތުންވުމާއެކުގައެވެ. ނަމަވެސް އެހިނިތުންވުމުގެ ފަހަތުގައި ވާ ސިއްރު ހަފީޒަށް އިނގެއެވެ. އަދި ނަޝާގެ ރީތިކަމުގެ ޖާދޫގައި ޖެހި ހަފީޒް ހުންނަނީ ހަފީޒްގެ ދޮންބެެ ޒަމީލްގެ އަނިބިމީހާ ނަޝާއަށް ފެން ބޮވައި ގެންފައެވެ. ވަގުތެއް ލިބިއްޖެއްޔާމު ނަޝާ އާއި ވާހަކަ ދެއްކޭތޯ ބަލައެވެ. ނަމަވެސް ނަޝާގެ ދިރިއުޅުމުގެ ވާހަކަތަކެއް ނުދައްކައެވެ. ދައްކަނީ ހުސް މަޖާ ވާހަކައެވެ.\nނަމަވެސް ޒަމީލް ނަޝާ އާއި ކައިވެނީގެ ގޮތުންވެސް މާބޮޑު ގުޅުމެއް ނުބާއްވައެވެ. އިނދެގެން އުޅެނީ ނަމަކަށެވެ. ނަޝާ އުފަލުން ހުރިނަމަވެސް ނަޝާގެ ހިތުގައި ޒަމީލް ނަޝާ އާއި ގުޅުން ނުބާއްވައި ވާހަކަ ނުދައްކައި މަޑުމަޑުން އަބަދު ހުންނާނީ ސުވާލުވެސް އުފެދެއެވެ. އެހެންނަމަވެސް ނަޝަގެ މަންމަ ގެ އުފަލަކީ މިއީކަމަސް ދެކިގެން ނަޝާވެސް އުޅެމުންދަނީ ހިނިތުންވުމާއެކުގައެވެ. ނަޝަގެ މި ދިރިއުޅުމުގެ ކަންކަން އެންމެ ކައިރިން ބަލާ އެކަކީ ހަފީޒެވެ. މިހުރިހާކަމެއްވެސް ހަފީޒްއަށް އެގެއެވެ. އަދި ނަޝާގެ ރީތިކަމުގެ ޖާދޫގައި ޖެހި ހަފީޒް ހުންނަނީ ހަފީޒްގެ ދޮންބެ ޒަމީލްގެ އަނބިމީހާ އަށް ފެން ބޮވައި ގެންފައެވެ. ވަގުތެއް ލިބިއްޖެއްޔާމު ނަޝާ އާއި ވާހަކަ ދެއްކޭތޯ ބަލައެވެ. ނަމަވެސް ނަޝާގެ ދިރިއުޅުމުގެ ވާހަކަތަކެއް ނުދައްކައެވެ. ދައްކަނީ ހުސް މަޖާ ވާހަކައެވެ.\nނަޝާ އާއި ޒަމީލްގެ ކައިވެންޏަށް އަހަރެއްހާ ދުވަސް ފާއިތުވެ ގޮސްފިއެވެ. ނަމަވެސް ދަރިއަކު ލިބެން އުޅޭކަމުގެ އިޝާރާތެއްވެސް ނުވުމުން ނަބީލާ ކަންބޮޑުވެ އެވާހަކަ ދައްކަން ފަށައިފިއެވެ. ނަޝާ އާއި ދިމާލަށް އިނގިލި ދިއްކުރަން ފަށައިފިއެވެ. އަދި ނަޝާ ބަދުނާމުކޮށް ތިއީ ދަރިން ނުލިބޭ އަންހެނެއްކަމަށް ބުނެ ނަޝާއާއި ދިމާލަށް ހެއްދެވި ނުހެއްދެވިއަށް ގޮވަން ފެށިއެވެ. އަދި ނަބީލާ ބޭނުންވަނީ ދަރިން ލިބޭ އަންހެނެއް ކަމަށާއި އެއީ ގޭގެ ހުޅުކޮޅުކަމަށްވެސް ބުނަމުން ދިޔައެވެ. ނަބީލާ ނަޝާއަށް މިގޮތަށް މައިދައިތަ ޕްރެޝަރ ކުރަން ފެށުމުން އެޕްރެޝަރ ބޮޑުވެގެން އެންމެފަހުން ނަޝާ ޒަމީލް ދެކެ ރުޅި އަންނަން ފަށައިފިއެވެ. އަދި އޭނާއަށް ސަމާލުކަމެއް ނުދެނީ ކީއްވެތޯ ސުވާލުކުރަން ފަށައިފިއެވެ. ނަމަވެސް ޒަމީލް އެކަމަށް އަޅައެއް ނުލައެވެ. އަދި ޖަވާބެއްވެސް ނުދެއެވެ. އެންމެފަހުން ނަޝާ ރުޅި ގަދަވެ ޒަމީލް އާއި ދިމާލަށް ލޯބިވާ އެހެން އަންހެނަކު ހުރީތޯ ސުވާލުކުރިއެވެ. އަދި އަނބިމީހާކަން ނުދަންނަންޏާ ކައިވެނި ކުރީ ކީއްވެތޯ އަހާ ހަނގުރާމަ ގަނޑެއް ހިންގާލިއެވެ. މިކަމާ ޒަމީލް ގާތަށް އިންތިހާއަށް ރުޅި އައެވެ. އަދި ރުޅި އައިސްގެން އެއްރެއެއްގެ ދަންވަރު ޒަމީލް ގެއިން ނިކުމެގެން ދިޔައެވެ. ޒަމީލް ގެއިން ނިކުމެގެން ދިއުމުން ޒަމީލްގެ ފަހަތުން ފާރަލަމުން ނަޝާ ގެއިން ނިކުތެވެ. މާގިނައިރުތަކެއް ނުވެ ޒަމީލް ގޮސް ވަނީ އޭނާގެ ރައްޓެހި އިއްބެ ގެއަށެވެ.\nއެހެންކަމުން ނަޝާ ސިއްރު ސިއްރުން އެގެއަށްވަދެ އިއްބެގެ ކޮޓަރިއާއި ދިމާލަށް ބޯދިއްކޮށްލިއެވެ. ނަމަވެސް ނަޝާ ޒަމީލްއަށް ފާރަލުމުން މިއަދު ސާބިތުވީ ޤަބޫލުކުރަން ދަތި ހާދިސާއެކެވެ. ޒަމީލް އަކީ ފިރިހެނުންނާއި ގުޅުން ބާއްވާ މީހެކެވެ. އެ ހަޤީޤަތް ނަޝާގެ ލޮލުން ފެނުމާއިއެކު ނަޝާއަށް ލިބުނު ޝޮކާއި ހިތާމައާއި އެކު ހިތް ކުދިކުދިވި ކަހަލައެވެ. އެހެންކަމުން ނަޝާ އެނބުރި ގެއަށް ދިޔައެވެ. އޭރު ނަޝާގެ އިންތިޒާރުގައި ހަފީޒް ގޭގައި އިނެވެ. ނަޝާ ގެއަށް ވަނުމުން ހަފީޒް ނަޝާއާއި ވާހަކަ ދައްކަން ފެށިއެވެ. އަދި ނަޝާ ރުޅި އައިސްފައި ހުރީ ކޮންކަމެއްގައިކަން އެގޭކަމަށާއި، އަދި ހަޒީޒްގެ ދޮންބެ ޒަމީލް އަކީ ކޮންކަހަލަ މީހެއްކަމާއި، އޭނާގެ ހުރިހާ ހަޤީޤަތެއް ހަފީޒަށާއި މުޅި އާއިލާއަށް އެގޭ ވާހަކަ ބުންޏެވެ. އަދި ޒަމީލްގެ ކައިވެނި ނަޝާފަދަ ނިކަމެއްޗަކާއި ކުރެވުނީވެސް ނަޝާގެ އަނގަ ބަންދުކޮށްފައި ބެހެއްޓުމަށްކަމަށާއި ޒަމީލްއަށް ދަރިއަކު ހޯދުމަކީ ޒުހުރީގެ ދެމަފިރިންގެ މަޤުސަދުކަމަށްވެސް ހަފީޒު ބުންޏެވެ. އަދި ދަރިއަކު ހޯދުމަކީ ނަޝާއަށް މިއަދު މަޖުބޫރުކަމެއްކަމަށާއި އެހެންނޫނީ ޒަމީލް ދޮންބެއާއި މުޅިއާއިލާ ގެ ނަން ހަރާބުވެ ފަޞީހަތްވެދާނެކަމަށް ހަފީޒް ބުންޏެވެ. އަދި ހަފީޒް ނަޝާދެކެ ލޯބިވާ ކަމަށާއި މިކަމުގައި ހަފީޒްގެ އެހީތެރިކަން ލިބޭނެކަމަށް ބުނުމުން ނަޝާ ހައިރާންވިއެވެ. އިތުރަށް ދެރަވެ ރުޅިވެސް ގަދަވިއެވެ. ނަމަވެސް އެއީ ސިއްރެއްގެ ގޮތުގައި ބާއްވައި ދިނުމަށް ހަފީޒް އެދުނެވެ. ނަޝާއަށް އިތުރަށް ޝޮކެއް ލިބުނު ކަހަލައެވެ. އެންމެ ފަހުން ހަފީޒް އެރޭ ބޭނުންވީ އޭނާގެ ދޮންބެގެ ބަދަލުގައި ނަޝާއަށް އެދުން ފުއްދައި ދިނުމަށެވެ. ނަމަވެސް ހަފީޒްގެ ކިބައިން ނަޝާ އެރޭ ސަލާމަތްވިއެވެ. އެއީ ނަޝާގެ ނަސީބެވެ. ހަފީޒް ނަޝާގެ އަތުގައި ހިފައިގެން ގަދަކަމުން ކޮޓަރިއަށް ވަންނަން ދަނިކޮށް ނަޝާ ހަފީޒްގެ އަތުގައި ބާރަށް ދައިގަތުމުން ހަފީޒްގެ އަތުން ނަޝާގެ އަތް ދޫވި ވަގުތު ނަޝާ ގޮސް ކޮޓަރިއަށްވަދެ ދޮރު ދަޅުލިއެވެ. އަދި އެދނދުމައްޗަށް ވެއްޓިގެން އޮވެ ގިސްލަގިސްލާފައި ރޮނީއެވެ. ހިތާމައިގެ ކޮޅެއް ނެތެވެ.\nއޭގެ ގަޑިއެއްހާއިރު ފަހެވެ. ޒަމީލް ގެއަށް އައުމުން ޒަމީލްގެ ހަޤީޤަތް ނަޝާއަށް ފަޅާއެރި ވާހަކަ ހަފީޒް ބުންޏެވެ. ހަފީޒް މިހެން ބުނުމާއެކު ޒަމީލް އިންތިހާއަށް ރުޅިއައެވެ. އަދި ވަރަށް ބާރަށް ގޮސް ކޮޓަރިއަށްވަދެ ނަޝާއަށް އަނިޔާކުރަން ފެށިއެވެ. އަދި މިވާހަކަ އެއްވެސް މީހެއްގެ ގާތު ނަޝާ ބުނެފިނަމަ ސަލާމަތް ނުވާ ވަރު ކޮށްލާނެކަމަށް ބުނެ ނަޝާއަށް އިންޒާރުދޭން ފެށިއެވެ. ނަމަވެސް ނަޝާވެސް ހިތްވަރުކޮށްފައި ވާހަކަ ދައްކަން ފެށިއެވެ. އަދި ހަފީޒް ކަންތައް ކުރަން އުޅުނުގޮތް ކިޔާ ދިނުމުން ހަފީޒް އާއިއެކު އެގުޅުން ކުރިއަށް ގެންދިއުމަށް ޒަމީލް އެދުނެވެ. ނަޝާއަށް ހަދާނެގޮތް ހުސްވިއެވެ. އެއްވެސް މީހަކަށް މިވާހަކަތައް ކިޔައިދޭކަށް ނުކެރުނެވެ. މިހިތްދަތިކަމުގައި ނަޝާ ދިރިއުޅެމުން ގެންދެއެވެ.\nއޭގެ ދުވަސްކޮޅެއް ފަހެވެ. ނަޝާގެ މަންމަގެ ބަލިހާލު ބޮޑުވެގެން މާލެގެނައެވެ. އަދި މަންމަގެ ބޭސްފަރުވާގެ އެންމެހަ ކަންތައްތައް ބަލަހައްޓަމުން ގެންދިޔައީ ޒަމީލްގެ މަންމަ ނަބީލާއެވެ. މަންމަގެ ހާލު ރަނގަޅުވުމުން މަންމަ އެނބުރި ރަށަށް ދިޔައެވެ. ނަމަވެސް މާގިނަ ދުވަސްތަކެއް ނުވެ ނަޝާމެން ގެއަށް އަންނަ ރައްޓެއްސެއްގެ ފަރާތުން ނަޝާގެ ހަޤީޤަތް ނަޝާގެ މަންމައަށް އެގިއްޖެއެވެ. އަދި މިކަމާ ހިތާމަކޮށް ހިތަށް ކެތްނުކުރެވިގެން ނަޝާގެ މަންމަ މިދުނިޔެއާއި އަލްވަދާޢު ކިޔައިފިއެވެ. ނަޝާގެ މަންމަ ނިޔާވި ހަބަރު ލިބުމާއި އެކު ނަބީލާގެ އެދުމުގެ މަތިން ނަޝާ ރަށަށް ދިޔައެވެ. އަދި މަންމަގެ ޖަނާޒާގެ ކަންކަން ނިންމުމަށްފަހު އެނބުރި މާލެ ނުދާން އަޒުމް ކަނޑައެޅިއެވެ. އަދި ޖެހިގެން އައި ދުވަހު ޒަމީލްގެ ކައިރިން ވަރިވުމަށް ރަށު ކޯޓަށް ފޯރމް ހުށަހެޅިއެވެ. އެހެންނަމަވެސް ނަޝާގެ އާއިލާގެ މީހެއްގެ ގާތު ނަޝާގެ ހަޤީޤަތް ކިޔައިދޭކަށް ނަށާއަކަށް ނުކެރުނެވެ. ނަމަވެސް ނަޝާގެ މަންމަ ނަޝާގެ ބޮޑުދައިތަކަށް މިވާހަކަތައް ކިޔައިދީފައި އޮތުމުން ބޮޑުދައިތަ ނަޝާ ގާތު ސިއްރުނުކޮށް މިމައްސަލަ ކަމާބެހޭ ފަރާތަށް ހުށަހެޅުމަށް ބުންޏެވެ. އަދި ނަޝާއަށް ދެނެއް އެނބުރި މާލެއެއް ނުދެވެނެކަމަށާއި، އެފަދަ މަކަރުވެރި ހީލަތްތެރި ބަޔެއްގެ ކައިރިން ނަޝަ ސަލާމްތަކުރަން ބޮޑުދައިތަ ބޭނުންވާކަމަށް ބުންޏެވެ. އެހެންކަމުން ބޮޑުދައިތަގެ އެދުމުގެ މަތިން ނަޝާ ރަށު ޕޮލިސް ސްޓޭޝަނަށް މިމައްސަލަ ހުށަހެޅިއެވެ. ޕޮލިސް ސްޓޭޝަނަށް ހުށަހެޅުނު މިމައްސަލައާއި ގުޅިގެން ނަޝާ އަށް ބަޔާނެއް ދިނުމަށް އެ ސްޓޭޝަނަށް ދިއުމަށް އެންގިއެވެ. އެހެންކަމުން ނަޝާ ޕޮލިސް ސްޓޭޝަނަށް ހާޞިރުވެ ތަޙްޤީޤްކުރާ ކޮޓަރިއަށް ވަނެއެވެ. ނަޝާ އަށް ލިބުނީ އިތުރު ސިހުމެކެވެ. ނަޝާގެ މައްސަލަ ތަޙްޤީޤްކުރަން އިންި ނަޝާދެކެ އިންތިހާއަށް ލޯބިވާ ޝިފާން އެވެ. ޝިފާން އަކީ މިއަދު ފުލުހެކެވެ. އެހެންކަމުން ނަޝާ މިހުރިހާ ވާހަކަތަކެއް ޝިފާން އަށް ކިޔައިދިނެވެ. އަދި ޝިފާން ދެކެ އިންތިހާއަށް ލޯބިވާކަމަށްވެސް ބުންޏެވެ. ޝިފާންވެސް ނަޝާދެކެ ވަރަށް ލޯބިވެއެވެ.\nމާކަ ގިނަ ދުވަސްތަކެއް ނުވެއެވެ. ނަޝާ ޒަމީލްގެ ކައިރިން ވަރިވެއްޖެއެވެ. އަދި ޝިފާން އާއި ކައިވެނި ކުރެވިއްޖެއެވެ. އަދި ކައިވެންޏަށް2އަހަރު ފުރި ކައިވެނީގެ ހުޅުކޮޅު ދިއްލިއްޖެއެވެ.


Kuda kuda Sophie ge veynee ihusaas-Hitheh oiy komme meehakah asaru kuraane - AO News\nޢުމުރުން އެންމެ9އަހަރުގެ ސޯފީ ރޮއެހޭރެމުން ކުރަމުން ދިޔަ އާދޭސް ފެންނަ ވީޑިއޯއެއް މިވަނީ ވައިރަލްވެފައެވެ. އެމެރިކާގެ ޓެކްސަސްގެ ފްރިސްކޯއަށް އުފަން މިކުއްޖާ ގެ މައިންބަފައިން ވަކިވުމަށްފަހު ދިރިއުޅެމުން އަންނަނީ އޭނާގެ މަންމައާއި މާމައާއެކުގައެވެ.\nސޯފީގެ ރުއިމާއި ގިސްލުމުން އެތައް ބައެއްގެ ހިތް ޒަޚަމް ކޮށްލި އެވީޑިއޯ ޢާއްމުންނަށް ފުރަތަމަ ފެނުނީ ގޯފަންޑްމީ ވެބްސައިޓުންނެވެ. އެވީޑިއޯއިން ފެންނަނީ ބައްޕަގެ ވެހިކަލުން ނުފައިބަން ސޯފީ ކުރި މަސައްކަތާއި މަންމައާއި މާމައާއެކު ނުދާން ކުރި އާދޭހެވެ. ދެލޯފުރާ ކަރުނަ އޮހޮރަމުން ކުޑަކުޑަ ސޯފީ އެންމެނަށް ކުރިމަތިކުރުވި ސުވާލަކީ އޭނާގެ ވާހަކަ އެކަކުވެސް ގަބޫލު ނުކުރަނީ ކީއްވެގެންތޯއެވެ. ސޯފީގެ ހުރިހާވެސް ބިރަކީ އޭނާގެ މަންމަގެ ލޯބިވެރިޔާގެ ވިހަގަދަ ވަކިތަކުގެ ޝިކާރައަކަށް ވެފައިވުމެވެ.\nއެމަޢުސޫމް ހިތުގެ ވޭނީ އުދާސް ތައް ބަންޑުންވެ މުޅި ދުނިޔެ ސޯފީއާއި އެއްކޮޅަށް މިއަދު ތެދުވި އެވީޑިއޯގައި އެކުޑަ ކުއްޖާގެ އާދޭހާ ކެކުޅުން ކިތައްމެހާވެސް ރީއްޗަށް ފެންނަން އެބަހުއްޓެވެ.\nސޯފީއާއި އޭނަގެ ކުޑަ2ކޮއްކޮ\nގޯފަންޑްމީ ގައި ސޯފީގެ ވާހަކަ ހިމަނާ އޭނާއަށް އެހީވުމަށް އަތްއުފުލާލި މީހަކީ އޭނާގެ ދޮންމަންމަ ކޯޓްނީ ޗަލްމާސްއެވެ. ކޯޓްނީ ބުނެފައިވާ ގޮތުން ސޯފީ ވަނީ އޭނާގެ ދޮންބައްޕަގެ ފަރާތުން އެތައް ފަހަރަކު ޖިންސީ ފުރައްސާރައާއި ޖިންސީ ގޯނާގެ އިތުރުން ރޭޕް ކުރުމާއި އެތަކެއް އަނިޔާގެ ޝިކާރައަކަށް ވެފައެވެ.\nސޯފީގެ ބައްޕަ އޭނާ ސަލާމަތް ކުރުމަށް ކުރަމުންދާ ހުރިހާ ކަމެއް ނާކާމިޔާބުވެ އެމަންމަގެ ބެލުމުގެ ދަށުގައި ކުއްޖާ ހުންނަން ޖެހުމުގެ ބިރާއި އޭނާއަށް ކުރިމަތިލާން ޖެހިފައިވާތީ ސޯފީ ސަލާމަތް ކުރުމުގައި އެދެމެފިރިންވަނީ ޢާއްމުންގެ އެހީތެރިކަމަށް އެދިފައެވެ.\nސޯފީގެ ބައްޕައާއި ދޮން މަންމަ\nވީޑިއޯގައި ސޯފީ ބުނެފައިވަނީ އޭނާއަށް ގޯނާ ކުރާއިރު މަންމަ އެމަންޒަރު ބަލަން ހުންނަ ކަމަށެވެ. އަމިއްލަ ގެއިން ލިބެމުންދާ އަނިޔާއިން އެކުޑަ ކުއްޖާގެ ހިތް ކުދިކުދިވެ ސަލާމަތުގެ އައްސޭރިއަކަށް ދާން އެކުއްޖާކުރާ ހިތްވަރު ކިތައްމެ ރަނގަޅަށް ވެސް ވީޑިއޯއިން ފެނިގެން ދެއެވެ.\nވައިރަލްވެފައިވާ ވީޑިއޯގައި ސޯފީގެ މާމައަށް އާދޭސް ކުރަމުން ދިޔައީ އޭނާއަށް ވަމުންދާ ގޮތް ބެލުމަށާއި އޭނާގެ އަޑު އެހުމަށެވެ. ހަށިގަނޑުގައި އަތްލީ ކާކުތޯ އެހުމުން ސޯފީ ބުނީ މިސްޓަރ ޖޭކް ކަމަށާއި އެމަންޒަރު މަންމަ ބަލަން ހުންނަ ކަމަށެވެ. ޖޭކް އަތްލަނީ ކޮންތާކުތޯ އެހުމުން ސޯފީ ” މައިވީވީ” އޭ ބުނެއެވެ. ސޯފީ އިތުރަށް ވާހަކަ ދައްކަމުން ނިދާހޭލާއިރު އަންނައުނުގައި ލޭ ހުންނަ ވާހަކައާއި ތަޅާފޮޅުންތަކާއެކު މިހާރު އޭނާ ވަރުބަލި ވެއްޖެ ކަމަށް ބުނެއެވެ. ސޯފީގެ އެވޭނީ ކެކުޅުމުގެ އަޑު އެހުމަށްފަހު ބީރުކަންފަތެއްދެމުން އެމާމަ ބުނަނީ ތިހާ އިހާނެތިކޮށް ކަންކުރެވޭނަމަ ކްލާހުން ރަންވަނައާއި ޖިމްނާސްޓިކުންވެސް މޮޅު ކުއްޖަކަށް ނުވެވޭނޭ ކަމަށެވެ.\nސޯފީ ބެލެހެއްޓުމާވެސް ޝަރީޢަތުން ޙަވާލުކޮށްފައިވާ އެމާމައަކަށް ކުޑަކުޑަ ސޯފީއަށް އަނިޔާވެރިވާ މީހުންނަށް ކުޑައިމީސް ބަހެއްވެސް ނުބުނެވުނެވެ.\nސޯފީއަށް ލިބުނު އަނިޔާތަކަށް ފަރުވާ ދެނީ\nވީޑިއޯގެ ބާކީ އޮތް ބައިގައި އޭނާގެ މަންމައާއި މާމަ ގެ އަނިޔާވެރި އަތްތަކުން ބައްޕަގެ ވެހިކަލުން ދަމާ ނެރުމަށް އެތައް މަސައްކަތެއް ކުރެވުނުއިރު ވީޑިއޯ ބަލާމީހަކަށް އެކުޑަކުއްޖާގެ ހަށިގަނޑާއި އަޑާއި ޙަރަކާތުން އޭނާގެ ވޭނީ ދުނިޔެ ވަޒަން ކުރެވޭނެއެވެ.\n"WORST Mother Ever!\n9 Year Old Sophie NEEDS Your Help! Stand With Sophie" https://t.co/CLi512mwYD\nStep-dad abuses 9yr old, mother watches. Girl pleads to maternal Granny "Why won't you believe me"? Despite actual genital harm, Gran says "Because no-one is touching you Sophie"\n— BRRSC (1517) #D2BU #NoScexit #No2SNP #441 #1UK1Gov (@BRRSC) September 1, 2020\nގޯފަންޑްމީގައި ސޯފީގެ މަޢުލޫމާތު ޖެހުމާއެކު އެތައް ބަޔަކު ވަނީ އޭނާސަލާމަތްކުރުމަށް އެހީވެދީފައެވެ.އުއްމީދު ކުރި ވަރަށް ވުރެ އެތައް ގުނަ ބޮޑުކޮށް ލިބުނު އެއެހީއާއެކު ސޯފީގެ ބައްޕަވަނީ ކޯޓަށް މައްސަލަ ވައްދައި ލޯޔަރުންވެސް އެކަމަށް ޢައްޔަން ކޮށްފައެވެ.\nސޯފީގެ ސަލާމަތަށް އެދި އަންހެނުންތަކެއް އިޙްތިޖާޖު ކުރަނީ\nސެޕްޓެމްބަރ 1 ން ފެށިގެން ސޯފީއަށް ޙައްގު ހޯދައިދިނުމަށް ޓެކްސަސްގެ ޢާއްމުން ކުރި އިޙްތިޖާޖު ތަކާވެސް އެކު މިހާރު ސޯފީއަށްވަނީ ރައްކާތެރިކަމާއި ޙިމާޔަތް ދެވިފައިކަމަށް ފުލުހުން ބުނެއެވެ. އެހެންނަމަވެސް ސޯފީ ބެހެއްޓިފައިވަނީ ކޮންތަނެއްގައިކަން ޢާއިލާއަށްވެސް ފުލުހުން ނައަންގައި އެކަން އަދިވަނީ ސިއްރުކޮށްފައެވެ. މިހާރު މައްސަލައިގެ ތަޙުގީގު ފަށައި މިކަމާ ގުޅުންހުރި އެންމެން ފުލުހުން ގެ ބެލުމުގެ ދަށަށް ގެނެވިފައިވާ ކަމަށް މީޑިއާ ރިޕޯޓްތައް ބުނެއެވެ.\nބޭރު ދުނިޔެކުޑަކުދިންނަށް ކުރާ އަނިޔާ\nކުޑަކުދިންގެ ހިޔާގައި ކުދިންތަކަކަށް އަނިޔާ ކުރި މައްސަލައިގައި ދައުވާކޮށްފި\nމިދިޔަ މަހު ޖެންޑާއަށް ހުށަހެޅި މައްސަލަތައް އިތުރު: ޖެންޑާ މިނިސްޓްރީ


Mandela Rules thanfeezu kuran feshumun gina kankan ran'galhu vegen dhaane: Imran - AO News\nމަންޑޭލާ ރޫލްސް ތަންފީޒުކުރަން ފެށުމުން ގިނަ ކަންކަން އިޞްލާހުވެގެންދާނެ: ޢިމްރާން\nހޯމް މިނިސްޓަރ ޝެއިޚް އިމްރަން އަބްދުﷲ - ފޮޓޯ: ހޯމް މިނިސްޓްރީ\nނެލްސަން މަންޑޭލާ ރޫލްސްއަށް ފުރިހަމައަށް ޢަމަލުކުރަން ފެށުމުން ޖަލުތަކުގެ ވަރަށްގިނަ ކަންކަން އިޞްލާހުވެގެންދާނެ ކަމަށް ހޯމް މިނިސްޓަރ ޢިމްރާން ޢަބްދުﷲ ވިދާޅުވެއްޖެއެވެ.\nއެމަނިކުފާން މިހެން ވިދާޅުވީ “ނެލްސަން މަންޑޭލާ އިންޓަރނޭޝަނަލް ޑޭ” ގެ މުނާސަބަތުގައި ޔުނައިޓެޑް ނޭޝަންސް އޮފީސް އޮން ޑްރަގްސް އެންޑް ކްރައިމްސް (ޔޫއެންއޯޑީސީ)ގެ ފަރާތުން މިނިސްޓްރީ އޮފް ހޯމް އެފެއާޒް އާއި ގުޅިގެން ބޭއްވި ނެލްސަން މަންޑޭލާ ޑޭ މަސައްކަތު ބައްދަލުވުން ފައްޓަވައިދެއްވަމުން ދެއްކެވި ވާހަކަފުޅުގައެވެ.\nމިނިސްޓަރ އިމްރާން ވިދާޅުވީ ސަރުކާރުގެ އަމާޒަކީ ޖަލުތަކުގެ ހާލަތު ރަނގަޅުކޮށް، ބައިނަލްއަޤްވާމީ މިންގަނޑުތަކާއެއްގޮތަށް ޖަލުގެ ވަޞީލަތްތައް ޤާއިމްކޮށް، ޤައިދީންނާމެދު އަމަލުކުރުންކަމަށެވެ. އޭގެ ތެރޭގައި ޖަލުގެ ޞިއްޙީ ނިޒާމާއި، ޤައިދީންގެ އަހުލާޤާއި، މުޢާމަލާތް ކުރެވޭ ގޮތާއި، މައްސަލަތައް ހައްލުކުރުމުގައި އަމަލުކުރެވޭ ގޮތް ހިމެނޭކަން މިނިސްޓަރ ފާހަގަކުރެއްވިއެވެ. އެމަގަށް ކުރެވޭ މަސައްކަތްތަކުގައި ޤައިދީންގެ ހައްޤުތައް ރައްކާތެރިކުރުމަށް ނެލްސަން މަންޑޭލާ ރޫލްސް އެހީވެދޭނެކަމަށް މިނިސްޓަރ ވިދާޅުވިއެވެ.\nނެލްސަން މަންޑޭލާ ރޫލްސްގެ ދިވެހި ތަރުޖަމާ ޝާއިއުކުރެވިގެން ދިއުމަކީ މަސައްކަތަށް ލިބޭ ވަރަށްބޮޑު ކުރިއެރުމެއްކަމަށް ވެސް އެމަނިކުފާނު ވިދާޅުވިއެވެ. މިމަސައްކަތުގެ ތެރެއިން ޞުލްޙަ މަސަލަސްކަމާއި، ޑިމޮކްރަސީއާއި، އިންސާނީ ހައްޤުތައް ކަށަވަރުކުރުމަށް ކުރާ މަސައްކަތްތަކުގެ ނަތީޖާ ހާޞިލްވުމަށްވެސް އެހީވެދޭނެކަން މިނިސްޓަރ ފާހަގަކުރެއްވިއެވެ.\nނެލްސަން މަންޑޭލާ ރޫލްސްގެ ދިވެހި ތަރުޖަމާ ޝާއިއުކުރެވޭ ދުވަހަކީ ބައިނަލްއަޤްވާމީ ގޮތުން ފާހަގަކުރާ ނެލްސަން މަންޑޭލާ ދުވަހަށްވުމީ އުފަލެއްކަމަށާއި، އަދި މިއީ ރާއްޖޭގައި މިދުވަސް ފާހަގަކުރާ ފުރަތަމަ ފަހަރުކަންވެސް މިނިސްޓަރ ފާހަގަކުރެއްވިއެވެ. ނެލްސަން މަންޑޭލާ ރޫލްސްގެ ދިވެހި ތަރުޖަމާ ވުޖޫދަށް ގެނައުމަށް ޔޫއެންއޯޑިސީއާއި ހޯމް މިނިސްޓްރީގެ މުވައްޒަފުން ކުރެއްވި މަސައްކަތް މިނިސްޓަރ ފާހަގަކުރެއްވިއެވެ.\nމިނިސްޓަރގެ ވާހަކަފުޅު ނިންމާލައްވަމުން ވިދާޅުވީ މިއީ ޖަލުތަކުގެ ހާލަތު ރަނގަޅުކޮށް އިތުބާރާއެކު ކުރިއަށްދާންވީ ވަގުތުކަމަށެވެ.\nހޯމް މިނިސްޓަރހޯމް މިނިސްޓަރ ޝެއިޚް އިމްރާން އަބްދުﷲހޯމް މިނިސްޓްރީމިނިސްޓްރީއޮފް ހޯމް އެފެއާރޒް\nރައްޔިތުންގެ ފުރިހަމަ ލޯތްބާއި އިހުތިރާމަށްޓަކައި ކޮންމެ ފުލުހަކުވެސް މަސައްކަތް ކުރަންޖެހޭ: އިމްރާން


Beyru Gaumu Thakah Kanda'alhaafaivaa Safeerunge Medhugai Mintheege Hama Hama Kan Gaaim Koffi - Vaguthu\nބޭރު ގައުމުތަކަށް ކަނޑައަޅާފައިވާ ސަފީރުންގެ މެދުގައި މިންތީގެ ހަމަހަމަކަން ގާއިމްކޮށްފި\nބޭރުގެ ބައެއް ޤައުމުތަކަށް ކަނޑައަޅާފައިވާ ފަސް ސަފީރަކަށް ރައްޔިތުންގެ މަޖިލީހުގެ ރުހުން ހޯދުމަށް ރައީސުލްޖުމްހުރިއްޔާ ފޮނުއްވައިފިއެވެ.\nރައީސް އިބްރާހީމް މުހައްމަދު ސޯލިހު ފޮނުއްވި ފަސް ބޭފުޅުންގެ ތެރޭގައި ހިމެނެނީ ތިން އަންހެން ކަނބަލުންނާއި ދެ ފިރިހެން ބޭފުޅެކެވެ. ރައްޔިތުންގެ މަޖިލީހަށް ފޮނުއްވި ތިން އަންހެން ބޭފުޅުންގެ ތެރޭގައި ޔުނައިޓެޑް އަރަބް އެމިރޭޓްސްއަށް ކަނޑައަޅުއްވާ ދިވެހިރާއްޖޭގެ ސަފީރުކަމަށް އައިމިނަތު ޝަބީނާ ހިމެނިވަޑައިގަންނަވައެވެ. އޭނާ އަކީ މިހާރު އިންޑިއާގައި ހުންނަ ދިވެހި އެކްޓިން ހައި ކޮމިޝަނަރެވެ. ޝަބީނާ ވަނީ ފޮރިން ސާވިސްގައި 26 އަހަރު ހިދުމަތް ކުރައްވާފައެވެ. އަދި އޭނާ ވަނީ މާސްޓާސް އިން ބިޒްނަސް އެޑްމިނިސްޓްރޭޝަން ހާސިލް ކުރައްވާފައެވެ.\nދެން ނަން ފޮނުއްވީ ބަންގްލަދޭޝްއަށް ކަނޑައަޅުއްވާ ދިވެހިރާއްޖޭގެ ސަފީރުގެ މަގާމަށް ކަނޑައަޅުއްވާފައިވާ ޝިރުޒިމަތު ސަމީރެވެ. އޭނާ އަކީ މިހާރު މިނިސްޓްރީ އޮފް ފޮރިން އެފެއާޒްގެ އެޑިޝަނަލް ސެކްރެޓަރީއެވެ. ފޮރިން ސާވިސްގައި ޝިރުޒިމަތު ވަނީ 12 އަހަރާ ތިން މަސް ހޭދަ ކުރައްވާފައެވެ. އަދި އޭނާ ވަނީ މާސްޓާސް އިން ސޯޝަލް ސައިންސް ހާސިލްކުރައްވާފައެވެ.\nޕާކިސްތާނަށް ކަނޑައަޅުއްވާ ދިވެހިރާއްޖޭގެ ސަފީރުކަމަށް ފަރްޒާނާ ޒާހިރު ކަނޑައަޅާފައިވާއިރު އޭނާއަކީ މިހާރު ނިއުޔޯކްގައި ހުންނަ އދ އަށް ކަނޑައަޅާފައި ހުންނަ ދިވެހިރާއްޖޭގެ ދާއިމީ މިޝަންގައި ހުންނަވާ ދާއިމީ މަންދޫބުގެ ނައިބެވެ. ފޮރިން ސާވިސްގައި ފަރުޒާނާ ވަނީ 19 އަހަރާ5މަސް ހޭދަ ކުރައްވާފައެވެ. އަދި އޭނާ ވަނީ މާސްޓާސް އިން ޑިވެލޮޕްމެންޓް ސްޓަޑީޒް ހާސިލްލުރައްވާފައެވެ.\nއިންޑިއާއަށް ކަނޑައަޅުއްވާ ރާއްޖޭގެ ސަފީރުކަމަށް ޑރ. ހުސެން ނިޔާޒް ކަނޑައަޅާފައިވާއިރު ނިޔާޒަކީ މިހާރު ޔޫ.އޭ.އީގައި ހުންނަވާ ދިވެހި ސަފީރެވެ. ފޮރިން ސާވިސްގައި 14 އަހަރާ 8 މަސް ހޭދަ ކުރައްވާފައިވެއެވެ.\nމީގެއިތުރުން ސްވިޓްޒަލެންޑްގެ ޖެނީވާގައި ހުންނަ އދގެ އޮފީސްތަކަށް ކަނޑައަޅާފައި ހުންނަ ދިވެހިރާއްޖޭގެ ދާއިމީ މިޝަންގެ ދާއިމީ މަންދޫބު ކަމަށް ޑރ. އާސިމް އަހްމަދު ވަނީ ކަނޑައަޅާފައެވެ. އޭނާ އަކީ މިހާރު ފޮރިން މިނިސްޓްރީގެ އެމްބެސެޑަރު އެޓް ލާޖްގެ މަގާމުގައި ހުންނެވި ބޭފުޅެކެވެ. ޑރ. އާސިމް އަކީ ފޮރިން ސާވިސްގައި އެއް އަހަރާ ތިން މަސް އަދި ޔުނިސެފް/އައި.އެލް.އޯ-ޔޫއެން އެސްކެޕްގައި މަސައްކަތްކުރައްވާފައިވާ ބޭފުޅެކެވެ.\nމަގާމަށް އައްޔަންކުރުމަށް މިއަދު ނަން ފޮނުއްވި ހުރިހާ ބޭފުޅުންނަކީވެސް މިހާރުވެސް ފޮރިން ސާވިސްގައި މަސައްކަތްކުރައްވާ ކެރިއާ ޑިޕްލޮމެޓުންނެވެ. އަލަށް އައްޔަންކުރެވޭ ސަފީރުންނާއެކު ރާއްޖެއިން ބޭރުގައި ތިއްބަވާ ދިވެހި ސަފީރުންގެ ތެރޭގައި މިންތީގެ ހަމަހަމަކަން އުފެދިގެންދާނެއެވެ. އެގޮތުން9ބޭފުޅުންނަކީ އަންހެން ބޭފުޅުންނަށް އަދި9ބޭފުޅުންނަކީ ފިރިހެން ބޭފުޅުންނަށް ވާނެއެވެ.\nއެގޮތުން އަންހެން ބޭފުޅުން މިޝަންތަކުގެ އިސްވެރިންގެ ގޮތުގައި ދެން ތިއްބަވާނީ ޕާކިސްތާން، މެލޭޝިއާ، ޗައިނާ، ބަންގްލަދޭޝް، ޔޫއޭއީ، އިނގިރޭސިވިލާތް މި ގައުމުތަކަށް ކަނޑައަޅުއްވާ ސަފީރުންގެ ގޮތުގަޔާއި، ޓްރިވެންޑްރަމްގައި ހުންނަ ކޮންސިއުލް ޖެނެރަލް އާއި، ނިއުޔޯކްގައި ހުންނަ އދގެ އޮފީހަށް ކަނޑައަޅާފައި ހުންނަ ދާއިމީ މަންދޫބުގެ އިތުރުން ތައިލެންޑްގައި ހުންނަ ޔޫއެން އެސްކެޕް އަށް ކަނޑައަޅާފައި ހުންނަވާ ދާއިމީ މަންދޫބުގެ ގޮތުގައެވެ.\nޖޫން 24, 2020 16:17\nދެން ކޮންއިރަކުންތަ ޖަލުގަތިބި ގައިދީންގެމެދުގަ މިންތީގެ ހަމަހަމަކަން ގާއިމުކުރަނީ، ތިންހަތަރުހާސް ފިރިހެނުން ޖަލަށްލާފަ ހައެއްކަ އަންހެނުން ޖަލަށްލީމަ ކަމަކުނުދެއެއްނު، ބޮޑެތި ފުރޮޅުލީ ގޮނޑިތަކުގަ އެކަނި އޮންނަކަމެއްތަ ތިޔާ.\nޖޫން 24, 2020 19:41\nތިޔަހެން ހަމަހަމަ ކުރަންޖެހެނީ އަހަރުމެން! އެކަމު ތިޔަކަމަށް މީހުންނަށް މަޖުބޫރުކުރުވާ އެއްވެސް ޤައުމަކުން ތިޔަހެން ނުހަދާ! ނަޝީދު މަޖްލީސްވެސް ހަމަހަމަ ކުރަންވީނު!\nޖޫން 24, 2020 23:11\nމަރުޙަބާ ރައީސް. ޙަމަ ހަބޭސް.


ޗައިނާއަށް އިމްޕޯޓްކުރި މުދާ ރެކޯޑް އަދަދަކަށް އިތުރުވެއްޖެ ޗައިނާއަށް އިމްޕޯޓްކުރި މުދާ ރެކޯޑް އަދަދަކަށް އިތުރުވެއްޖެ\nޗައިނާއަށް އިމްޕޯޓްކުރި މުދާ ރެކޯޑް އަދަދަކަށް އިތުރުވެއްޖެ\nމިދިޔަ މޭމަހު ޗައިނާއަށް ރެކޯޑް އަދަދަކަށް މުދާ އެތެރެކޮށްފައިވާކަމަށް އެޤައުމުގެ ކަމާބެހޭ ފަރާތްތަކުން ހާމަކޮށްފިއެވެ.\nތަފާސް ހިސާބުތަކުން ދައްކާގޮތުން މިދިޔަ މޭމަހަކީ ވޭތުވެދިޔަ އަހަރުދުވަހުގެ ތެރޭގައި އެންމެ ގިނައިން މުދާ އިމްޕޯޓްކުރި މަސްކަމަށެވެ.\nޗައިނާއަށް މުދާ އިމްޕޯޓްކުރި މިންވަރު އިތުރުވިނަމަވެސް، މުދާ އެކްސްޕޯޓްކުރި މިންވަރު ވަނީ ލަފާކުރިވަަރަށްވުރެ ދަށްވެފައެވެ.\nއެމެރިކާ ޑޮލަރުން ބަލާއިރު މެއި މަހު ޗައިނާއަށް މުދާ ބޭރުކުރި މިންވަރު އިތުރުވެފައިވަނީ އެންމެ 27.9 އިންސައްތައަށެވެ. މިއީ އޭޕްރީލް މަހު އިތުރުވެފައިވާ 32.3 އިންސައްތައަށްވުރެ ދަށް އަދި މާހިރުން ލަފާކޮށްފައިވާ 32.1 އިންސައްތައަށްވުރެވެސް ދަށް ޢަދަދެއްގެ ކުރިއެރުމެކެވެ.\nއަނެއްކޮޅުން މުދާ ބޭރުކުރާ މިންވަރު ވަނީ 51.1 އިންސައްތައިގެ ކުރިއެރުމެއް ހޯދާފައެވެ. އޭޕްރީލްމަހު މި ޢަދަދު ހުރީ 43.1 އިންސައްތައިގައެވެ. ނަމަވެސް މިއީ ރޮއިޓަރސްގެ މާހިރުން ލަފާކޮށްފައިވާ 51.5 އިންސައްތައަށްވުރެ ދަށް ޢަދަދެކެވެ. 2011 ވަނަ އަހަރުގެ ޖެނުއަރީ މަހަށްފަހު މުދާ އެތެރެކުރާ މިންވަރަށް އައި އެންމެ ބޮޑު ކުރިއެރުމަކީ މިއީއެވެ.\nކޯވިޑްގެ ބަލިމަޑުކަމާއި ގުޅިގެން އަޅާފައިވާ ފިޔަވަޅުތަކަށް ގިނަ ޤައުމުތަކުން ލުއި ދިނުމުގެ ސަބަބުންނާއި ލިކުއިޑިޓީ އިތުރުވުމާއި ގުޅިގެން ދަނގަޑާއި ލޮއި ފަދަ މަޢުދަނުތަކާއި އެހެނިހެން ތަކެތީގެ އަގުވެސް ވަނީ މަތިވެފައެވެ.\nޗައިނާ އަދި އެމެރިކާއާއި ދެމެދު ވެފައިފާ ވިޔަފާރީގެ އެއްބަސްވުމުގެ ފޭސް 1 ނިމުމުގެ ކުރިން މި ވިޔަފާރީގެ ގުޅުން އިތުރަށް މުރާޖާ ކުރަމުންދާކަމަށް އެމެރިކާއިން ވަނީ ބުނެފައެވެ.\nޖެނުއަރީމަހު އެމެރިކާގެ ވެރިކަމަށް ބައިޑަން އިންތިޚާބުވެ ވަޑައިގަތް ހިސާބުން ޗައިނާއިން ދަނީ އެމެރިކާގެ ވިޔަފާރިއާއި އިޤްޠިޞާދީ އޮފިޝަލުންނާއި ގުޅުން ރަނގަޅުކުރުމަށް މަސައްކަތްކުރަމުންނެވެ. ޗައިނާގެ ވިޔަފާރިތައް ތަމްސީލުކުރާ ވައިސް ޕްރިމިއަރ ލުއި ހީ ވަނީ އެމެރިކާގެ ވިޔަފާރިތައް ތަމްޞީލުކުރާ ކެތްރީން ތައި އާއި ބައްދަލުކުރިތާ ކުޑަ ދުވަސްކޮޅެއް ފަހުން އަނެއްކާވެސް އެމެރިކާގެ ޓްރެޝަރީ ސެކްރެޓަރީ ޖެނެޓް ޔެލެންއާއި މިދިޔަ ހަފްތާގައި ވަނީ ބައްދަލުކުރައްވާފައެވެ.


ރާއްޖެ އިން އިތުރު 5,004 މީހަކަށް ވެކްސިން ދީފި! | Sandhaanu\nރާއްޖެ އިން އިތުރު 5,004 މީހަކަށް ވެކްސިން ދީފި!\nކޮވިޑް19 އިން ރައްކާތެރި ވުމަށްޓަކައި ޖަހާ ވެކްސިން އިއްޔެ 5,004 މީހަކަށް ދީފިއެވެ. ރާއްޖޭގައި މިހާރު ދެމުންދާ ވެކްސިން އަކީ އިންޑިޔާގެ ހިލޭ އެހީގެ ދަށުން ރާއްޖެ އަށް ލިބިފައިވާ ކޮވިޝީލްޑް ވެކްސިނެވެ.\nއިއްޔެ ވެކްސިން ދިން މީހުންގެ ތެރެއިން 3,310 މީހުންނަށް ވެކްސިން ދީފައިވަނީ މާލެ ސަރަހައްދުގައި ވެކްސިން ދޭން ހަމަޖެހިފައިވާ ތަންތަނުންނެވެ. އަދި އަނެއް 1,694 މީހުންނަށް ވެކްސިން ދީފައިވަނީ އަތޮޅު ތަކުގައި ގާއިމް ކޮށްފައިވާ ވެކްސިން ދޭ މަރުކަޒު ތަކުންނެވެ.\nމާލެ ސަރަހަށްދުން މިހާތަނަށް 56,979 މީހަކަށް ވަނީ ވެކްސިން ދީފައެވެ. އަދި އަތޮޅު ތެރެއިން މިހާތަނަށް 18,034 މީހަކަށް ދީފައި ވާއިރު ރިސޯޓްތަކުން 99 މީހުންނަށް ވަނީ ވެކްސިނަދީފައެވެ. މިއާއެކު، މުޅި ރާއްޖެ އިން ވެކްސިން ދިން މީހުންގެ އަދަދު 75,103 ވަނީ އަރާފައެވެ.\nމިއަދުން ފެށިގެން މާލެ ސަރަހައްދުގައި ދިރިއުޅޭ އުމުރުން ދުވަސްވީ މީހުންނާއި ބައްޔެއް ނުވަތަ ނުކުޅުދުންތެރިކަމެއްގެ ސަބަބުން އެނދުމަތިކުރެވިފައިވާ މީހުން ބެލެހެއްޓުމުގައި އުޅޭ މީހުން ކޯވިޑް-19 ވެކްސިން ޖެހުމަށް (އެޗްޕީއޭ) ބާރު އަޅާކަމަށް ބުނެ ވަނީ އިއުލާން އެއް ނެރެފައެވެ.އަދި އެ އިއުލާންގައި ވެކްސިން ލިބެން ހުންނާނެ ސެންޓަރު ތަކާއި ގަޑިތައްވެސް ވަނީ ބަޔާންކޮށްފައެވެ.


(14 ޖޫން 2020 އާ ގުޅޭ)\nފާޚާނާގެ ވައަތްފަރާތު ބިތް ފޮރުވޭވަރުގެ ބޮޑު ލޯގަނޑުން ޔާދިން އަމިއްލަ ސޫރައަށް ބަލާލިއެވެ. ހުތުރު ބަހުން މީހުންނާ ވާހަކަދެއްކުމަކީ އޭނާ ދުވަހަކުވެސް ކުރިކަމެއްނޫނެވެ. ނަމަވެސް އެފަދަ އިޙްތިރާމެއް ލައިތުއަށް ޓަކައި އެ ހިތުގައި ނެތެވެ. ވިޔާނުދާ ވާހަކަތަކެއް ގޮވާލަން ކެރުނީ އެހެންވެއެވެ.\nފަޅައިގެން ގޮސްފައި ހުރި އަނގަމަތީގައި ޔާދިން މަޑުމަޑުން އަތްޖައްސާލިއެވެ. އެއަށްފަހު ލޮލަށް ލައްވާފައި ހުރި ލެންސު އޭނާ ނެގިއެވެ. އޭގެ ބޭނުން ކެނޑިއްޖެ ފަދައިން އެއްފަރާތުގައި ހުރި ކުނިވަށީގެ މަތި ހިއްލާލައި އެއަށް ވައްޓާލީއެވެ. ދެން އިސްކުރު ދޫކޮށްލުމާއެކު ފެންގޮށްޓަކުން މޫނު ތެތްމާލައިފިއެވެ. ދެތިންފަހަރަށް މޫނުގައި ފެންލުމަށްފަހު ލޯގަނޑަށް ޔާދިންގެ ނަޒަރު ހުއްޓުނެވެ. ކަނާއަތްފަރާތުން ކޮނޑު ހިއްލާލައި އަތްހަރަކާތްކޮށްލި ގޮތުން ހީވަނީ އެހިސާބުގައި ވެސް ރިއްސަނީހެންނެވެ. ލައިތުއާ ކުރިމަތިލީއިރު ވެސް އޭނާގެ ގާތުން ކުރިނުލެބޭނޭކަން ޔާދިންއަށް އެނގެއެވެ. އެހެންވިޔަސް ހިތަށްވާ އުނދަގޫ ކޮންމެވެސް ސިފައެއްގައި ބޭރުކޮށްލަން ޔާދިން ހުރީ ބޭނުންވެފައެވެ.\nރީތި އެތުރުމަކަށް ބަހައްޓާފައި ހުރި ކުޑަ ތުވާލިކޮޅުތަކުން އެންމެ މަތީގައި އޮތް ތުވާލިކޮޅު ނަގައި ޔާދިންގެ މޫނުގައި ޖައްސާ އޮބާލިއެވެ. ހަށިފުރާ ދެތިން ނޭވާ ދޫކޮށްލުމަށްފަހު ފާޚާނާއިން ޔާދިން ނުކުތީ ދެނެވެ. އޭރު ލިޔާ މޭޒުކައިރީ ހުރި ގޮނޑީގައި ސެހްރާނު އިނެވެ.\n"މިތަނުން ދާށޭ ބުނެވުނު" ނަޒަރު ސީދާކޮށްލުމެއްނެތި ޔާދިން ބުނެލިއެވެ.\n"މޫނު ދައްކަބަލަ... ލޭ އާދޭތަ" ގޮނޑިން ތެދުވަމުން ސެހްރާނު ފިޔަވަޅު އަޅާލީ ޔާދިންގެ ގާތަށް އައުމަށެވެ.\n"ލައިތުއަށް ވީގޮތެއް ބަލަން ދާންވީނު" ޔާދިން ފޫހި ރާގެއްގައި ބުނެލިއެވެ.\n"އަދިވެސް ރުޅި އައިސްފަތަ؟. ޔާދިންއާ މެދު އަހަރެން ކަންބޮޑުވެފައި ހުރިކަމެއް ނޭނގޭތަ؟. އާންޓީ ހުރީކީ ނޫން. މާމައާއި އަންކަލްއަށް މި މަންޒަރު ފެނުނަމަ ވާނީ ކިހިނެއް؟... ޒުވާބު ކުރުމަކީ ޔާދިންގެ ސިފައެއްނޫން... ހަމަޖެހިބަލަ، ރުޅި މަޑުކޮށް ވީގޮތް އަހަންނަށް ކިޔާދީބަލަ." ސެހްރާނު އައިސް ހުއްޓުނީ ސީދާ ޔާދިންގެ ކުރިމަތީއެވެ. އޭނާ އެއްޗެކޭ ނުބުނުމުން ކުޑަކުއްޖަކު ގެންދާ ފަދައިން ޔާދިންގެ އަތުގައި ހިފައިގެން ސެހްރާނު ހިނގައިގަތެވެ.\n"ދޫކޮށްލާ..." ޔާދިން ބުންޏެވެ. އެއަޑު ސެހްރާނު ނޭހިއެވެ.\n"އެބައާދޭ ކޮޓަރި ސާފުކުރަން. ސައިބޯގަޑި ޖެހިއްޖެކަން އެނގޭތަ؟. އަހަރެންގެ ކޮޓަރިއަށް މިދަނީ... ފަސްޓްއެއިޑް ފޮށި ހިފައިގެން ދޮން އެބައާދޭ" ސެހްރާނުގެ ކޮޓަރިއާ ދިމާއަށް އަންނަމުން ވާހަކަދެއްކިއެވެ.\nސެހްރާނުގެ ކޮޓަރީގައި ހުރި ސޯފާގޮނޑީގައި ޔާދިން ބޭންދިއެވެ. ލައިރާ އިނީ ސެހްރާނުގެ އެނދުގައި އިށީނދެލައިގެން އެ ދެ ޒުވާނުންގެ ހަރަކާތްތަކަށް ބަލާށެވެ. އޭނާ ވެސް އެ އިނީ ސުވާލު އުފެދިފައެވެ. ލައިތާމެދު ޔާދިން ގަޔާނުވާކަމަކީ މާކުރިން ވެސް ޢާއިލާއަށް އެނގޭ ކަމެކެވެ. އެހެންނަމަވެސް މިއަދު ފެނުނު ފަދަ މަންޒަރެއް ފެނިދާނޭ އޭނާ ވެސް ހީނުކުރެއެވެ.\n"ކޮން ޗޫސްއެއް ލައްވާކަށް. ފަޅައިގެން ދިޔައިމަ ތަދު ވެސް ވާނެ. މިހާރު ތިހެން އުޅޭން، ކުޑަކުދީންނެއްނޫން ތީ. ބޮޑު އަނިޔާއެއްވީނަމަޔޯ." ލައިތުގެ ބުމައިގަ ބޭސް އަޅައިދޭން އިން ފަރުޒީނު ކިޔާލީ އިނގިރޭސި ބަހުންނެވެ. ލައިތު ވަގުތުން ހިމޭންވީއެވެ. ފަރުޒީނުގެ މޫނުން ފާޅުވާ ހާސްކަމާއި ކަންބޮޑުވުމުގެ އަސަރު ސާފުކޮށް ލައިތު ދުށްޓެވެ. ބޭސްއަޅައިދީ ނިމިގެން ފަސްޓްއެއިޑް ފޮށި އެއްފަރާތްކޮށްލުމާއެކު ފަރުޒީނުގެ ނަޒަރު ކުރިމަތީ އިން ލައިތަށް ހުއްޓުނެވެ. އޯގާތެރިކަމާއި ކުލުންވެރިކަން އެ ދެ ލޮލުގައި ވިއެވެ. ނިތްކުރިމަތިން ލައިތުގެ އިސްތަށިތައް ފަރުޒީނު އެއްފަރާތްކޮށްލަ ދިނެވެ. އެ މޫނަށް ރީތިކޮށް ބަލާލަން އޭނާ ބޭނުންވީ ކަހަލައެވެ. އެއަށްފަހު ޔާދިންއާ ދެކުދީންގެ މެދުގައި ހިނގި ހަމަނުޖެހުން ކިޔައިދޭން އޭނާ އެދުނެވެ.\nފަރުޒީނު ކަންބޮޑުވާވަރުކަމެއް ކުރެވުނީތީ ލައިތު މަޢާފަށް އެދުނެވެ. އެކަމަކު ޔާދިންއާ ދެމެދު ހިނގި ހަމަނުޖެހުމުގެ އަސްލެއް ހާމައެއްނުކުރިއެވެ. ބޭސް އަޅައިދިނީތީ ލައިތު އެކަމަށް ޝުކުރު އަދާކުރިއެވެ. އެހިނދު ލައިތުގެ ކޮލުގައި ފަރުޒީނު ޖަހާލިއެވެ. ދަރީންނަށްޓަކައި ކޮށްދޭ ކޮންމެ ކަމަކީ އެކަމުން ބަދަލެއް ހޯދުމުގެ މަޤުޞަދުގައި ކޮށްދޭ ކަންކަމެއް ނުނޭ ފަރުޒީނު ބުންޏެވެ.\n"ލައިތު، މައި ޗައިލްޑް. ކިތަންމެ ނުރުހޭކަމެއް ދިމާވި ނަމަވެސް އަތް އިސްނުކުރާތި. ތީ ދެބެންކަން ހަނދާންނައްތާނުލާތި. ބައްޕަ އުޅެނީ ބަލިކޮށްކަށް ލައިތަށް އެނގޭތަ. އެންމެފަހުން ބައްޕަގެ ހާލު ބަލާލީ ކޮންދުވަހަކު؟... ލައިތު ނުރުހުނަސް، ޤަބޫލުކުރަން ބޭނުންނުވިޔަސް... ތީ ހުރިގޮތަށް ހުރި އަސަދު. އޭނާއާ އެއްވެސް ތަފާތެއްނެތް. އެ ހިމޭންކަމާއި މަޑުމައިތިރިކަން. އޭނާގެ އަމިއްލަ ދިރިއުޅުމުން އަހަރެމެންނަށް އެނގެނީ ވަރަށް ކުޑަ މިންވަރެއް. މައި ޗައިލްޑް!. ހީ އިޒް ޔޯ ފާދާ. އޭނާއަށް ތިން ފިރިހެން ދަރީން ވެސް އެއްވަރު. އެކަމަކު ތީ އޭނާގެ ހިތް. ހިތާނުލާ އިންސާނެއް އުޅޭނޭ ގޮތް އެނގޭނޭހާ ތަޢުލީމީ ޒުވާނެއްތީ. ހުރިހާ ކުދީންނަށްވުރެ ވިސްނުންތޫނު ދަރިއެއްތީ. އެންމެންނާ އެކަހެރިވެ، މިދިރިއުޅުމުން ފިލަން ދުވުމުގެ ބަދަލުގައި ވަގުތުކޮޅަށް ހުއްޓިފައި ވިޔަސް ބަލާލައިފިނަމަ، ދަރިފުޅުދެކެ ލޯބިވާ ބޮޑު ޢާއިލާއެއް އެބައޮތްކަން އެނގޭނެ." ލައިތުގެ ތުނިކޮށް ހުރި ތުނބުޅީގައި ފަރުޒީނު ފިރުމާލިއެވެ. އެތުންފަތުގައިވީ މާނަވީ ލުއި ހިނިތުންވުމެކެވެ. އަޑުގައިވީ ތަފާތު ޖަޒުބާތީ އަސަރެކެވެ. އެ ދެ ލޮލުން ފުރަތަމަ ލައިތު ދުށް ދުވަހުން ފެށިގެން މިހާރު ވެސް ފަރުޒީނުގެ ކުރިމަތީ އެ އިނީ އެ ފުރާވަރުގެ ފިރިހެން ކުއްޖާ ފަދައެވެ. ޒުވާންވެ ބޮޑު ފިރިހެނަކަށް ވެފައިވީ ނަމަވެސް ދަރިއަކާމެދު އުފެދޭ މައިވަންތަ ކުލުނެއް ދުނިޔޭގައި ހުރިހާ ދުވަހަކު ބަދަލުވެ ފުހެވިގެން ނުދާނެއެވެ.\nފަރުޒީނުގެ ވާހަކަތަކަށް ލައިތު އެއްވެސް އެއްޗެއް ނުބުންޏެވެ. އެކަން އެހެންކަންވާނީ ފަރުޒީނަށް ވެސް އެނގޭ ކަހަލައެވެ. ލައިތުގެ ކޮނޑުގައި ފިރުމާލުމާއެކު ހެނދުނުގެ ނާސްތާގައި ބައިވެރިވާން އައުމަށް ފަރުޒީނު ބުންޏެވެ. ބޯޖަހާލި ނަމަވެސް ސައިމޭޒުދޮށަށް ދިއުމުގެ ގަސްދެއް ލައިތުގެ ނެތެވެ.\nދުވާލުގެ ވަގުތުތައް ނިމި އިރުއޮއްސިއްޖެއެވެ. ކެންޒާއަށް އިރުއިރުކޮޅަކުން ފޯނަށް ބަލާލެވެނީ ބޭއިޚްތިޔާރުގައެވެ. ކަސްތޫރީ ގާތު ލައިތު އެ ދެއްކި ވާހަކައިގެ މުރާދަކީ ކޮބާބާއޭ އޭނާގެ ހިތަށް އަރައެވެ. އެކަމާ ގުޅޭ ގޮތުން ލައިތުގެ ޚަބަރެއް ވާނޭ ކަމުގައި ކެންޒާ ހުރީ އުންމީދުކޮށްގެންނެވެ. ކޯލެއްނޫނީ މެސެޖެއް ވިޔަސް އަންނާނޭ އިރަކަށް އިންތިޒާރުގައި ހުރެވެނީއެވެ. އޭނާއަށް ލައިތު ޚާއްޞަވެއްޖެކަން ޔަގީންވެއެވެ. އެ ޚާއްޞަ ޖަޒުބާތާއި އިޙްސާސްތަކަށް ދެއަކުރު ލަފުޒެއްކަމުގައިވާ ލޯބީގެ ނަމުން ނަންދީ ނިމިއްޖެއެވެ. އެހެންވިޔަސް އެކަން ލައިތުގެ ކުރިމަތީ ފާޅުކުރާހާ ހިތްވަރެއް ނެތީއެވެ. ލައިތުގެ ކޮންމެ ގޮވާލުމަކަށް ކެންޒާއަށް އިޖާބަދެވޭނޭކަން ޚުދު އޭނާއަށް އެނގެއެވެ. އެކަމަކު އޭނާގެ މި ނިންމުމާ ދެކޮޅު ހަދަނީ އޭނާގެ ޟަމީރެވެ. ދިއްލައިލި ކަމުގައި ވިޔަސް، މިނިވަން ފަޒާގައި އުދުހޭ ދޫންޏެއް ފަދައިން ހިތް ދޫކޮށްނުލާން ޟަމީރު ގޮވާލައެވެ. ދަޅައިގެ ކުލަތައް ފެނި އޭގެ އަވާގައި ޖެހިގެން އަންނަ ނަފްސަށް، މަޅި ފެންނައިރު އޮންނާނީ ވަގުތު ފާއިތުވެފައިކަން އެ ޟަމީރު އޭނާއަށް ވިސްނައިދޭން ބޭނުންވެއެވެ. ހަޔާތުގެ އެ ދާއިރާގައި ކެންޒާއަކީ އެއްވެސް ތަޖުރިބާއެއްނެތް ޅަކުއްޖެކެވެ.\nޚިޔާލުތަކަށް ގެއްލި ހުރެ މަޑުމަޑު ހިނގުމުގައި އައިސް ހ.މަހަލްއަށް ކެންޒާ ވަނެވެ. އެގަޑިއަކީ ހެނދުނަށްވުރެ ވެސް އެގޭތެރެ ހިމޭންވެފައި އޮންނަ ވަގުތެކެވެ. ބަދިގެއަށް އައިއިރު އައިލެންޑް ދޮށުގައި ލިސްޓު ބަލަން ހުރީ މަރިއްޔާއެވެ. ދެ ކަރުދާސް އޮތްތަން ފެނި ކެންޒާއަށް ބަލާލެވުނީ ސުވާލުގެ ނަޒަރަކުންނެވެ. މަރިއްޔާއަށް ކެންޒާ އަހަން ބޭނުންވަނީ ކީކޭކަން އެނގުނީ ކަންނޭނގެއެވެ. ކެންޒާ ނުބުނަނީސް އޭނާގެ ސުވާލަށް މަރިއްޔާ ޖަވާބުދީފިއެވެ. އަދި ކެންޒާގެ މަސައްކަތަށް އޭނާ ދޫކޮށްލާފައި މަރިއްޔާ ހިނގައްޖެއެވެ.\nދެ ކަރުދާހުން އެއްކަރުދާސް އޮތީ މެދުން ފަތްޖަހާލައިފައެވެ. މަރިއްޔާ ބުނި ގޮތުން އެ ކަރުދާހަކީ ކެންޒާއާ ހަވާލުކުރަން ލައިތު ދިން އެއްޗެކެވެ. އަދި އޭނާ ބަދިގޭގައި މަޑުކޮށްގެން ހުރީ، މަރިއްޔާގެ އަތުން ކެންޒާއާ ހަވާލުކުރުމަށް ލައިތު އެދިފައި އޮތީމައެވެ. އަވަސްއަވަހަށް ކަރުދާސް ހުޅުވާލައި އޭގައި އޮތް އެއްޗެއް ކެންޒާ ކިޔާލިއެވެ. އޭގައި އޮތީ ކެންޒާއަށް އެންމެ މީރު ކެއުން، ދެ މީހަކަށް ވާވަރަށް ތައްޔާރުކުރުމަށެވެ. ލައިތުގެ ކާރު ފޮނުވާނެކަމާއި، އެ ކާރުގައި ކާއެއްޗެހި ހިފައިގެން އޮފީހަށް އައުމަށް ލައިތު ބުނެފައި އޮތެވެ. އިތުރު އެއްވެސް އެއްޗެއް ލިޔެފައެއްނެތެވެ. މަރިއްޔާގެ އަތުން ކެންޒާއާ ހަވާލުކުރަން ލައިތު ބޭނުންވުމުން، ކެންޒާއަށް ހީވީ އެ ކަރުދާހުގައި ޚާއްޞަ މެސެޖެއް އޮންނާނޭ ކަމަށެވެ. ހިތަށް ލިބުނު ނުތަނަސްކަމާއެކު އޭނާއަށް ކުސްތަޅާލެވުނެވެ. ލައިތުއަށް ކުދިކިޔާލެވުނެވެ.\nކާރުގެ ފަހަތަށް ކެންޒާ އަރަންދެން އޭނާގެ އަތުގައި އޮތް ދެ ތަށިބަރީގައި އާރިކު ހިފިއެވެ. އަދި ކެންޒާ ސީޓުގައި ހަމަޖެހުމުން ފަހަތު ސީޓުގައި ކެންޒާގެ ކައިރީ އެ އެއްޗެހި ބަހައްޓާލިއެވެ. ލުއި ހިނިތުންވުމެއް ދިނުމާއެކު އާރިކު ދޮރުފަތް ލައްޕާލައި ޑްރައިވަރު ސީޓަށް އެރިއެވެ.\nކާރުދުއްވަމުން އައިއިރު ކާރުގެ ރިއާމިރާ އިން ފަހަތުގައި އިން ކެންޒާއަށް އާރިކުގެ ނަޒަރު ހުއްޓެވެ. އެހެންޏާ ނުފެންނަ އަންހެންކުއްޖަކަށްވީމައެވެ. ޢާންމުކޮށް ކާއެއްޗެހި ހިފައިގެން އަންނަ ގެންގުޅޭ ކުދީން ތިބެނީ ވަކި ކަހަލަ ޔުނީފޯމެއް ލާފައެވެ. އެމީހުންގެ އަބުއި ގޮތެއް ހުންނަކަން އާރިކަށް ވަނީ ފާހަގަވެފައެވެ. ނަމަވެސް ފަހަތު ސީޓުގައި އިން ކެންޒާގެ ފުށުން އެކަހަލަ ތަރުތީބުކަމެއް ނުފެނެއެވެ. ފޮތި ބެކްޕެކެއް އަޅުވާލައިގެން ދެކަންފަތަށް ހެޑްސެޓު ޖަހާލައިގެން އޭނާ އިނީ އަމިއްލަ ދުނިޔެއެއްގައެވެ. ލާފައި ހުރީ އަތްދިގު ގާޑިގަންގެ ތެރެއިން ރީނދޫކުލައިގެ ލިޔުންތަކެއް ޖަހާފައި ހުރި ޓީޝާޓަކާއި ޖިންސުގައެވެ. އެއްފަރާތަށް ވާހެން ދޫހުޅިއެއް ޖަހާލާފައި ހުރިއިރު މޫނުގެ ދެފަރާތުން ބައެއް އިސްތަށިތައް ވެރިވެ ތަރުތީބު ގެއްލިފައި ވެއެވެ.\n"މެއިޑެއްނޫންތަ ތީ؟" އާރިކު އަހާލިއެވެ. ކެންޒާއަށް އާރިކު ބުނި އެއްޗެއް ނީވުނަސް އޭނާ ހެޑްސެޓް ކަންފަތާ ވަކިކޮށްލީ އާރިކު ފަހަތަށް ކުޑަކޮށް އެނބުރުނުތަން ފެނުމުންނެވެ.\n"މެއިޑެއްތަ ތީ..." ކެންޒާއަށް އަޑު ނީވޭކަން އެނގި އާރިކު ތަކުރާރުކޮށްލިއެވެ.\n"ޝެފް..." ކެންޒާ ބުނެލިއެވެ.\n"ތީ ޝެޕް" އާރިކު ބުނެލި ގޮތުން އޭނާއަށް ޤަބޫލުކުރަން އުނދަގޫވެއްޖެކަން ދޭހަވިއެވެ.\n"އެ ފެމެލީގެ ޝެޕް" އިރުކޮޅަކު އިނދެފައި އަނެއްކާ ވެސް އާރިކު އަހާލީ ޔަގީންކުރަން ބޭނުންވެގެންނެވެ. ކެންޒާ ހޫން ލައްވާލުމާއެކު ބޯޖަހާލިއެވެ. ލުއި ހިނިތުންވުމެއް އާރިކުގެ ތުންފަތަށް ވެރިވިއެވެ. ފުރަތަމަ ފަހަރަށް އޭނާއަށް މީހާގެ ސިފައަށް ބަލައި ގޮތް ނިންމިއްޖެކަން ވިސްނުނީއެވެ. އެއީ ހެދުނު ގޯހެއްކަން އާރިކަށް އެނގެއެވެ.\n"ބައިދިވޭ މީ އާރިކް އިނގޭ" އާރިކު އެކުވެރި ގޮތަކަށް ބުނެލިއެވެ.\n"ކެންޒާ... ތީތަ ލައިތުގެ ޑްރައިވަރު" ނަންބުނެލުމާއެކު ކެންޒާ އަހާލިއެވެ.\n"ލައިތުއާ ޖެހިއްޖެއްޔާ އޭނާގެ ހުރިހާކަމެއްކުރާ މީހަކީ އަހަރެން" އާރިކު އޭނާގެ މަސައްކަތާމެދު ފަޚުރުވެރިވާ ކަހަލައެވެ.\n"ހުރިހާކަމެއް؟... އެހެންވީރު އޭނާގެ ވަރަށް ގިނަ ސިއްރުތައް އެނގޭނެ ދޯ" ކެންޒާއަށް ބުނެވުނީ މާބޮޑު ވިސްނުމެއްނެތިއެވެ. އާރިކަށް ލިބުނީ ހައިރާންކަމެވެ.\n"ލައިތުއާ ވާހަކަދެއްކިންތަ؟" އާރިކަށް އަހާލެވުނުވެ. ކެންޒާ ހޫންއަކާއެކު ބޯޖަހާލިއެވެ.\n"ފޮނި މީހެއް ދޯ. އޭނާއާއެކު މަސައްކަތްކުރަން ފަސޭހަތަ؟. އޭނާ ރުޅިނަޔަސް ހީވާނީ ރުޅިއައިސްފަ ހުންނަހެން. ލޮލުން ކާލަފާނެހެން. އޮފީހުގެ އެންމެ ތިބެނީ ބިރުން ދޯ. އަނެއްކާ އޭނާ ވަރަށް ހަޅޭލަވާތަ، މީނީ ބޮސީއެއްތަ؟" އާރިކާ ވާހަކަދެއްކުން ކެންޒާއަށް ފަސޭހަވިއެވެ. އެހެންޏާ ކާރުން ދިމާވާ ޑްރައިވަރުންނަކީ އުމުރުން ދޮށީ ބައެއްވީމާ ވާހަކަދެއްކުން ފަސޭހަނުވަނީއެވެ. އަނެއްކޮޅުން އާރިކަކީ ސާދާ މީހެއްގެ ގޮތުގައި ފެންނާތީއެވެ. ދެއްކުންތެރިކަމެއް އޭނާގެ ފުށުން ފާޅެއްނުވެއެވެ. މެދުފަންތީގެ ޢާއިލާއަކުން ކާންބޯން މަސައްކަތްކުރާ ހަރުދަނާ ޒުވާނެއްގެ ގޮތް އާރިކުގެ ހުރީއެވެ.\nލުއި ހީނލުމެއް އާރިކުގެ ފަރާތުން އިވުނެވެ. ލައިތުއާ ގުޅޭ ގޮތުން އަންހެންކުއްޖެ ފުށުން އެންމެ ތަފާތު އަސަރެއް އާރިކު ދުށް މީ ފުރަތަމަ ފަހަރެވެ. ލައިތުގެ މަޤާމާއި އޭނާގެ މަތިފުށާއި، ދަރަޖައަށް އެ އަންހެންކުއްޖާގެ ކުޑަ ވެސް ފަރުވާލެއް ނެތްކަން އޭނާއަށް އެނގެއެވެ. އޭނާއަށް ސިކުނޑީގައި ތަސައްވަރު ކުރެވެމުން ދިޔައީ އެ އަންހެންކުއްޖާ ލައިތުގެ ކުރިމަތީ ހުރެ ވާހަކަދައްކާނޭ ގޮތެވެ. ލައިތަށް މިއިން އެއްވެސް ކަމެއް ކަމުނުދާނޭ ވަރު އާރިކަށް ވިސްނެއެވެ. އެހެންވިޔަސް އޭނާއަށް އެ ޚިޔާލުތައް މަޖާކަމަށް ވީއެވެ.\n"މިގަޑީގައި އެކަކު ވެސް ނޫޅެނީތަ؟" އޮފީހުގެ އިމާރާތަށް އާރިކުގެ ފަހަތުން ވަން ކެންޒާ އަހާލިއެވެ. ތަނަށްވެރިވެފައި އޮތް ހިމޭންކަން އުނދަގޫކުރާހާވެއެވެ. މަދުބޮކިތަކެއް ދިއްލާފައި ހުރުމުން އެޅިފައި އޮތީ ފަނޑު އަލިކަމެކެވެ. ފަރިތަކަމާއެކު އާރިކު އައިސް އެލެވޭޓާއަށް އެރިއެވެ.\n"މީރިއްޔާ ބުނައްޗޭ" އެލެވޭޓާ ތެރޭ ހުރެފައި ކެންޒާ ބުނެލިއެވެ.\n"އަހަންނަށް މީރު ޑިޝްއެއް ތައްޔާރުކުރަން ބުނީމަ. އާރިކަށް ކަމުގޮސްފިއްޔާ ބުނައްޗޭ މިބުނީ." ކެންޒާ އިތުރަށް އޮޅުންފިލުވައިދިނީ އާރިކަށް އޭނާ ކިޔާ އެއްޗެއް ނޭނގެއޭ ހީވެގެންނެވެ.\n"ތި ދެމީހުންނަށް ކާން ތައްޔާރުކޮށްގެންނޭ މިއައީ" ކެންޒާ ބުނެލިއެވެ.\n"ރިއަލީ" އާރިކަށް އަހާލެވުނެވެ.\n"ބްރޭކް ރޫމް ހުރޭތަ. އެތާތަ ދޯ ކާން ރެޑީކުރާނީ" ކެންޒާ ވާހަކަދެއްކިއެވެ.\nއާރިކަށް ހަމަ ވާނުވާއެއް ނޭނގެއެވެ. ލައިތު ބުނީތީ އޭނާ އައީ ކާއެއްޗެހި ހިފައިގެން ގެއިން ނުކުންނަ ކުއްޖާ ބަލައެވެ. ކޮތަޅުތައް އެ އަންހެންކުއްޖާ ލައްވާ އުފުލުމުގެ ބަދަލުގައި އާރިކު ހިފުމަށް ބުނީ ވެސް އޭނާއެވެ. އެއްވެސް އިރުޝާދެއްގައި ލައިތުއާއެކު ކެއުމުގައި ބައިވެރިވާން ޖެހޭނެއޭ އެއްފަހަރު ވެސް ނުބުނެއެވެ. ވިސްނުމުގައި ހުރެ ހުޅުވުނު އެލެވޭޓާއިން އާރިކު ނުކުތެވެ. ކެންޒާ ގޮވައިގެން ބަދިގެއަށް ވަނެވެ. އެތަނުގެ އެތެރޭގައި ހުރި ވީއައިޕީ ކޮޓަރިއެއް ދެއްކިއެވެ. އެތާ އެތެރޭގައި ތަށިތައް ތައްޔާރުކުރުމަށް އާރިކު ބުންޏެވެ. އަދި އޭނާ ލައިތުއަށް ޚަބަރު ދީފައި އަންނާނޭކަން ބުނެލިއެވެ.\n"ޝީ އިޒް ހިއާ. ޑިނާ ރެޑީ ކުރަނީ" މޭޒުދޮށުގައި އިން ލައިތުގެ ކުރިމަތީ އާރިކު ހުއްޓެވެ.\n"ތޭންކްސް... ރިކު ދާންވީނު ގެއަށް." މޭޒާ ދުރުކޮށްލި ގޮނޑިން ލައިތު ތެދުވީ އޭނާގެ ޓެބްލެޓް ހިފައިގެންނެވެ.\n"އޭނަ ގެއަށް ފޮނުވާލަން ޖެހޭނެއެއްނު" އާރިކަށް ބުނެވުނެވެ.\n"އަހަރެން ހަމަޖައްސާނަން." ލައިތު ބުނެލިއެވެ. އާރިކަށް ވަގުތުކޮޅަކަށް ލައިތުގެ މޫނަށް ބަލަން ހުރެވުނެވެ. އެމޫނުން އެއްވެސް ކަމެއް އޭނާއަށް ދޭހައެއްނުވިއެވެ. އޮފީހުން ދެ ޒުވާނުން ނުކުތީ އެކީގައެވެ. އެލެވޭޓާއާ ވަދެވުމާއެކު އާރިކުގެ ހިމޭންކަން ފުނޑުފުނޑުވިއެވެ.\n"ޝީ އިޒް ފަނީ. އަސްލު އެއީ ކޮންކުއްޖެއްތަ؟" އާރިކަށް އަހާލެވުނެވެ.\n"ނޯވަން" އާރިކު ކުރި ސުވާލާ މެދު ލައިތު ގަޔާނުވިކަން އެ ދެ ލޮލުން ފާޅުވިއެވެ. ވަގުތުން އާރިކު ހިމޭންކަން ޚިޔާރުކުރީ އޭނާ އެހެންޏާ ނުކުރާ ފަދަ ބޭކާރު ސުވާލެއް ކުރެވިއްޖެކަމުގެ އިޙްސާސް ވުމުންނެވެ. އެހެންވިޔަސް އޭނާގެ ސިކުނޑި މަސައްކަތްކުރަމުންދިޔައެވެ. އެ އަންހެންކުއްޖާއާއި ލައިތުއާ ގުޅުވައި ތަފާތު ޚިޔާލުތައް އެ ސިކުނޑިއަށް ވެރިވާންފެށިއެވެ. އެ ޚިޔާލުތަކާމެދު އިންތިހާއަށް ހައިރާންވެފައި އާރިކުވިއެވެ. އެ ދެމީހުންގެ އެއްގޮތް އެއްވެސް ކަމެއް ނެތީމައެވެ. އޭނާއަށް އެނގޭ ލައިތަކީ އެފަދަ އަންހެންކުއްޖަކަށް ބަލާ ވެސް ލާނޭ ޒުވާނެއްނޫންކަން އެނގެއެވެ.


Sarukaaru company thakuge MD inn resort inn farikkulhuvumahfahu bill nudhakkaa kamah thuhumathu kohffi\nސަރުކާރު ކުންފުނިތަކުގެ އެމްޑީން ރިސޯޓުން ފަރިއްކުޅުވުމަށްފަހު ބިލު ނުދައްކާކަމަށް ތުހުމަތުކޮށްފި\n05 އޮކްޓޯބަރ 2020 - 10:31:21\nބައެއް ސަރުކާރު ކުންފުނި ތަކުގެ މެނޭޖިން ޑިރެކްޓަރުން ރިސޯޓްތަކަށް ގޮސް ފަރިއްކުޅުވުމަށްފަހު ބިލް ނުދައްކާކަމަށް ރައްޔިތުންގެ މަޖިލީހުގެ މާފަންނު މެދު ދާއިރާގެ މެމްބަރު އިބްރާހިމް ރަޝީދު (ބޮންޑޭ) ތުހުމަތު ކުރައްވައިފި އެވެ.\nގާނޫނުލްއުގޫބާތަށް އިސްލާހު ގެނައުމުގެ ބިލަށް ވާހަކަ ދައްކަވަމުން މެމްބަރު އިބްރާހިމް ރަޝީދު ވިދާޅުވީ މި ބިލަކީ ސަރުކާރުން ކޮރަޕްޝަން ހުއްޓުވުމަށް ހުށަހަޅާފައިވާ ބިލެއް ކަން ފާހަގަކުރެވޭ ކަމަށެވެ. އަދި ސަރުކާރުގެ ކުންފުނިތަކުގެ ތެރޭގައި ވަރަށް ގިނަ ކޮރަޕްޝަންގެ ކަންކަން ހިނގާކަމަށް ވިދާޅުވި އެވެ.\nބޮންޑޭ ވަނީ ބައެއް ކުންފުނިތަކުގެ އިސްފަރާތްތައް ރިސޯޓްތަކަށް ގޮސް ފަރިއްކުޅުވުމަށްފަހު ނުވަތަ ޗުއްޓީ ހޭދަކުރުމަށްފަހު ބިލް ނުދައްކާ އަންނަކަމަށް ތުހުމަތުކޮށްފަ އެވެ.\n"ތަންކޮޅެއް ޑިސިޕްލިން ވާން އެބަޖެހޭ" ބޮންޑޭ ވިދާޅުވި އެވެ.\nބޮންޑޭ ވިދާޅުވީ މިބިލްގައި ހަދިޔާގެގޮތުގައި ލިބޭ އެއްޗިއްސާއި އެކަށީގެންނުވާ ޑިސްކައުންޓާ މިފަދަ ކަންކަމަކީ ކޮރަޕްޝަންގެ ގޮތުގައި ފާހަގަކޮށްފައިވާ ކަމަށެވެ. މީގެ އިތުރުން ބޮންޑޭ ވަނީ ބައެއް ކުންފުނިތަކުގެ އެމްޑީން ވަގުތު އީމެއިންތައް ހަދައިގެން އަމިއްލަޔަށް ކޯޓޭޝަންތައް ނަގާ އެ ކޯޓޭޝަންތައް އެޕްރޫވް ކުރާ ކަމަށް ތުހުމަތު ކޮށްފައެވެ.\nގާނޫނުލްއުގޫބާތަށް ހުށަހަޅާފައިވާ އިސްލާހުގައިވަނީ އާމްދަނީއާ ނުބައްދަލު މުއްސަނދިކަމެއް ހޯދުމާއި ރިޝްވަތަށް އެދުމާއި، ރިޝްވަތުގައި ހިފުމަކީ ކުށެއް ކަމަށް ކަނޑައެޅުމަށެވެ.\nއިބްރާހިމް ރަޝީދު (ބޮންޑޭ)މަޖިލިސްކުންފުނިތައް


ދިވެހި އަންހެނަކު، 11 މަހުގެ އެންމާބަނޑު ދެ ދަރިން “އެއްލާލި” މައްސަލައެއް – Faseha\nދިވެހި އަންހެނަކު، 11 މަހުގެ އެންމާބަނޑު ދެ ދަރިން “އެއްލާލި” މައްސަލައެއް\nސްރީލަންކާ ފިރިހެނަކާއި، ދިވެހި އަންހެނަކު އިނދެގެން ލިބުނު އެއްމާބަނޑު ދެ ކުދިން، ފިރިހެން މީހާ ލަންކާގައި ދިރިއުޅެމުންދާ ގޭގެ ދޮރު މައްޗަށް “އެއްލާލާ”ފައި ދިޔަ މައްސަލައެއް ފެންމަތިވެއްޖެއެވެ.\nމި ކުދިންގެ ބައްޕައަކީ ރާއްޖޭގައި މަސައްކަތް ކުރަމުން އަންނަ މީހެކެވެ. އޭނާ ރާއްޖޭގައި ވަޒަންވެރިވެގެން އުޅެމުން އަންނަތާ 15 އަހަރުވެއްޖެއެވެ. އެހެން ނަމަވެސް މިވަގުތު ހުރީ ލަންކާގައެވެ.\nފިރިހެން މީހާ، 2016 ވަނަ އަހަރު މާލެ އަންހެނަކާއި ކައިވެނިކޮށް އޭނާއާށް އެއްމާބަނޑު ދެ ކުދިން ލިބިފައިވާއިރު، އަންހެން މީހާ މިކުދިންގެ ބައްޕައާ، ކުދިން ހަވާލުކޮށްފައި ވަނީ މިމަހުގެ 24 ވަނަ ދުވަހުއެވެ.\nފިރިހެން މީހާ ރާއްޖޭ އަންހެން މީހާއާ ވަރިވީ މިދިޔަ އޭޕްރިލް މަސް ތެރޭގައެވެ. އެހިސާބުން ދެކުދިން، މި ކުދިންގެ ބައްޕައާ ހަވާލުކޮށްފައި ވަނީ، ބައްޕަ ލަންކާއަށް ޗުއްޓީއަށް ގޮސް ހުއްޓާއެވެ.\nމި ކުދިންގެ މަންމައާއި އެފިރިހެން މީހާގެ ކައިވެނި ރޫޅިފައިވާއިރު، މި ކުދިން ބައްޕައާ ކުދިން ހަވާލު ކުރުމަށް ކޯޓުން ވަނީ އަންގާފައެވެ. އެއީ އެއަންހެން މީހާ މި ކުދިން ބަލަން ބޭނުން ނުވާ ކަމަށް ބުނުމުންނެވެ. އެހެން ނަމަވެސް މި ކުދިންގެ ބައްޕަ ވަނީ އެ އަންހެން މީހާ ކައިރިން ދުވަސްކޮޅެއް ވަންދެން މި ކުދިން ބަލައިދީ އޭގެ ފަހުން މި ކުދިން އޭނާގެ ގާތަށް ގެންނާނެ ކަމަށް ބުނެފައެވެ. އަދި އެގޮތަށް އެ އަންހެން މީހާ އެއިރު އެއްބަސްވި ކަމަށްވެސް ފިރިހެން މީހާ ބުނެއެވެ.\n“އަހަރެން އެންމެ ފުރަތަމަ ކޯޓުގައި ބުނިން މަންމަ ކައިރީގައޭ ކުދިން ބަހައްޓަން ބޭނުންވަނީ، އަޅުގަނޑު ހުރިހާކަމެއްކޮށްދޭނަމޭ. އެކަމަކު އޭނަ އެއްބަސް ނުވޭ. މި އަންހެން މީހާ ކޯޓުގައި ބުނަނީ އޭނާ އެއް ކުދިން ނަގާފައި އަހަރެން އަނެއް ކުއްޖާ ގެންދަން. އެގޮތަށް އަހަރެން ބޭނުން ނޫން ދެ ކުދިން ވަކި ކުރަން އަހަރެން ބޭނުން ނޫން”. މި ކުދިންގެ ބައްޕަ ބުންޏެވެ.\nމިގޮތަށް ކަންތައް ނިމިފައި އޮއްވާ އަނެއްކާ އެ އަންހެން މީހާ ވަނީ އެ ކުދިން އޭނާގެ ބެލުމުގެ ދަށަށް ގެންދަން ބޭނުންވެގެން ކޯޓަށް ގޮސްފައެވެ. އޭނާ އެ މައްސަލަ ކޯޓަށް ވެއްދި ނަމަވެސް ފުރަތަމަ އަޑުއެހުމަށް ގޮސްފައެއް ނުވެއެވެ. އަދި ދެވަނަ އަޑުއެހުން ވަނީ ކެންސެލްފައެވެ.\nއުމުރުން 11 މަހުގެ މި ކުދިންނާއި މެދު ކަންތައް ކުރި ގޮތް ކިޔާދެމުން މި ކުދިންގެ ބައްޕަ ބުނީ، އޭނާ އެ އަންހެން މީހާ ކައިވެނި ކުރީ މީގެ ދެ އަހަރު ކުރިން ކަމަށެވެ. އަދި އެ ކައިވެންޏަށް ލިބުނީ އެއްމާބަނޑު ދެ ކުދިން ކަމަށާއި، އެ ކައިވެނި ރޫޅުމަށްފަހުވެސް މި ކުދިންނަށް ހަރަދު ކުރަމުން އަންނަ ކަަމަށެވެ.\nއަދި އެ ކައިވެނި ރޫޅި މި ކުދިން އޭނާގެ ގާތަށް ގެނައުމަށް ކޯޓުގެ މަރުހަލާތައް ނިންމާފައިވަނިކޮށް، އަނެއްކާވެސް އެ މައްސަލަ ވައްދާ މި ކުދިން އެ އަންހެން މީހާގެ ބެލުމުގެ ދަށަަށް ގެންދިއުމުގެ ކަންކަން ކުރަމުންދަނިކޮށް އެ އަންހެން މީހާ ލަންކާއަށް އައިސް އޭނާ ދިރިއުޅޭ ގޭގެ ދޮރުމައްޗަށް ކުދިން “އެއްލާލުމަށް”ފަހު އެ އަންހެން މީހާ ގޮސްފައިވާކަމަށް މި ކުދިންގެ ބައްޕަ ބުންޏެވެ.\nއޭނާ ބުނީ، އެ އަންހެން މީހާ މިކުދިން އެގޭގެ ގޭޓު ކައިރިއަށް އެއްލާލުމަށްފަހު ދިޔައީ މީގެ ތިން ދުވަސް ކުރިން ކަމަށެވެ. އަދި އެއީ މަޢްރިބް ނަމާދާއި އިޝާ ނަމާދާއި ދޭތެރޭގެ ވަގުތެއްގައި ކަމަށާއި، އެ ވަގުތު އޭނާ ހުރީ މިސްކިތުގައި ކަމަށް އޭނާ ބުންޏެވެ. އަދި މި ކުދިންނާއި އެއިރު ހަވާލުވީ އެގޭގައި އުޅުނު މީހެއް ކަމަށެވެ.\n“ރޯދަ ވީއްލާ ނިމިގެން ގާތްގަނޑަކަށް 7:15 ހާއިރު އޭނާ މި ކުދިން އެތަނަށް އެއްލާލާފައި ދިޔައީ. މަށަށްވެސް ނާންގާ އެއްވެސް މީހަކަށް ނާންގާ. ކާރުން އައިސް ގޭޓް ކުރިމަތީގައި ހުއްޓުނީ، އެ ގޭޓުގައި ޓަކި ޖަހާފައި އެ ކުދިން ގޭޓް ކުރިމަތީ ބަހައްޓާފައި ދިޔައީ. ދެން އަހަރެން ގެއަށް ރޯދަ ވީއްލަން އައިސް ތިބި ބައެއްގެ ތެރެއިން މީހަކު ގޭޓު ދޮރުހުޅުވާލިއިރު، އަހަރެންގެ ދެ ކުދިން ފެނުނީ. އެ ކުދިން ފެނުމާއެކު އޭނާ ހަޅޭލެވީ. ވަގުތުން ފޮށިތައްވެސް އެތަނަށް ބާލުވާލާފައި ކާރު ހިނގައެއްޖެޔޯ ބުނީ”. އެ ފިރިހެން މީހާ ބުންޏެވެ.\nއޭނާ ބުނީ، އެ ކުދިން ބިންމަތީ ބަހައްޓާފައި ހުރިކަން އެނގުމުން ވަރަށް ދެރަވި ކަމަށެވެ.\nއެ ފިރިހެން މީހާ ބުނިގޮތުގައި، މި ކުދިން އޭނާއާ ހަވާލު ކުރުމުގެ ކުރިން، މިތަނުން ކުއްޖެއްގެ ބޯ ފަޅައިގެން ގޮސްފައިވާކަމަށް ބުނެ އޭނާގެ އަތުން ފައިސާވެސް ވަނީ އަތުލާފައެވެ. އަދި އިތުރަށް ފައިސާ ހޯދަން މަސައްކަތް ކުރި ނަމަވެސް، މި ކުއްޖާ ޑޮކްޓަރަށް ދެއްކި ކަމުގެ އެއްވެސް ލިއުމެއް އޭނާއަށް ދައްކާފައި ނުވުމުން އެއްވެސް ފައިސާއެއް އިތުރަށް ދީފައިނުވާނެ ކަމަށް އޭނާ ބުންޏެވެ. އޭނާ ބުނީ، އެ ފައިސާތައް އެ އަންހެން މީހާ ހޯދީ މިކުދިން ބަލިވެގެން ނޫން ކަމަށެވެ. އެ ފިރިހެން މީހާ ބުނިގޮތުގައި، އެ އަންހެން މީހާއަކީ މާލޭގައި ޓީޗަރެއްގެ ގޮތުގައި މަސައްކަތް ކުރަމުން އަންނަ މީހެކެވެ. އަދި އޭނާއަކީ މާލޭ މީހެކެވެ.\nPrevious ރާއްޖޭގެ ބޮޑު ބަޔަކަށް ވައިޓް އެލާޓް ނެރެފި، މޫސުމް ގޯސްވާނެ!\nNext އަންހެނުންކަމަށް ބުނެ އޮޅުވާލައިގެން ރާއްޖެއަށް އަންކުއްޖަކު ގެނައި ބިދޭސީއަކު ހައްޔަރުކޮށްްފި\n39 mins ago cnmmv


Huvadhoo Ah Fahureh! Shortboard Gaumee Champion Kan Gahdhoo Hoodhu Ah! ހުވަދޫ އަށް ފަޚުރެއް! ޝޯޓްބޯޑް ގައުމީ ޗެމްޕިއަންކަން ގައްދޫ ހޫދު އަށް! – Huvadhoo News Huvadhoo Ah Fahureh! Shortboard Gaumee Champion Kan Gahdhoo Hoodhu Ah! Huvadhoo News\nހުވަދޫ އަށް ފަޚުރެއް! ޝޯޓްބޯޑް ގައުމީ ޗެމްޕިއަންކަން ގައްދޫ ހޫދު އަށް!\nގައުމީ ރާޅާ އެޅުމުގެ މުބާރާތުގެ ޝޯޓްބޯޑް ޗެމްޕިއަންކަން ހޯދި ހޫދް އަހްމަދު :-- ފޮޓޯ: މިހާރު\nރާޅާއެޅުމުގެ ގައުމީ މުބާރާތުގެ ޝޯޓްބޯޑް ކެޓެގެރީގެ ޗެމްޕިއަންކަން ހޫދު އަހްމަދު ހޯދައި ހުވަދު އަތޮޅާއި، ގައްދޫ ނަން ވިދުވާލައިފިއެވެ.\nސީ ސްޕޯޓްސް ރަންނަމާރި ޗެލެންޖްގައި ޝޯޓްބޯޑް ކެޓެގެރީގެ ޗެމްޕިއަންކަން ހޫދު ހަވީރު ކުރިއަށް ގެންދިޔަ ފައިނަލް ހީޓް ހޫދު ކާމިޔާބު ކުރީ 10.26 ޕޮއިންޓުންނެވެ. ރަނަރަފް ހޫދު ފައިނަލްގައި ވާދަކުރީ އަހްމަދު އާގިލް (އައްމަޑޭ) އާ އެވެ. ފައިނަލްގައި އައްމަޑޭ ވަނީ 8.60 ޕޮއިންޓް ސްކޯކޮށްފަ އެވެ. އަދި އެކެޓެގެރީގެ ލޯ މެޑަލް ހަމައެޓީމުގެ ނަޖާހް މުހައްމަދު ވަނީ ހޯދާފައެވެ.\nޓީމު އިވެންޓްގެ ދެވަނަ ހޯދި ގދ. ގައްދޫ ޓީމުގެ ހޫދު ފައިނަލްގެ ނަތީޖާ އަނބުރާލީ އެންމެ ފަހު ދެ ރާޅުންނެވެ. ޖުމުލަ ހަތް ރާޅުގައި އެޅި ހޫދު ވަނީ އެންމެ ފަހު ރާޅުގައި 4.93 ޕޮއިންޓް އަދި ހަވަނަ ރާޅުގައި 5.33 ޕޮއިންޓް ސްކޯކޮށްފަ އެވެ. އައްމަޑޭ އެންމެ ގިނައިން ސްކޯކުރީ އޭނާ އެޅި ފުރަތަމަ ރާޅުގަ އެވެ. އެ ރާޅުގައި އޭނާ 3.83 ޕޮއިންޓް ސްކޯކުރި އެވެ.\nގައުމީ ރާޅާ އެޅުމުގެ މުބާރާތުގައި ހުވަދު އަތޮޅަށް ނިސްބަތްވާ ރާޅާ އެޅުންތެރިން ވަނީ ބޮޑެތި ކާމިޔާބީ ތައް ހޯދާފައެވެ. އެގޮތުން ނެޝަނަލް ސާފިންގ ޗެމްޕިއަންކަންވެސް ހޯދާފައިވަނީ ހުވަދޫ ދަރިއަކަށެވެ.\nމީގެ އިތުރުން ރާޅާއެޅުމުގެ ގައުމީ މުބާރާތުގެ ދެވަނައަށް އެންމެ މޮޅު ޓީމަކަށް ގދ ގައްދޫ ތަމްސީލްކުރި ޓައިގާ ވޭވް ވަނީ ހޮވިފައެވެ.\nގައުމީ ރާޅާ އެޅުމުގެ މުބާރާތުގެ ޝޯޓްބޯޑް ޗެމްޕިއަންކަން ހޯދި ހޫދް އަހްމަދު :– ފޮޓޯ: މިހާރު\nމިއަހަރުގެ މުބާރާތުގައި 14 ޓީމެއް ހިމެނޭއިރު، މާލެ ފިޔަވައި އެންމެ ގިނަ އެތުލީޓުން ހިމެނެނީ ގދ. ގައްދޫ ޓީމުގަ އެވެ. މާލެއިން 44 ރާޅާއެޅުންތެރިން ބައިވެރި ވާއިރު، ގައްދޫއިން ވަނީ 10 ރާޅާއެޅުންތެރިން ބައިވެރި ވެފަ އެވެ. އަދި ގދ. ވާދޫއިން ވަނީ ހަ ސާފަރުން ބައިވެރި ވެފައިއެވެ.\nރާޅާއެޅުމުގެ ގައުމީ މުބާރާތް


400 Goachah Edhey Meehun Ganathalhuvanee!\n400 ގޯއްޗަށް އެދޭ މީހުން ގަނަތަޅުވަނީ!\nހުޅުމާލޭގެ ދެވަނަ ފިޔަވަހިން 400 ގޯތި ދޫކުރުމަށް ހައުސިން މިނިސްޓްރީން އިއުލާނުކުރިއެވެ. އެއާއެކު ފެނިގެން މިދަނީ ގޯއްޗަށް އެދިއެދި ތިބި މީހުން ގަނަތަޅުވާ މަންޒަރެވެ.\nހުޅުމާލޭގެ ދެވަނަ ފިޔަވަހިން 1000 އަކަފޫޓުގެ 400 ގޯތި، ގޯއްޗެއް 400،000 ރުފިޔާއަށް ވިއްކަން ނިންމާފައިވާކަން ހައުސިން މިނިސްޓްރީން އިއުލާނު ކުރީ މިމަހުގެ ހަތް ވަނަ ދުވަހުއެވެ.\nއެ ގޯތިތަކަށް އެދި ފޯމުލުމަށް، ކޮންމެ ދުވަހަކު ގާތްގަނޑަކަށް 1،000 އެއްހާ މީހުން ކިޔުގައި ޖެހެމުންދިޔަ ނަމަވެސް ހައުސިން މިނިސްޓްރީން ދޫކުރަމުން ދަނީ ދުވާލަކު 500 ނަންބަރެވެ. ނަންބަރަކަށް ލެވެނީ ގިނަވެގެން ފަސް ފޯމެވެ.\nހައުސިން މިނިސްޓްރީ ދޮށުގައި، މީހުން ދަންވަރުން ފެށިގެން ކިޔުގައި ޖެހިގެން ތިބެނީ އަނެއް ދުވަހު ފޯމު ދޫކުރާއިރު 500 ގައި ތެރޭގައި ހިމެނޭތޯއެވެ.\n"ރެ އިން ފެށިގެން މި ތިބެނީ ކިޔުގައި، ގެދޮރަށް ބޭނުންވެފައި ތިބި މީހުން ގަނަތެޅުވުން މިއީ، މިއީ ގޯއްޗަށް އެދި އާދޭސް ކުރުވުން" ކިޔުގައި ހުރި މީހަކު ބުންޏެވެ.\nއެ 400 ގޯތި ދޫކުރަން އިއުލާނު ކުރުމާއެކު، އެކަން ހުއްޓާލުމަށް އެންޓި ކޮރަޕްޝަން ކޮމިޝަން (އޭސީސީ) މިމަހުގެ ހަތް ވަނަ ދުވަހު ހައުސިން މިނިސްޓްރީއަށް އެނގިއެވެ. އެއީ އެ 400 ގޯތި ދޫކުރަން އިއުލާނު ކުރި ދުވަހެވެ. ނަމަވެސް އެ އެންގުމަށް ނުބަލާ ފޯމު ދޫކުރުމުގެ މަސައްކަތް ހައުސިން މިނިސްޓްރީ ކުރިއަށް ގެންދިޔައެވެ.\nފޯމު ދޫކުރުން މަޑުޖައްސާލުމަށް ހައުސިން މިނިސްޓްރީއަށް އޭސީސީ އިން މިމަހުގެ ހަތް ވަނަ ދުވަހު އަންގާފައިވަނީ ހުޅުމާލެއިން 400 ގޯތި ވިއްކުމަށް ހުޅުވާލުމާއި ގުޅިގެން އެ ކޮމިޝަނަށް ހުށަހެޅުނު ޝަކުވާތަކަށް ބަލާއިރު، ގާނޫނީ ގޮތުން އެކަމުގެ ތެރޭގައި ސުވާލު އުފެދޭ ފަދަ ކަންތައްތަކެއް ހުރި ކަމަށް ބުނެއެވެ.\nމިމަހުގެ އަށްވަނަ ދުވަހު، ހުޅުމާލެއިން ގޯތި ވިއްކުމަށް ފޯމު ދޫކުރުމާއި ބަލައިގަތުން އޭސީސީއާ މަޝްވަރާ ކުރަމުންދާތީ ކަމަށް ބުނެ ހައުސިން މިނިސްޓްރީން މެދު ކަނޑާލިއެވެ. ނަމަވެސް ޖެހިގެން އައި އޮކްޓޫބަރު މަހުގެ ނުވަ ވަނަ ދުވަހު ހައުސިން މިނިސްޓްރީން ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން އުސިން މިނިސްޓަރު ޑރ. މުހައްމަދު މުއިއްޒު ވަނީ ހުޅުމާލެއިން ގޯތި ވިއްކުން ކުރިއަށް ގެންދިއުމަށް އޭސީސީން އަލުން ހުއްދަ ދީފައިވާ ކަމަށް ވިދާޅުވެފައެވެ.\nމިނިސްޓަރުގެ ޕްރެސްކޮންފަރެންސް ނިމުނުތާ އިރުކޮޅެއްގެ ތެރޭގައި އޭސީސީން ނެރުނު ބަޔާނެއްގައި ބުނެފައިވަނީ ހުޅުމާލެއިން 400 ގޯތި ދޫކުރެވޭނީ، ގޯތި ދޫކުރާނެ އުސޫލެއް އެކުލަވާލައި އެއުސޫލާއި ގޯއްޗަށް ކުރިމަތިލުމަށް ކުރީބައިގައި އިއުލާން ކޮށްގެން ކަމަށް އޭސީސީން ހައުސިން މިނިސްޓްރީއަށް އަންގާފައިވާ ކަމަށެވެ.\n"ގޯތިގެދޮރުގެ ދަތިކަން އެންމެ ބޮޑަށް ކުރިމަތިވެފައިވާ ފަރާތްތައް ބެލޭނެފަދަ ގޮތަކަށް ގޯތި ދޫކުރުމުގެ އުސޫލެއް އެކުލަވާލައި، ދިރިއުޅުމަށްޓަކައި ބަންޑާރަ ގޯތި ދޫކުރުމުގެ ގަވާއިދާ އެއްގޮތްވާގޮތުގެ މަތިން އެ އުސޫލު އާއްމުކޮށް ޝާއިއުކުރުމާއެކު ގޯތިދޫކުރުމަށް ކުރިއާލާ އިއުލާންކޮށް، ފޯމު ހުށަހެޅުމަށް އެކަށީގެންވާ މުއްދަތެއް ދިނުމަށްފަހު، ފޯމު ހުށަހަޅާ ފަރާތްތަކުގެ ފޯމުތައް އިވެލުއޭޓްކޮށްގެން ކުރިއަށް ގެންދިއުމަށް މިކޮމިޝަނުން ވަނީ މިނިސްޓްރީ އޮފް ހައުސިންގ އެންޑް އިންފްރާސްޓްރަކްޗަރއަށް އަންގާފަ" އޭސީސީގެ ބަޔާނުގައި ބުނެފައިވެއެވެ.\nނަމަވެސް އެ އުސޫލެއްވެސް ހައުސިން މިނިސްޓްރީން އާންމުނުކޮށް، ގޯތި ވިއްކުމަށް ހައުސިން މިނިސްޓްރީން ދިޔައީ ފޯމު ބަލައިގަތުމަށް ނަންބަރު ދޫކުރަމުންނެވެ.\nމިހާރު އޭސީސީން ވަނީ އޭސީސީގެ އެންގުމާއި ހިލާފަށް ހުޅުމާލެއިން ގޯތި ދޫކުރުމުގެ މަސައްކަތް ކުރާނަމަ ކޯޓު އަމުރެެއް ހޯދައިގެން ނަމަވެސް މަސައްކަތް ހުއްޓުވަން ޖެހިދާނެ ކަމުގެ އިންޒާރު އެކޮމިޝަނުން ހައުސިން މިނިސްޓްރީއަށް ދީފައެވެ.\nމީގެ އިތުރަށް ހައުސިން މިނިސްޓްރީގެ މުވައްޒަފުންތަކެއްވެސް ވަނީ ގޯތި ދޭ ގޮތާމެދު ހިތަހަމަ ނުޖެހި މައްސަލަ ބަލައިދިނުމަށް އޭސީސީއަށް ވެސް ހުށަހަޅާފައެވެ. މިހުރިހާ ކަމެއް މިހެންވެފައި ހުއްޓާ މާލޭގައި ދިރިއުޅެމުންދާ ގިނަ ބަޔަކު އަނެއްކާ ކިއޫ ޖެހެން މިޖެހުނީ ހުޅުމާލެއަށް ދާންށެވެ. މިއީ ދިވެހިންނަށް އިހްލާސްތެރިކަމާއެކު ގޯތި ދޭން ކުރާ މަސައްކަތެއް ކަމާމެދު ގިނަ ބަޔަކު ސުވާލު ކުރެއެވެ.\nމުއިއްޒު ހީކުރަނީ މީނަގެ އަޅުއްކަމަށް ރާއްޖޭގައި ތިބީ؟ ޓިނު


Atholhu thakugai hospital thakeh alhaane bayaku hoadhanee\nކުޅުދުއްފުށީ ރީޖަނަލް ހޮސްޕިޓަލް: އެ ރަށުގައި ޓާޝަރީ ހޮސްޕިޓަލް އަޅާނެ ބަޔަކު ހޯދަން ވަނީ އިއުލާނުކޮށްފައި -- ފޮޓޯ: އަވަސް\nދެ ރަށެއްގެ ޓާޝަރީ ހޮސްޕިޓަލާއެކު، އިތުރު ހޮސްޕިޓަލްތަކެއް އަޅައި ދޭނެ ބަޔަކު ހޯދަން ފިނޭންސް މިނިސްޓްރީން އިއުލާނު ކޮށްފި އެވެ.\nފިނޭންސުން ކޮށްފައިވާ އިއުލާނުގައި ބުނި ގޮތުގައި ކޮންޓްރެކްޓާ ފައިނޭންސްގެ ދަށުން ޑިޒައިން އެންޑް ބިލްޑް އުސޫލުން ކުޅުދުއްފުއްޓާއި ގދ. ތިނަދޫގައި ޓާޝަރީ ހޮސްޕިޓަލެއް އަޅައިދޭނެ ބަޔަކު ހޯދަން ބޭނުންވާ ކަމަށެވެ.\nއުތުރާއި ދެކުނުގެ މި ދެ ރަށުގައި ހޮސްޕިޓަލް އަޅަން ކުރިމަތިލާ ފަރާތްތަކުން ބިޑް ސެކިއުރިޓީގެ ގޮތުގައި 2.3 މިލިއަން ރުފިޔާ ބަހައްޓަން ޖެހެ އެވެ. ފިނޭންސުން ބުނި ގޮތުގައި މި މަސައްކަތަށް ޝަރުތު ހަމަވާ ފަރާތެއް ހޯދާނީ އިންޓަނޭޝަނަލް ކޮމްޕެޓިޓިވް ބިޑިން (އައިސީބީ) ގެ އުސޫލުންނެވެ.\nމި ދެ ހޮސްޕިޓަލުގެ އިތުރުން ކޮންޓްރެކްޓާ ފައިނޭންސް އުސޫލުން ދެން އިއުލާނު ކޮށްފައި ވަނީ ކުޑަހުވަދޫގައި ދ. އަތޮޅު ހޮސްޕިޓަލާއި އޭދަފުށީގައި ބ. އަތޮޅު ހޮސްޕިޓަލް ތަރައްގީ ކުރުމުގެ މަސައްކަތާއި ހއ. ދިއްދޫގައި އެ އަތޮޅު ހޮސްޕިޓަލް އާ އިމާރާތުގެ މަސައްކަތް ކޮށްދޭނެ ބަޔަކު ހޯދާށެވެ.\nމި މަޝްރޫއުތަކާ ބެހޭ ގޮތުން ސުވާލެއް ކުރަން ބޭނުން ނަމަ މި މަހުގެ 22 ގެ ކުރިން ފިނޭންސަށް އީމެއިލް ކުރަންޖެހެ އެވެ. ސަރުކާރުން ދަނީ އަތޮޅުރަކުގައި ސިއްހީ ހިދުމަތް ތަރައްގީ ކުރަން ގިނަ މަސައްކަތް ތަކެއް ކުރަމުންނެވެ.\nފިނޭންސް މިނިސްޓްރީ ކުޅުދުއްފުށި މިނިސްޓްރީ އޮފް ހެލްތު


ސިއްރު ސިއްރުން ލޯބިވެވިއްޖޭ…5 – Esfiya – Dhivehi Vaahaka Site\n- by !$#Y - 28- May 14, 2019\nއަހަރެން ފެންވަރައިގެން ނިކުތް އިރު މައުރީން ކޮޓަރިއަކު ނެތެވެ. ޑުރެސިން ޓޭބަލް ކުރިމަތީ ހުރެ އިސްތަށިގަނޑު ދަމާލުމަށްފަހު މޫނުގައި ފުށް ކޮޅެއް ޖަހައިލީމެވެ. އަހަރެން ނިކުންނަށް ދިޔަ ވަގުތު ވީ މައުރީން ކޮޓަރިއަށް ވަތް ވަގުތަށެވެ. “އަނހާ… ސިސްް… ހީވަނީ މޭކަޕް ކޮށްލީމަ ވަރަށް ސަޅި ވާނެހެން… ހިނގާބަލަ މޭކަޕް ކޮށްލަން….” މައުރީން ބުނެލިއެވެ. “ނޫން…” އަހަރެން ގަދަ ހަދާލީމެވެ. ނަމަވެސް ގަދަ ކަމުން މޭކަޕް ކުރަން ބޭނޖިއެވެ. “އަސްލު މައު އަކީ މޭކަޕްއާރޓިސްޓެއް… އެހެންވެ މޭކަޕް ކޮށްދެނީ…” މައުރީންގެ އަނގަ މޭކަޕް ކުރި ގަޑީ ހުއްޓި ވެސް ނުލައެވެެ.ހީވަނީ ހަމަ ކޮއްކޮ އެށް ހެންނެވެ. ނައުޝާ މޭކަޕް ކޮށް ނިމުނު އިރު ހީވަނީ ފިލްމީ ތަރިއެށް ހެންނެވެ. ލޮލުގައި މަޑު ދަންބު ކުލައާއި ގަދަ ދަނބު ކުލަ ޖައްސާފައި ހުރި އިރު ތުންފަތް ވަނީ ގަދަ މެރޫން ކުލައަކުން ފެވިފައެވެ. ނައުޝާގެ ދޮން މޫނާ އެ މޭކަޕް ވަރަށް ގުޅެއެވެ.\n“ހިނގާ ސާބޯން ދަމާ ހުންނާނެ ނޫޑްލުސް އާ ކޯކު” މައުރީން އެހެން ބުނުމުން ނައުޝާ ބޯ ޖަހާލިއެވެެ. އަދި އޭނަ އާއެކު ކާން ކާކޮޓަރިއަށް ދިޔައެވެ.”އަންނާނަން ދޮންބެއަށް ގޮވާލާފަ” މައުރީން ބުނެލިއެވެ. އަދި އިރުކޮޅެއް ނުވެ ނާއިޝް އާއި މައުރީން އައެވެ. ނާއިޝް ހުރީ ބަސްހުއްޓިފައެވެ. ނައުޝާގެެ ރީތި ކަން ފެނިއެވެ. ނައުޝާ ފޯނުން ކަމެއް ކުރަމުން ދިޔައިރު އެ ދޮން މޫނަށް އެޅިފައި ހުރި ފޯނުގެ އަލިން އެ ދޮން މޫނު އިތުރަށް ފުރިހަމަ ކުރުވައެވެ. “ދޮންބޭޭ އިށީނަން ވީނު!!!” މައުރީން މިހެން ބުނުމުން ނާއިޝް ދިޔައީ ސިއްސައިގެންނެވެ.އިތުރަށް މަޑު ކުރުމެއް ނެތި އައިސް ގޮނޑީގައި އިށީނެވެ.ހަވީރު ގަޑި ކަމުން ނައުޝާ އިނދީ ފޫހުވެފައެވެ. ކުރާނެ ކަމެއް ނެތިގެން އުޅެނިކޮން މައުރީން ޓީވީ އިން ސީރީޒްތަކެއް އެޅުވުމުން ނައުޝާވެސް އެ ބަލާ ހިތްވިއެވެ.އެހެން ކަމުން ދެ މީހުން ސީރީޒް ބެލުމުގައި ތިއްބެވެ. މައިުރީން ފާހަނއަކަށް ކަމުގައި ބުނެ ދިޔުމުން ނައުޝާ އޯކޭއޭ ބުންޔެވެ.\nއެޕާރޓުމެންޓުގެ ބެލް ޖެހި އަޑު އިވުމުން ނައުޝާ ގޮސް ދޮރު ހުޅުވާލިއެވެ. “ނާއިޝް އުޅޭބަތަ؟” އެ ފިރިހެންކުއްޖަ އަހާލިއެވެ. “ލައްބަ” ނައުޝާ ޖަވާބުދިނެވެ.”އެތެރެއަށް ވަންނަން ވީނުންތޯ؟” ނައުޝާ އެހެން ބުނުމުން އެ ފިރިހެން ކުއްޖަ އެތެރެއަށް ވަދެވެ. އަދި ނައުޝާ ގޮސް ނާއިޝްގެ ކޮޓަރީ ޓަކި ޖަހާލުމެއްނެތި އެތެރެެއަށް ވަދެވެ. ނާއިޝް އޭރު ކޮޓަރީ ރީތި ވާން ހުއްޓެވެ. ” ކަމެއް ބޭނުންވީތަ؟” ނާއިޝް ސުވާލު ކުރިއެވެ. “ނޫން.. ދޮންބެ ހޯދަން މީހަކު އައިސް އެބަހުރި.” ނައުޝާދޮންބެ އޭ ބުނުމުން ނާއިޝް ހައިރާން ވިއެވެ.”ދެން ދޮންބެ ނުކިޔާތި….” ނާއިޝް އެހެން ބުނެ ކޮޓަރިން ނިކުތެވެ. “އނހާ ބުމެވެސް ނުލާ ހައިކް…މެރީ ކުރީ ދޯ… އެހެން.ވީމަ ޖެހޭނެ ސައި ދޭން…” ނާއިޝް ބުނެލިއެވެ. “ނާއިޝްވެސް މެރީ ކުރީނު…. އަހތެން ވާ ބިޓު ދައްކާލީމެއްނު… ނާއިޝް ބިޓުވެސް ދައްކާ ނުލާވިއްޔަ މެރީ ތިކުރީ. ” ހައިކަލް ހުރީ ދޫ ކުރާ ގޮތަކަށް ނޫނެވެ. “މަ ކޮންއިރަކު\nމެރީ ކުރީ…. އެހެންނޫނަސް އަދި ބިޓެއްވެސް ނެތް ވިޔަ ދޯ.. ހައިރާ…” ނާއިޝްގެ ވާހަކަތައް އިވި ހައިކަލް ގާތަށް ރުޅިއައެވެ.ނަމވެސް ހުރީ ދޫ ކުުާާ ގޮތަކަށް ނޫނެވެެ.”އެހެންވީއިރު ދެންމެ އެއުޅުނީ ކާކު… ގައިމު ވައިފަށް ވީމަ ދޯ ޓަކިވެސް ޖަހާ ނުލާ ދޮރު ހުޅުވާނީ…..؟” ހައިކަލް ދެވަނަ ފަހަރަށްވެސް ދިމާ ކުރިއެވެ. އެކަހަލަ ގޮތަކަށް ވާހަކަ ދައްކަން ތިބެފައި ހައިކަލްމރން ދިޔައީ އިރު އޮއްސުނު ފަހުންނެވެ. އޭރު ނައުޝާ ކާކޮޓަރީީ ގައި މޭޒުމަތީ ބޯ އަޅާލައިގެން އޮތީ ނިދިފައެވެ. ކާކޮޓަރިއަްށް ފެން ބޯ އައި ނާއިޝްއަށް މި މަންޒަރު ފެނުނެވެ.”ނައު…. ނައު” ނައުޝާއަށް ނާއިޝް ގޮވާލިއެވެ. “ސޮރީ… އަޅުގަނޑަށް ޓަކި ނުދީ ދޮރު ހުޅުވުނީމަ… އަޅުގަނޑުގެ ސަބަބުން ދޮންބެއާ ދޮންބެގެ ފުރެންޑު ދިމާ ކުރީމަ… ” ނައުޝާ ވާހަކަދެއްކިއެވެެ. “އިޓުސް އޯކޭ އޭ ނައު … ނައު ކާރީ އަހރެން ބުނީމެއްނު ދޮންބެ ނުކިޔާށޭ… ޔޫ ކޭން ކޯލް މީ ނާއި…” ނާއިޝް ބުނެލިއެވެ.\n“ޔެސް ނާއީ….” ނައުޝާ ބުނެލިއެވެ. އެއަށްފަހު އެތަނުން ތެދުވެގެން ކޮޓަރިއަށް ދިޔުމަށް ހިނގާ ގަނެވެ.މިހާރު ނައުޝާ އެ ގޭގައި އުޅޭތާ ދެމަސް ވެއްޖެވެ. އެެހެން ކަމުން ނައުޝާ މިހާރު އެތަނަށް ވަނީ ވަރަށް ބޮޑަށް ހޭނިފައެވެ. ރޭގަނޑު ވަގުތެވެ. ނައުޝާއާއިި މައުރީން ތިބީ ސީރީޒް ބަލާށެވެ.ކުއްލި އަކަށް މައުރީންއަށް ކޯލް އެށް އައެވެ. މައުރީން ގޮސް ބެލްކަންޏަށް ވަތް ވަގުތަކީީ ނާއިޝް ވެސް ކޮޓަރިން ނިކުތްވަގުތެވެެ.”އަނހާ ނައު އެކަނީ ކީއްކުރަނީ… ކެން އައި ޖޮއިން ހިއަރ…” ނާއިޝް ބުނެލިއެވެ.”ދެންމެ މައު އެދިޔާ ފޯނެއް އައިސްގެން ބެލްކަންޔަށް… އެންޑު ޔޫ ކޭން ޖޮއިން ތީ ސުވާލެއްވެސް އޮތްކަމެއް ނޫނެއްނު… ހެެެެހެ….” ނައުޝާ ޖަވާބު ދިނެވެ.”އަންނާނަން ފެން ފޮދެއް ބޯލައގެން..” ނައުޝާ މިހެން ބުނެ ކާކޮޓަރިއަށް ގޮސް ވަނެވެ. އަދި ފެންފޮދެށް ބޯލައިގެން އައެވެ.ސޯފާ ކާރިއަށް ދިޔަ ތަނާ އތަނަށް ފެން އެޅިފާވުމުން ކައްސާލާގެން ވެއްޓެން ދިޔަ ނައުޝާ ނާއިޝް ހިފެހެއްޓިއެވެ.\n“އޯހ.. ނޯ… މއާދަވުނީ މާ ނުބާ ގަޑިއެއށްގަ ދޯ..” މައުރީން އައިސް ބުނެލިއެވެ. އެހެނަ ބުނުމުން ނައުޝާއާއި ނާއިޝް ސިއްސައިގެން ގޮސް ދުރުވިއެވެ.”ނޫން…” ނާއިޝް އިސްތަށިގަނޑު ކަހާލަމުން ބުނެލިއެވެ.\nI amayoung girl who likes to write storys... and i will be haply if you say the things that i have to correct😄😃😃\nޔާރު މިވަނީ ލޯތްބޭ ޙަޤީގީ 36 (ސަތިރީސްވަނަ ބައި)\nSuprise.. 😄😄 here is fifth part feeel free to comment insha allah next part mondayge kurin…\nHEHE LEAVE A COMMENT..\nMe first dhw..mi part vec v rythi Inge..ekm kudhi kudhi mistakes eba huri ingey…bt u have improved italot…nd I think nausha will fall fr naaish nd edhemeehun gulheyny hn🙄🤔..dhn neyge dhw…hehe..Ly soo much ishy dhooniii🥰🤩🖤🖤❣🧡\nHehe…. lets see dhw wat happend. Faharehga zidhaange undhagoo ves boduvedhaane… and thank u jiji\nOooh my first comment dhw.. comment nukuriyas stry kiyan.. V nice mi prt.. ekamu mistakes ebahuri.. bt dhn faharakun rangalhu kollyma ok vaane.. v salhi stry..\nWow so nice ham baraabaru ehn hurihaa part akah vureves mi part nice can’t wait for next part Hama next part kiyaahyvany isn’t old next part but nooniyya avahah up kohldehcey dear\nThanxx.. hehe faharehga maadhama mi partge baeh up kohlaafaanan….\nintresting. varah salhi


Raees Solih Kuree Rangalhu Ehme Kameh, E Ey Anhenun Fandiyaaru Kamah Genaun - Jabir - Vaguthu\nރައީސް ކުރީ ރަނގަޅު އެންމެ ކަމެއް، އެއީ އަންހެނުން ފަނޑިޔާރުކަމަށް ގެނައުން – ޖާބިރު\nރައީސުލްޖުމްހޫރިއްޔާ އިބްރާހިމް މުހައްމަދު ޞާލިހަށް ވެރިކަން ލިބިވަޑައިގެންނެވުނު ފަހުން އެމަނިކުފާނަށް އަދި މިހާތަނަށް ކުރެވުނީ ރަނގަޅު އެންމެ ކަމެއް ކަމަށާއި އެއީ އަންހެނުން ސުޕްރީމް ކޯޓުގެ ފަނޑިޔާރުކަމަށް އައްޔަން ކުރުން ކަމަށް ރައްޔިތުން މަޖިލީހުގެ ކާށިދޫ ދާއިރާގެ މެންބަރު އަބްދުﷲ ޖާބިރު ވިދާޅުވެއްޖެއެވެ.\nސުޕްރީމް ކޯޓުގެ ފަނޑިޔާރުކަމަށް ޑރ.އަޒްމިރަލްޑާ ޒާހިރު އާއި އައިޝާ ޝުޖޫން މުހައްމަދު އައްޔަންކުރުމާ މެދު ޖޭއެސްސީގެ ލަފަޔަކަށް ރައީސް އިބްރާހިމް މުހައްމަދު ޞާލިހު އެދިވަޑައިގެންފައި ވާތީ އެކަމާ ދެކޮޅަށް މަޖިލީހަށް ހުށަހެޅި ކުއްލި މައްސަލައިގައި ޖާބިރު ވިދާޅުވީ އިސްލާމީ ޝަރީޢަތުގެ ވާހަކަދައްކާނަމަ އަތްކަނޑާ ވާހަކަ ވެސް ދައްކަން އެބަޖެހޭ ކަމަށެވެ.\n"އޭރުން ގައިމުވެސް ވަރަށް މަދު ބަޔަކު އަތްފައި ސަލާމުން ހުންނާނީ" ޖާބިރު ވިދާޅުވިއެވެ.\nޖާބިރު ވިދާޅުވީ އަންހެނުން ފަނޑިޔާރުކަމަށް ގެންނަން އޭނާ ތާއިދު ކުރައްވާ ކަމަށެވެ.\n"މިރާއްޖޭގެ ރައީސް ކަމަށް އައި ފަހުން ކުރި އެންމެ ހެޔޮކަމެއް އޮތީވެސް. އެއީ އިސްލާމްދީނުގައި ވަކި ތަފާތުކުރުމެއް ނޯންނަ ގޮތައް އޮންނަ އުސޫލުގެ މަތިން ދުނިޔެ ހިނގާ ގޮތައް، ތަހުޒީބް ގައުމުތަކުގައި އޮަޕަރޭޓް ކުރާ ގޮތައް ދިވެހިރާއްޖޭގެ ފަނޑިޔާރުގޭގެ ބެންޗަށް އަންހެން ބޭފުޅުން ލާން ނިންމި ނިންމުމުން. އަޅުގަނޑު ތާއިދު ކުރަން އެނިންމުމަށް." ޖާބިރު ވިދާޅުވިއެވެ.\nޖާބިރު ވިދާޅުވީ އަންހެން ބޭފުޅުން ފަނޑިޔާރުކަމަށް އައްޔަން ކުރުމާއި ބެހޭ ގޮތުން ފަތުވާދޭ ފަރާތްތަކުން ދައްކަނީ "މާހަމަޖެހޭ ވާހަކައެއް ނޫން" ކަމަށެވެ.\nޖާބިރު ވިދާޅުވީ ރައީސުލްޖުމްހޫރިއްޔާ ކަމަށް ވެސް އަންހެން ބޭފުޅަކު އައުމުން މާރަނގަޅު ވާނެ ކަމަށާއި މިހާރު ވެސް ވަޒީރުންގެ މަޖިލީހާއި ރައްޔިތުންގެ މަޖިލީހުގައި ވެސް އަންހެން ބޭފުޅުންގެ ދައުރު މާރަނގަޅު ކަމަށެވެ.\nއޮގަސްޓް 26, 2019 10:41\nހަމަނުޖޭނެ!. މިހާރު ވެސް އެކިޔަނީ ތިމަންނާމެން ޓޮޕް ލައިގެން ޖީންސު ލައިގެން ގަޔަށް ބާރު ކޮށް ހުރިހާ ގުނަން ތަކެއް ދައްކައިގެން މަޖިލީހުގެ ތަޅުމަށް 80 ވަރަކަށް ފިރިހެނުންގެ ތެރެއަށް މިއަންނަނީ އެމީހުންނާ ހަމަ ވާންށޯ. ! މި ކީކޭތަ މިކަނީ؟؟. މިވަރުން ދެން ނަރަކައިގެ ތުންފަތް މަތީގަ ނިދާފަ އޮންނަން ވެއްޖެ ނުން.؟ މަށަކީ މިވައްތަރުގެ އަންހެނުންނަށް ނުވާތީ ޝުކުރުކުރަން.! ކަނޑައެޅިގެން އެ ވާހަކަ ތައް ދައްކަނީ ފުރަތަމަ ބަލަން ވެއްޖެ ތިމާތީ މުސްލިމެއްތޯ!. ހިތު ހުރި ގޮތަކަށް ހިތު ހުރި ވައްތަރަކަށް ވާހަކަ ދައްކާއިރު. ކޯފާއެއް އަތުވެދާނެ ކަމަކަށް ބިރެއް ނުގަނޭ. ޖާބީރު މެންނަށް ރަނގަޅު ވާނެ މިކަހަލަ ފެމިނިސްޓުން ކައިރީގަ މާ ބުރުހެން އެނބުރެނިކޮށް،. ހަވާގަ ތިބޭނީ. މި ރާއްޖޭގަ 100 ޕަސެންޓް ހުރިކަމާމެދު ޝައްކު.!\nއޮގަސްޓް 26, 2019 11:16\nބަނގުރާވެސް ހުއްދަކުރިނަމަ އަދި މާރަގަޅުވީސް! ހެންވޭރު ތިމާވެށީ ނަން ޢަބުދުﷲ ޖާބިރު ދެން އަޅުގަޑު މިހުރީ ހަނު! މިހެންކިޔާކަށް ނުޖެހުނީސް\nއޮގަސްޓް 26, 2019 11:18\nމީ އަނެއް ބޯގަޅި\nމިއީ ވަރަށް އޯގާތެރިސަރުކާރެއްނު. އެދިމާކުރީ އަންހެންތަކުނަށް ފަނޑިޔާރުކަންދީގެން އެކަނބަލުން ނަރަކައަށް އަޅާލަން. މިމީހުންނަށް އަންހެންކަނބަލުން ނަރަކައަށް ވަންނަ މިންވަރު މަދުވީތޯއްޗެއް! ދެންހުރިހާ އަންހެންކަނބަލުން ތިބޭ ކޮނޑުހުޅުން ނެއްޓޭވަރަށް އަތްޖަހަން. ތާހިރު ވެއްޖެއެއްނު!\n﴿19﴾ الَّذِينَ يَصُدُّونَ عَن سَبِيلِ اللَّهِ وَيَبْغُونَهَا عِوَجًا وَهُم بِالْآخِرَةِ هُمْ كَافِرُونَ\nއެއުރެންނީ اللَّه ގެ މަގުން (މީސްތަކުން) އެއްކިބާކުރާ މީހުންނެވެ. އަދި އެ މަގު ގުދުމަގަކަށްވުމަށް އެދޭ މީހުންނެވެ. އަދި އެއުރެންނީ آخرة ދުވަހަށް كافر ވެގެން ތިބޭ މީހުންނެވެ.\nޔާ ﷲ މިގައުމުގާއި ތިބި މިފަދަ ސަފީހުނަށް (ދެއުޅިއެއްނުވާމީހުން) ނަށް ހެޔޮމަގަށް މަގުދައްކަވާ ތައުބާވެ އިސްލާހުވުމުގެ މަގުދައްކަވާފާދޭވެ! އިބައިލާހުގެ ހަސްރަތުގާއި އެފަދަމީހުން އިސްލާހު ވެ ހެޔޮމަގަށް ރުޖޫއުވުން ނުވާނަ އެންމެ ހާ ދިވެހި މުސްލިމް ރަށްޔިތުން މިބާއިމީހުންގެ ކިބައިން ސަލާމަތްކުރަށްވާ އެމީހުންގެ ދޫތަކުގާއި ކަސްތޮޅު އަޅުއްވާ ބަންދުކޮއްދެއްވާ ފާދޭވެ ! ހުރިހާ ބޭފުޅުން ވެސް ދުއާކުރަށްވާ މިފަދަމީހުންގެ ކިބައިން މި ލޮބުވެތި ގައުމު މިފަދަމީހުންގެ ކިބަން ސަލާމަތްކުރައްވާތޯ އާމީން ޔާރައްބަލް އާލަމީން ހު\nއޮގަސްޓް 26, 2019 12:16\nސުްޕްރީމްކޯޓުގެ އަންހެން ފަނޑިޔާރަކު މައްސަރުކަންތަކުގަ ހުންނަވައިގެން ގައުމީބޮޑު މައްސަލައެއްގެ ކޭސް ހެންޑަލް ކުރުމައް ދޫކުރެވިދާނެތޯއެވެ.؟ އިލްމުވެރީން ގާތުއަހާލަން ބޭނުންވޭ އަންހެން ފަނފިޔާރަކު މައްސަރުކަމުގަ ހުރެގެން ހުކުމް އިއްވާ އެހެން މީހުންނައް ހުވާލާދީ ހެދިދާނެތޯ.؟ އަންހެން ފަނޑިޔާރަކު މައްސަރުކަމުގެ ދުވަސްވަރު ޝައްކެއްނެތް މިންވަރައް ދެނެނުގަނެވޭކަމުގަ ވާނަމަ މައްސަރުކަމުގަ ހުރެގެން ގާޒީއަކައް އަދާނުކުރެވޭނެ ކަންކަން ހުއްޓުވާނީކިހިނެތްތޯ.\nއޮގަސްޓް 26, 2019 14:17\nގަޅި ކަމެއް ދޯ\nއޮގަސްޓް 26, 2019 12:24\nކިތައްމެ ތަޢުރީފެއް ކުރިޔަސް އަދި ދިޔާނާއަށް ފަނޑިޔާރުކަން ދޭގޮތަކަށް ހަމަޖެހިފައެއް ނެތް. ލަނޑަޔާ ވާނީ ހަމަ ލަނޑަޔާ. ލާދީނީ މީހުން ދީނާ ދެކޮޅު ސިޔާސަތު ތަކަށް ތާއިދު ކުރާނެ.


Airport hulhuvvaidhevvumah Raees Kulhudhuffuttah | Mihaaru\nރައީސް ޔާމީނަށް މަރުހަބާ ދެންނެވުމަށް ތައްޔާރު ވަނީ-- ފޮޓޯ: ހުސައިން އަލީ\nހދ. ކުޅުދުއްފުށިން އަހުމަދު ސާއިލް އަލީ\n21 ސެޕްޓެމްބަރ 2018 - 13:39 55 comments\nހދ. ކުޅުދުއްފުށީގައި ހަދަމުން އަންނަ ޑޮމެސްޓިކް އެއާޕޯޓް ހުޅުއްވައިދެއްވުމަށް ރައީސް އަބްދުﷲ ޔާމީން މިއަދު މިރަށަށް ވަޑައިގަންނަވާނެ ކަމަށް ރައީސް އޮފީހުން ބުނެފި އެވެ.\nރައީސް ޔާމީން މިރަށަށް ވަޑައިގަންނަވާނީ މިއަދު ހަވީރު، މަތިންދާބޯޓުގަ އެވެ. އަދި މިއަދު އިރުއޮއްސުމުގެ ކުރިން ރައީސް އެނބުރި މާލެ ވަޑައިގަންނަވާނެ އެވެ.\nހަމައެކަނި ރަންވޭ ނިމިފައިވާ އެއާޕޯޓުގައި މިދިޔަ ބުދަ ދުވަހު ވަނީ ޓެސްޓް ފްލައިޓް ޖައްސައިފަ އެވެ.\nއަދި އެއްވެސް އިމާރާތެއް ހަދާފައި ނެތް އެއާޕޯޓް ސަރަހައްދުގައި ރައީސް ޔާމީން ރައްޔިތުންނާ ބައްދަލުކުރައްވައި ޖަލްސާއެއް ބޭއްވުމަށް ވަނީ ނިންމާފަ އެވެ. އެ ޖަލްސާގައި މިރަށާއި ކައިރި ރަށްތަކުން ގިނަ އަދަދެއްގެ ބަޔަކު ބައިވެރިވާނެ ކަމަށް އިންތިޒާމް ހަމަޖައްސާ ފަރާތްތަކުން ބުނެ އެވެ.\nkulhudhuffushi airport ah test flight jassaifi\nޓެސްޓް ފްލައިޓް ޖެއްސުން--\nއެމްޑަބްލިޔުއެސްސީން މިރަށުގައި ހަދާފައިވާ، ފެން އުފައްދާ ފެކްޓްރީވެސް ރައީސް މިއަދު ހުޅުއްވައި ދެއްވުމަށް ވަނީ ހަމަޖެހިފަ އެވެ.\nމިރަށު އެއާޕޯޓު މަޝްރޫއަކީ ރައީސް ޔާމީން 2013 ގެ ރިޔާސީ އިންތިހާބުގައި ވެވަޑައިގެންނެވި ވައުދެކެވެ. ނަމަވެސް ތަފާތު ސަބަބުތަކާހުރެ އެ ޕްރޮޖެކްޓް ފެށުނީ މިދިޔަ އަހަރުގެ ނޮވެމްބަރު މަހުގަ އެވެ.\nމި އެއާޕޯޓުގައި ހެދި ރަންވޭގެ ދިގުމިނުގައި 1،200 މީޓަރު އަދި ފުޅާ މިނުގައި 30 މީޓަރު ހުރެ އެވެ. އަދި ރަންވޭއަކާއި އޭޕްރަންގެ އިތުރުން ޓެކްސީ ވޭ ހަދާނެ އެވެ. ރަންވޭގައި ތާރު އަޅައި ނިމުނީ މިދިޔަ އާދިއްތަ ދުވަހު އެވެ. އެއާޕޯޓް ޓަވަރާއި ޓާމިނަލްގެ އަމަލީ މަސައްކަތް އަދި ނުފަށަ އެވެ.\nއެއާޕޯޓުގެ މަސައްކަތް އެއްކޮށް ނުނިމުނު ކަމުގައި ވިޔަސް، ޓޫރިޒަމް މިނިސްޓަރު މޫސާ ޒަމީރު ވިދާޅުވެފައިވަނީ މި ރަށަށް ޗާޓަރު ފްލައިޓުގެ ދަތުރުތައް މިހާރު ކުރެވޭނެ ކަމަށެވެ. އަދި ވަރަށް އަވަހަށް ޝެޑިއުލް ދަތުރުތައް ވެސް ފަށާނެ ކަމަށް ވިދާޅުވި އެވެ.\nއިތުރު ލިޔުންތައް ވައިގެ ދަތުރުފަތުރު ހދ. ކުޅުދުއްފުށި ސިވިލް އޭވިއޭޝަން އެމްޑަބްލިއުއެސްސީީ ކުޅުދުއްފުށި އެއާޕޯޓް ކުރީގެ މިނިސްޓަރު މޫސާ ޒަމީރު


ވެންޓިލޭޓަރު މައްސަލައާ ގުޅިގެން ޝިޔާމާއާއި ނިޝާމާ މަޤާމުން ވަކިކޮށްފި ވެންޓިލޭޓަރު މައްސަލައާ ގުޅިގެން ޝިޔާމާއާއި ނިޝާމާ މަޤާމުން ވަކިކޮށްފި\nވެންޓިލޭޓަރު މައްސަލައާ ގުޅިގެން ޝިޔާމާއާއި ނިޝާމާ މަޤާމުން ވަކިކޮށްފި\nވެންޓިލޭޓަރު ޚިޔާނާތާއި ގުޅިގެން މަޤާމުން ވަކިކުރި ހެލްތު މިނިސްޓްރީގެ ޑެޕިއުޓީ މިނިސްޓަރުން ކަމަށްވާ ޝިޔާމާއި މުހައްމަދާއި ނިޝާމާ މުހައްމަދު.\nވެންޓިލޭޓަރުތަކުގެ މައްސަލައިގައި މަޤާމުގެ މަސްޢޫލިއްޔަތުތަކުން އެކަހެރިކޮށްފައި ތިބި ހެލްތު މިނިސްޓްރީގެ ދެ ޑެޕިއުޓީ މިނިސްޓަރުން ކަމަށްވާ އަލްއުސްތާޛާ ޝިޔާމާ މުޙައްމަދާއި، ނިޝާމާ މުޙައްމަދު ވަޒީފާއިން ވަކިކޮށްފިއެވެ.\nމީގެ ތެރެއިން ވެންޓިލޭޓަރުތަކުގެ އެއްބަސްވުމުގައި ސޮއިކޮށްފައިވަނީ ޝިޔާމާ މުޙައްމަދެވެ. އަދި ނިޝާމާ މުޙައްމަދަކީ އޭރު ބިޑް ކޮމިޓީގެ ޗެއަރޕާސަންއެވެ. އޭރު އެމީހުން ސަސްޕެންޑް ކުރީ އޭސީސީއާ ފުލުހުން ގުޅިގެން ހިންގި ޖޮއިންޓް އިންވެސްޓިގޭޝަން ނިމެންދެންނެވެ.\nއާންމު އުސޫލާއި ޚިލާފަށް ވެންޓިލޭޓަރު ގެނައުމުގެ މައްސަލައިގައި ނިޝާމާ އާއި ޝިޔާމާގެ އިތުރުން އޭރުގެ ހެލްތު މިނިސްޓަރުވެސް ހިމެނޭހެން 11 މީހެއްގެ މައްޗަށް ދައުވާ ކުރުމަށް އޭސީސީން ކުރިންވަނީ ޕީޖީއަށް މައްސަލަ ފޮނުވާފައެވެ. ނަމަވެސް އެކަށީގެންވާ ހެކި ނެތުމުން އެއިން އެއްވެސް މީހެއްގެ މަށްޗަށް މިހާތަނަށް ދަޢުވާކޮށްފައިނުވެއެވެ. އަދި މިކަމާއި ގުޅިގެން ބޮޑެތި ފާޑުކިއުންތަކެއް ކަމާގުޅުންހުރި އިދާރާތަކަށް އަމާޒުވެފައިވާއިރު އަނެއްކާވެސް އެމައްސަލަ ރިވިއުކުރުމުގެ މަސައްކަތް ޕީޖީ އޮފީހުންވަނީ ފަށާފައެެވެ.\nމިމައްސަލައިގައި އޭސީސީން ބަލަންޖެހޭ ނުވަތަ ފާހަގަވެފައިހުރުން މުހިންމުކަންތައްތަކެއް ހުރިނަމަވެސް އެކަންކަން، މައްސަލާގައި ދައުވާކުރަން ފޮނުވިއިރު ފާހަގަކޮށްފައިނުވާކަމަށާއި އެކަމުގައި ބަލަންޖެހޭ ކަންކަން މިހާރުވެސް ބަލަމުންދާ ކަމަށް ޕީޖީ އޮފީހުން ވިދާޅުވިއެވެ.\nއަދި މި މައްސަލައިގައި ގޯސްތަކެއް ހިމެނޭ އިތުރު ކަންތައްތަކެއް ފާހަގަކުރެވިފައިވާކަމަށާ، މި މައްސަލާގައި ވަރަށް އަވަހަށް ނަތިޖާއަކާ ހަމައަށް ދެވޭނެކަމަށް ޕްރޮސެކިއުޓަރ ޖެނެރަލް ޙުސައިން ޝަމީމްވަނީ ވިދާޅުވެފައެވެ.\nކޯވިޑް-19އާ ގުޅިގެން ރާއްޖެއަށް ބޭނުންވާ ވެންޓިލޭޓަރުތައް ހޯދުމަށް ދުބާއީގެ އެގްޒެކިއުޓާސްއާއެކު ހެދި އެއްބަސްވުން ބާޠިލުކޮށް އާބިޓްރޭޝަން މެދުވެރިކޮށް ފައިސާހޯދަން ސަރުކާރުން މިހާރުވަނީ ނިންމާފައެވެ.


Dho?! Baby Yoda dheke enmen loabi vejje\nބޭބީ ޔޯޑާ ދެކެ އެންމެން ލޯބިވެއްޖެ\nސްޓާ ވޯޒްގެ ސްޕިން އޮފް ސީރީޒް "ދި މެންޑަލޯރިއަން" އާ ފޭނުން ވަރަށް ގަޔާވެއްޖެ އެވެ. ޑިޒްނީ ޕްލަސް އިން ބޮޑު ބަޖެޓެއް ދީގެން ތައްޔާރުކުރި މި ސީރީޒްގެ ހުރިހާ ވެސް ވިދުމަކީ މިފަހަރު މިއިން ފެންނަ "ބޭބީ ޔޯޑާ" އެވެ.\nއެންމެނަށް ވެސް "ބޭބީ ޔޯޑާ" ވަރަށް "ކިއުޓް" ވެއްޖެ އެވެ.\nބޭބީ ޔޯޑާ އަކީ ކާކު؟\nބޭބީ ޔޯޑާ އަކީ ސީދާ ކާކުކަން އަދި މިހާތަނަށް ނިކުތް މި ސީރީޒްގެ ހަތަރު އެޕިސޯޑަކުން ނޭނގެ އެވެ. އެކަމަކު ބައިވަރު ފޭން ތިއަރީސްތައް މިހާރު ވެސް އެބަ ދައުރުވެ އެވެ. އެންމެ ގިނަ ފޭނުން އެއްބަސްވާ ތިއަރީ އަކީ މިއީ ޔޯޑާ އާއި ޔެޑިލްގެ ދަރިފުޅު ކަމަށެވެ.\nމި ތިއަރީގައި ބުނާ ގޮތުން ބޭބީ ޔޯޑާ އަށް 50 އަހަރު ވެއްޖެ އެވެ. -- ބޭބީ ޔޯޑާ އަކީ އަސްލު ބޭބީއެއް ނޫނެވެ. ފޭނުން އެހެން ކިޔަނީ އެވެ. މި ސީރީޒްގައި އޭނާއަށް ކިޔަނީ "ދި ޗައިލްޑް" އެވެ.\nބޮޑު ޔޯޑާ ވީ މަރުވެފަ އެވެ. އެއީ ސްޓާ ވޯޒްގެ އެޕިސޯޑް "ރިޓާން އޮފް ދި ޖެޑައި" ގަ އެވެ. އޭނާ މަރުވިއިރު އުމުރަކީ 900 އަހަރެވެ.\nމި ސީރީޒްގައި މިހާރު ދައްކަނީ ބޭބީ ޔޯޑާ ހުރި ތަނަކުން ހޯދައިގެން ރަހީނުކޮށްގެން ގެންނަ ހަވާލުކުރާ މެންޑަލޯރިއަންއަކާއި ބޭބީ ޔޯޑާގެ ދެމެދުގައި ހިނގާ ކަންތައްތަކެވެ. އެ ދެމީހުންގެ މެދުގައި އުފެދޭ ހާއްސަ ގުޅުމެއްގެ ސަބަބުން ބޭބީ ޔޯޑާ ހިމާޔަތްކުރުމަށް މެންޑަލޯރިއަން ކުރާ ކަންކަމެވެ.\nބޭބީ ޔޯޑާ ވާސަސް. ބޭބީ ގްރޫޓް\nމިހާރު މީގެ ތެރެއިން އިތުރު ބަހުސެއް ވެސް ފެށިއްޖެ އެވެ. މާވެލްގެ "ގާޑިއަން އޮފް ދި ގެލެކްސީން" ގިނަ ބައެއްގެ ލޯބި ހޯދި ބޭބީ ގްރޫޓް އަށް ވުރެ، ބޭބީ ޔޯޑާ މާ "ލޯބި" ކަމަށް މީހުން ބުނަން ފެށީ އެވެ. އޭރު ބޭބީ ގްރޫޓަށް މީހުން ސަމާލުކަން ބޭބީ ޔޯޑާ އަށް ވެސް އެބަ ލިބެ އެވެ.\nޑިޒްނީ ސްޓާ ވޯސް


އިތުރު ބަލިމަޑުކަމެއްގެ ބިރު : ޗައިނާގައި އާ ވައްތަރެއްގެ ސްވައިން ފްލޫ އެއް ފެތުރެނީ – Dhen.mv\nއިތުރު ބަލިމަޑުކަމެއްގެ ބިރު : ޗައިނާގައި އާ ވައްތަރެއްގެ ސްވައިން ފްލޫ އެއް ފެތުރެނީ\nJune 30, 2020 - 10:59 am\nޗައިނާއިން އާ ވައްތަރެއްގެ ސްވައިން ފްލޫ އެއް ޗައިނާގެ ސައިންސްވެރިންނަށް ފެނިއްޖެއެވެ.\nޔޫއެސް ޖާނަލް ޕީއެންއޭއެސް ގެ ޝާއިއުކޮށްފައިވާ ރިޕޯޓުގައި ބުނާ ގޮތުން 'ޖީ4' ނަމަކަށް ކިޔޭ މި އާ ވައިރަހަކީ 2009 ވަނަ އަހަރު ފެތުރުނު އެޗްވަން ވައިރަސް އިން ޖެނެޓިކަލީ އައިސްފައިވާ ވައިރަހެކެވެ. އަދި މި ވައިރަހުގައި އިންސާނުންގެ ހަށިގަނޑަށް ބަލި ޖެއްސުމުގެ ބާރު ލިިފައިވާ ކަން ވެސް މި ރިޕޯޓުގައި ފާހަގަކޮށްފައިވެއެވެ.\n2011 ވަނަ އަހަރުން ފެށިގެން އައިސް 2018 ވަނަ އަހަރުގެ ނިޔަަލަަށް ޗައިނާގެ 10 ސަރަހައްދެއްގައި ސައިންސްވެރިން ވަނީ 30،000 އޫރުގެ ނޭވާލާ ނިޒާމުގެ ސާމްޕަލް ނަގާފައެވެ. އަދި މި މަސައްކަތުގައި ވަނީ 179 ވައްތަރެއްގެ ސްވައިން ފްލޫ ދެނެގަނެ އައިސޮލޭޓު ކޮށްފައެވެ.\nމީގެ ތެރެއިން ގިނައިން ފާހަގަވެފައިވަނީ 2016 ވަނަ އަހަރުން ފެށިގެން އޫރުގައި ހަލުވިކަމާއެކު ފެތުރެމުން އަންނަ ވައިރަހެކެވެ.\nސައިންސްވެރިން 'ޖީ4' ނަމަކަށް ކިޔާ ވައިރަސް އަދިވެސް ދިރާސާކުރަމުން އަންނައިރު، މި ވައިރަހުގެ ބާރުގަދަ ކަން ވަނީ ފާޙަގަވެފައެވެ. އެގޮތުން އިންސާނުންގެ ހަށިގަނޑަށް ވައިރަސް ވަނުމަށް ފަހ ވައިރަސް އިތުރުވާލެއް ވެސް އެހެން ވައިރަސް ތަކަށް ވުރެ އަވަސްވެފައި ގިނައެވެ.\nއަދި އާންމު އިންފްލޫއެންޒާ ތަކުން ލިބޭ ދިފާއީ ބާރުން ޖީ4 އިން ދިފާއު ނުވެވޭނެ ކަމަށް ވެސް އެ ރިޕޯޓުގައި ބުނެފައިވެއެވެ.\nވައިރަސް މިހާރު ޖަނަވާރުންގެ ފަރާތުން އިންސާނުންގެ ގަޔަށް އަރާފައިވާ ކަމަށް ސައިންސްވެރިން ބުނާއިރު، އިންސާނުންގެ ގައިން އިންސާނަކު ގަޔަށް އެރި ކަމަށް އަދި ރިޕޯޓުކުރެވިފައެއް ނުވެއެވެ. ނަމަވެސް ސައިންސްވެރިން ގެ އެންމެ ބޮޑު ކަންބޮޑު ވުމަކީ މި ވައިރަސް ގައިން ގަޔަށް އަރާ ވައިރަހަކަށްވެ، އިތުރު ބަލިމަޑުކަމަކަށް ދުނިޔެ ދިޔުމެވެ.


ރައީސް ނަޝީދުގެ އަމާޒު ، “ކީރިތި ކުރައްވަމުން” ރައީސް ޞާލިޙް “ކުޑަގޮޅިއަކަށް” ލެއްވުން! – Dhen.mv\n2019ވަނަ އަހަރު ބޭއްވި ރައްޔިތުންގެ މަޖިލީހުގެ އިންތިޚާބުން އެމްޑީޕީއަށް ލިބުނު ސުޕަރ މެޖޯރިޓީއާއެކު ، އެކަމުގެ އުފަލުގައި ރައީސް ނަޝީދު ބޭއްވެވި ނޫސްވެރިންގެ ބައްދަލުވުމެއްގައި އެ މަނިކުފާނާއި ރައީސް ޞާލިޙާ ދެމެދު އޮންނަ ގުޅުމާ މެދު ސުވާލު ކުރެވުނެވެ.\nއަތުގެ ދެ އިނގިލި ދައްކަވާލެއްވުމަށް ފަހު ރައީސް ނަޝީދު ވިދާޅުވީ އެއީ އެ ދެ ބޭފުޅުން ތިއްބަވާނޭ ގޮތުގެ މިސާލު ކަމަށެވެ.\nއޭގެ ދެ އަހަރެއްހައި ދުވަސްފަހުން ގާތްގަނޑަކަށް ހަމަ އެ ސުވާލު އެ ދެ ރައީސުންނާ ވެސް ކުރިމަތިވިއެވެ. ނަމަވެސް މިފަހަރު ، ލޯކަލް ކައުންސިލް އިންތިޚާބުގައިި އެމްޑީޕީއަށް ނާކާމިޔާބު ވުމާ ގުޅިގެންނެވެ. ރައީސް ނަޝީދުގެ ޖަވާބަކަށްވީ އެ ދެ ބޭފުޅުންގެ މެދުގައި މައްސަލަ އޮތީ ވެންޓިލޭޓަރުގެ މައްސަލަ (ވައްކަމުގެ މައްސަލަ) އޮތަތީއެވެ. ރައީސް ޞާލިޙް ވިދާޅުވީ ވެންޓިލޭޓަރަކަށް އެ ދެބޭފުޅުންގެ ދެމެދަކަށް ނުވަދެވޭނެ ކަމަށެވެ.---- ނޫނީ "އުންސުރު ހަމަ ނުވާ" ވައްކަން ކުރެއްވިޔަސް އެ ދެބޭފުޅުންގެ ގުޅުން ބަދަހިކަމާއެކު އޮންނާނޭ ކަމަށެވެ.\nމިއީ ދެ ރައީސުންގެ ދެމެދުގައި މައްސަލަ އޮތްކަން ގަބޫލުފުޅު ކުރައްވަން ބޭނުންފުޅު ނުވާ ބޭފުޅުންނަށް ވެސް މަންޒަރު ކުލަވާ ހިސާބެވެ. "ބްރޯވެރިކަމާއި" ސަރުކާރު ހިންގާ ކޯލިޝަން ރޫޅައިލުމަށް ރައީސް ނަޝީދު ފެއްޓެވި ފިނި ހަނގުރާމައިގެ މަޝްރަޙު ހޫނުވަމުންދާކަން އިޙްސާސް ކުރެވޭ ހިސާބެވެ.\nބާރެއް ނެތް ކޯލިޝަނެއް ، ޕާޓްނަރުން ހަމައެކަނި ރައީސް ޞާލިޙްގެ ދިފާޢަކަށް\nޤާސިމް އިބްރާހީމްގެ ޖުމްހޫރީ ޕާޓީއާއި ޝައިޚް އިމްރާންގެ ޢަދާލަތު ޕާޓީއާ އެކީ ރައީސް މައުމޫންގެ ސިޔާސީ މޫވްމަންޓް ، އެމްޑީޕީގެ ރަންރީދޫގެ ތެރެއަށް ވަނުމުން އެ އުފެދުނީ ކޯލިޝަނެއް ނޫނެވެ. އެއީ ތެދުވެރި ގުޅުމެއް ވެސް ނޫނެވެ. އެއީ ހަމައެކަނި ރަހަ ހެޔޮވަރު ނޫން ސެލެޑެކެވެ.\nރައީސް ނަޝީދަކީ އެ ސެލެޑުން ރަހަ ބައްލަވަން އަބަދުވެސް ދެކޮޅު ހައްދަވާ ބޭފުޅެކެވެ. އަދި މިއީ ކޯލިޝަންގެ ވެރިކަމެއް ކަމަށާއި ކޯލިޝަން ދަމަހައްޓަވާނެ ކަމަށް ރައީސް ޞާލިޙް ފާޅުގައި ވިދާޅުވި ނަމަވެސް އެ މަނިކުފާނަށް ވެސް މި ސެލެޑްގެ ރަހަ މީރުފުޅު ނޫންކަން ޔަގީނެވެ. ކެބިނެޓް ޕޯސްޓްތަކުން ހުސްވާ ޕާޓްނަރުންގެ ވަޒީރުންނާ މެދު ޢަމަލު ކުރައްވާ ގޮތާއި އަލުން މަގާމު ދެއްވުމުގައި ޕާޓްނަރުންނަށް ނުބައްލަވާކަމީ މީގެ ހެއްކެކެވެ. އެހެން ނަމަވެސް 2023ގެ ރިޔާސީ އިންތިޚާބަށް ދާއިރު ޤާސިމް އިބްރާހީމްއާއި ޝައިޚް އިމްރާން ޢަބްދުﷲގެ އިތުރުން ރައީސް މައުމޫން ، އެމަނިކުފާނުގެ ފަހަތްފުޅުގައި ބޭތިއްބުމީ އެމަނިކުފާނުގެ އަމާޒަކަށް ވާތީ ކޯލިޝަންގެ ލަވައަކީ ރައީސް ޞާލިޙްގެ އެންމެ ރީތި ލަވައެވެ.\nރައީސް ޞާލިޙަށް އެ ލަވަ ކިތަންމެ ރީތިފުޅު ވި ނަމަވެސް ރައްޔިތުންނަށް އެ ލަވަ މިހާރު ހަޑި ވެއްޖެއެވެ. ރައީސް ނަޝީދުގެ ވެރިކަމުގައި ވެލާނާ އިންޓަނޭޝަނަލް އެއަރޕޯޓް ، ޖީއެމްއާރަށް ދޫކޮށްލުމާ ގުޅިގެން ގައުމީ ލޭ ކެކި ، ޙައްޤުގައި ނިކުތް ގާސިމް އިބްރާހީމްގެ ހަށިކޮޅުގައި މިއަދު ގައުމީ ލޭ ނުހިނގާކަން ދަނީ ފެންނަމުންނެވެ. މީހުން ދިރިއުޅޭ ރަށްރަށުގައި ބަނގުރާ ވިއްކަން އާންމުކުރަން އުޅުމުން ޙައްޤުގައި ނުކުތް ޝައިޚް އިމްރާންގެ ހަށިކޮޅުގައި މިހާރު ގައުމީ ވިންދު ނުޖަހާކަން ދަނީ ހާމަވަމުންނެވެ. ސެކިޔުލަރިސްޓުން ހިމާޔަތްކޮށް އެމީހުންނަށް ޢިއްޒަތްދީ ، ގައުމުގެ އިސްތިގުލާލަށް ނޭދެވޭ އަސަރު ކުރަމުންދާކަމުގެ ރަނގަބީލް ކެނޑިނޭޅި ޖަހަމުންދާއިރު އެ ބޭފުޅުންގެ ލޯފުޅުތައް މަރައިލައްވައިގެން ކަންފަތްޕުޅުތައް ލައްޕަވައިގެން އަދި ދޫފުޅުތައް ބަންދު ކުރައްވައިގެން ތިއްބެވިއެއް ކަމަކު ރައްޔިތުން އެ ބޭފުޅުންނަށް ޖަވާބު ދެއްވީ އެކަން ގޯސް ކަމަށެވެ. ކޯލިޝަންގެ ކުޑަ ތިން ޕާޓީއަށް ލޯކަލް ކައުންސިލް އިންތިޚާބުން މުޅި ރާއްޖެއިން ވެސް ލިބުނު ފަންސާހަކަށް ގޮނޑި މީގެ ހެއްކަކަށް ފުދެއެވެ.\nޕްރައިމް މިނިސްޓަރުގެ އިންޒާރު!\nރައީސް ނަޝީދަކީ ރާއްޖޭގެ ސިޔާސީ މައިދާނުގައި "ހިޔަޅެކެވެ." އެ މަނިކުފާނު ދަތުރު ކުރައްވަން ބޭނުންފުޅުވާ މަންޒިލަށް ދަތުރު ކުރެއްވުމުގައި އަބަދުވެސް އިޚްތިޔާރު ސީދާ މަގު ނޫން އެހެން މަގެކެވެ.\nވެރިކަމުގެ ނިޒާމު ބަރުލަމާނީ ނިޒާމަކަށް ބަދަލުކޮށް އެމަނިކުފާނު ބޮޑު ވަޒީރަކަށް ވެވަޑައިގަންނަވަން ބޭނުންފުޅުވާ ކަމަށް ވިދާޅުވެ މުޅި ގައުމު އެ މައުޟޫއަށް އަނބުރާ އެ ލެއްވީ ވަގުތުން ވަގުތަށް އެކަން ކުރައްވާކަށް ނޫނެވެ. މިސްރާބު އެ ޖެއްސެވީ އެމްޑީޕީގެ ކުރިއަށް އޮތް އިންތިޚާބަށެވެ. ރައީސް ޞާލިޙާއި ރައީސް ނަޝީދުގެ ހަނގުރާމައަށެވެ. ބޭނުމަކީ ބަރުލަމާނީ ވިއްކަވައިގެން އެ މަނިކުފާނު އެންޑޯޒް ކުރައްވާ ކެނޑިޑޭޓުންނަށް އުއްމީދާއި ހުވަފެން ދެއްކެވުމެވެ. ރައްޔިތުންގެ މަޖިލީހުގެ ގޮނޑިއާއި ކެބިނެޓްގެ ޕޯސްޓްގެ ގޮނޑިތަކުން އެ ކެނޑިޑޭޓުން މޯޓިވޭޓް ކޮށްލެއްވުމެވެ.\nއެމްޑީޕީއާއެކު މިއަދު އޮތް ފުޅާ ކޯލިޝަނަކީ ދަތް ނެތް ސިންގާއެކެވެ. ބާރެއް ނެތް ކުދިކުދި ޕާޓީތަކެކެވެ. ބަރުލަމާނީ ދިދަ ނަންގަވައިގެން ރައީސް ނަޝީދު ، ގައުމީ މަޖިލިސް ކާމިޔާބު ކުރައްވަން ނިކުންނަވާ ހުންނެވިއިރު ކޯލިޝަނުން ރައީސް ޞާލިޙަށް ވެދެވޭނެ މާބޮޑު އެހީތެރިކަމެއް ނެތެވެ. އަނެއްކޮޅުން ބޭސް ފަރުވާ ކުރުމުގެ ނަމުގައި ރައީސް ޔާމީން ގައުމުން ބޭރު ކުރައްވަން ކުރައްވާ މަސައްކަތް ދަނީ ފަނުފުލުންނެވެ. ރައީސް ޔާމީން ޖަލުގައި އޮންނަވާތާ 491 އަށް ވަނަވީ ދުވަހު އެމަނިކުފާނުގެ ޕީޕީއެމުން ހޯދީ މާލޭގެ މެޖޯރިޓީއެވެ.\nމިހުރިހާ ކަމަކާއެކު ރައީސް ނަޝީދު އެ ކުރައްވާ މަސައްކަތަކީ ޞާލިޙްގެ ސިޔާސީ ގޮޅި ކުޑަ ކުރުމެވެ. އެމްޑީއެންގެ ރިޕޯޓާ ގުޅިގެން ކީރިތި ނުކުރެއްވުނު ނަމަވެސް އަދި އެ ރިޕޯޓްގެ ފައުންޑަރުން އެ މަނިކުފާނުގެ އޮފީހުގައި ތިއްބެވި ނަމަވެސް ،ކޮވިޑާ ގުޅިގެން ރައްޔިތުންނަށް ލިބުނު ނިކަމެތި ކަމުގައި ކީރިތި ކުރެއްވުނު ރައީސް ޞާލިޙް ، ސިޔާސީ ކުޑަ ގޮޅިއަކަށް ލެއްވުމެވެ.\nވަރަށް މޮޅު ،ހަގީގަތާ އެއްގޮތް ލިއުމެއް. އެކަމަކު އަންނި އަކީ ހިޔަޅެއް ކަމަށް އޮތްތަނުގައި ކޮމާކޯޅި ނުޖެއްސެވި ނަމަ ހަގީގަތާ ގާތްކުރާނީ.\nލޯކަލް ކައުންސިލް ކާމިޔާބު ކުރި ފަރާތެއް އޮޅިއްޖެ\nރައީސް ނަޝީދުގެ ހާލުކޮޅު ބައްލަވަން ރައީސް ޞާލިޙް ނުގުޅުއްވާ!\nދިރާގު ޓީވީ އަދި ދިރާގު ޕްލޭ އިން ޓޯކިޔޯ އޮލިމްޕިކްސް 2020 ބަލާލެވޭނެ\nނަޝީދަށް އަމާޒުކޮށް ދިން ހަމަލާއަށް ފަންޑު ކުރި ބަޔަކު ނެތް ކަމަށް ވާހަކަ ދައްކަން އުޅުމުން ސުވާލު އުފެދޭ: ވައްޑެ\nހއ. އަތޮޅުން ފެށިގެން ދ. އަތޮޅަށް ހުދު ސަމާލު ނެރެފި\n"މަނިކޭ މަގޭ ހިތޭ" ކިޔައި ދެނީ ކޮންވާހަކަ ތަކެއް!


Maruve kuniviiruves hadhaanegoi husvefai\nމަރުވެ ކުނިވިއިރުވެސް ހަދާނެގޮތް ހުސްވެފައި!\nލަކްޝްމަން އޭނާގެ ދަރިފުޅާއެކު ހަދާނެގޮތް ހުސްވެފައި\nލަކްޝްމަން ކުރި އާދޭހަށް އަވަށްޓެރިން އިޖާބަ ނުދިން\nލަކްޝްމަން ތިވާރީ އަކީ އިންޑިޔާގެ ދިއްލީގެ ބުރާރީގައި ދިރިއުޅޭ މީހެކެވެ. އެޕްރީލް 26، 2021 އަކީ ލަކްޝްމަންގެ ހަނދާނުން ދުވަހަކުވެސް ފޮހެލެވޭނެ ދުވަހެއް ނޫނެވެ. އެ ދުވަސް އޭނާގެ ހަޔާތުގެ އެންމެ ކަޅު ދުވަހަށް ވީ އެ ދުވަހަކީ އޭނާގެ މައިންބަފައިން މި ދުނިޔެ ދޫކުރި ދުވަހަށް ހަމައެކަނި ވާތީއެއް ނޫނެވެ. އެ ދުވަހު ޚުދް އޭނާއަށް ވެސް ހުރީ ކޮވިޑް ޖެހިފަ އެވެ. އަދި އޭނާގެ އަންހެނުން ވެސް އޮތީ އެ ވައިރަސް އަރައި ހާލު ބޮޑުވެގެން ހޮސްޕިޓަލުގައި އެޑްމިޓްކޮށްފަ އެވެ. އަދި މަރުވެފައިވާ މައިންބަފައިން އަންދާލެވޭނެ ގޮތެއް ނެތި އޭނާގެ ލޯ ކުރިމަތީގައި އެ ދެ މީހުންގެ މަސްގަނޑު ކުނިވާން 20 ގަޑިއިރު އޮތް ދުވަހަށް ވެސް އެ ދުވަސް ވާތީ އެވެ.\nކާފަ އާއި މާމަ މަރުވެ އެމީހުންގެ މަސްގަނޑު ކުނިވަމުން ދިޔަ މަންޒަރު އެންމެ ރީތިކޮށް ފެނިފައިވަނީ ލަކްޝްމަންގެ ހަތަރު އަހަރުގެ ދަރިފުޅަށެވެ.\nލަކްޝްމަން އާއި އާއިލާގެ އެންމެންނަށް ކޮވިޑް ލައްވާލީ އެއްފަހަރާ އެވެ. އޭނާގެ އަންހެނުން 15 ދުވަސް ވަންދެން ހޮސްޕިޓަލުގައި ކޮވިޑަށް ފަރުވާ ހޯދަން އޮތެވެ. ދުވަސްވީ މައިންބަފައިން އެ ބަލީގައި ހާލު ބޮޑުވިއިރު ވެސް އެމީހުންނަށް އަޅާލެވޭނެ ގޮތެއް ލަކްޝްމަން އަކަށް ނުފެނުނެވެ. އަވަށްޓެރިންނާއި ނުދަންނަ މީހުންގެ ކިބައިން ވެސް އޭނާ ރޮއިރޮއިފައި މައިންބަފައިންނަށް އެހީތެރިވެދިނުމަށް އެދުނެވެ. ނަމަވެސް ބަލި ޖެހިދާނެތީ ބިރުން އެއްވެސް މީހަކު އެމީހުންނަށް އެހީތެރިކަމެއް ފޯރުކޮށެއް ނުދިނުމެވެ. އެންމެ ފަހުން ކޮވިޑްގައި ހާލަތު ގޯސްވެ އެ ދެ މީހުން މަރުވީ އެވެ. އެ ހިސާބުން ދެން ލަކްޝްމަން އަށް ކުރިމަތިވީ އިތުރު ހިތާމަ ތަކެކެވެ.\nމައިންބަފައިންގެ މަރުވެ ކުނިވަމުންދިޔަ މަސްގަނޑަށް ބަލަހައްޓައިގެން އިންނަން ޖެހުމެވެ. އެ މަސްގަނޑު ގަބުރު އަންދާ ތަނަކަށް ގެންދަން ވެސް އޭނާއަށް އެހީތެރިކަން ފޯރުކޮށްދޭނެ މީހަކު ނުވެގެންނެވެ.\nކޮވިޑްގެ ބަލިމަޑުކަމާ ކުރިމަތިވުމުން ލަކްޝްމަން އާއި އާއިލާ ތިބީ ހޯމް ކަރަންޓީނުގަ އެވެ. އަނބިމީހާ ފިޔަވަ އެވެ. އަނބިމީހާ އޮތީ ހޮސްޕިޓަލުގައި އެޑްމިޓްކޮށްފަ އެވެ. މިހެން ތިއްބާ ކުއްލިއަކަށް މަންމަގެ ހާލު ބޮޑުވާން ފެށީ އެވެ. މަންމަޔަށް ގުޅާފައި ހުރި އޮކްސިޖަން ސިލިންޑަރު ހުސްވެގެން ނޭވާ ނުލެވިގެން މަންމަ ތެޅެމުންދިޔަ މަންޒަރު ލަކްޝްމަން ބަލަން ހުރީ އޭނާއަށް ކުރެވޭނެ އެއްވެސް ކަމެއް ނެތް ހާލުގަ އެވެ.\nމަންމައަށް ނޭވާ ލެވޭތޯ އޭނާއަށް ކުރެވުނުހާ ކަމެއް ކުރަމުން ދަނިކޮށް ގަޑިއެއްހާއިރު ތެރޭ މަންމަގެ ފުރާނަ ދިޔައީ އެވެ. މަންމަ މަރުވުމުގެ ހިތާމައަށް މާ ގިނަ ގަޑިތަކެއް ނުވެ ބައްޕަ ވެސް އޮކްސިޖަން ނުލިބިގެން ތެޅެން ފެށި އެވެ. ބައްޕަ އަށް ނޭވާ ލެއްވޭތޯ އެ ގޮތް މިގޮތް ހަދަމުންދަނިކޮށް އޭނާގެ އަތްމައްޗަށް ބައްޕަ ވެސް މަރުވީ އެވެ.\nހަދާނެ ގޮތް ހުސްވެގެން ލަކްޝްމަން އާއި އޭނާގެ ކުޑަކުޑަ ދަރިފުޅު އެމީހުން އިންތިހާއަށް ލޯބިވީ ދެ މީހުންގެ ފުރާނަނެތް މަސްގަނޑަކަށް ބަލަހައްޓައިގެން ތިއްބެވެ.\nނަމަވެސް ގަޑިއެއްހާއިރު އެހެން އިނދެފައި ވަރަށް ހިތްވަރުކޮށްފައި ލަކްޝްމަން ތެދުވި އެވެ. އަދި އަވަށްޓެރިންނަށް ގުޅައި އޭނާއަށް އެހީތެރިވެދޭން އެދުނެވެ. ނަމަވެސް އެކަކުވެސް ލަކްޝްމަން އަށް އެހީތެރިވާން ނައެވެ. ނަމަވެސް ކޮންމެވެސް މީހަކު އިރްތިޒާ ގުރޭޝީ ކިޔާ 35 އަހަރުގެ މީހަކަށް ވަޓްސްއަޕް މެސެޖެއް ފޮނުވީ ކަމަށް ބެލެވެ އެވެ. ލަކްޝްމަންގެ އެހީތެރިކަމަށް އައީ އިރްތިޒާ އެވެ. އިރްތިޒާ އަކީ ކޮވިޑް ވޮލަންޓިއަރެކެވެ.\nއިރްތިޒާ އައިސް ލަކްޝްމަން އަށް އެހީތެރިކަން ފޯރުކޮށްދޭން މަސައްކަތް ފެށި އެވެ.\nއިރްތިޒާގެ އެހީއާއެކު ކައިރީގައި ހުރި ޕޮލިސް ސްޓޭޝަނަކަށް ލަކްޝްމަން ދިޔަ އެވެ. އަދި އޭނާގެ މައިންބަފައިން އަންދާލަން ގެންދެވޭނެ ގޮތެއް އިންތިޒާމްކޮށްދިނުމަށް އެދުނެވެ. ނަމަވެސް އެތަނުން ވެސް އޭނާއަށް އެހީތެރިކަމެއް ނުދިނެވެ. އޭރު ފަތިހު4ޖަހައިފި އެވެ. މައިންބަފައިން މަރުވިތާ އެތައް ގަޑިއިރެއް ވެފައިވާތީ އެމީހުންގެ ހަށިގަނޑު ކުނިވެ ނުބައިވަސް ދުވަން އޭރު ވަނީ ފަށާފަ އެވެ.\nޕޮލިސް ސްޓޭޝަނުން އެހީތެރިވެ ނުދިނުމުން އިރްތިޒާ އަނެއްކާވެސް މަސައްކަތް ފެށި އެވެ. ހޮސްޕިޓަލްތަކަށް ގުޅައި އެމްބިއުލެންސެއް ހޯދުމަށާއި ލަކްޝްމަންގެ މައިންބަފައިންގެ ގަބުރުތައް އަންދާލެވޭނެ އިންތިޒާމު ހަމަޖެއްސޭތޯ އެވެ. ބަރާބަރު ހަތް ގަޑިއިރު އޭނާ ކެނޑިނޭޅި މަސައްކަތް ކުރިއިރު ވެސް އެއްވެސް ވަރެއްގެ ކާމިޔާބެއް ނުލިބުނެވެ.\nލަކްޝްމަން އަށް އެހީތެރިވާން އެ ވަގުތު މަދު މީހަކު އައެވެ. ނަމަވެސް އެމީހުންގެ ވެސް ޝަރުތުތައް ގިނަ އެވެ.\nއެމީހުން ލަކްޝްމަންގެ މައިންބަފައިންގެ ގަބުރު އެމްބިއުލެންސަށް އަރުވަން އެހީއެއް ނުވާނެ އެވެ. އަދި އަންދާތަނަށް ގެންގޮސްފައި ވެސް އެތާ ބޭރުގައި ހަށިގަނޑު ބާއްވާފައި އެމީހުން އަންނާނީ ކަމަށާއި ގަބުރުތައް އެތެރެއަށް ވައްދަން އެހީތެރިނުވާނެކަމަށް އެމީހުންގެ ޝަރުތުތަކުގެ ތެރޭގައި ހިމެނެ އެވެ. އަދި ތިން ވަނަ ޝަރުތެއް ވެސް އެމީހުން ހުށަހެޅި އެވެ. މީހަކަށް 25،000 ރުޕީސް ދިނުމުގެ ޝަރުތެވެ.\nފައިސާގެ ދަތިކަން އިންތިހާއަށް އޮތް ލަކްޝްމަންގެ އާއިލާއަށް މިއީ އެއްގޮތަކަށް ވެސް އެއްބަސް ވެވޭ ވަރުގެ ޝަރުތުތަކެއް ނޫނެވެ.\nއިރްތިޒާ އާއި ލަކްޝްމަންގެ މަސައްކަތުން އެމްބިއުލެންސެއް ހޯދާ ލަކްޝްމަންގެ މައިންބަފައިންގެ މަރުވެފައިވާ މަސްގަނޑު އަންދާ ތަނަކަށް ގެންދެވުނުއިރު އެ ދެ މީހުން މަރުވެފައި އޮންނަތާ 22 ގަޑިއިރު ވެއްޖެ އެވެ. އޭރު މަސްގަނޑު ކުނިވެގެން މުޅި ތަނުގައި ހުރީ ނުބައިވަސް ހިފާފަ އެވެ.\nމިއީ ހަމަ ގައިމުވެސް ލަކްޝްމަންގެ ހަތަރު އަހަރުގެ ދަރިފުޅަށް ވަރަށް ފުން އަސަރުތަކެއް ކުރާނެ ތަޖުރިބާއަކަށް ވާނެ އެވެ. އޭނާގެ ލޯބިވާ މާމަ އާއި ކާފަ އޭނާގެ ލޯ ކުރިމަތީގައި މަރަށް ތެޅި ތެޅި މަރުވި މަންޒަރާއި އޭގެ ފަހުން ވެސް އެ ދެ މީހުންގެ މަސްގަނޑު ކުނިވަމުންދިޔައިރުވެސް އެ ގެންދަން ވެސް އެހީތެރިކަމެއް ނުލިބިގެން އޭނާގެ ބައްޕަ މީހުންނަށް އާދޭސްކޮށް ރޮއި ހޭރެމުން ދުވި މަންޒަރު ފެނުނީ މި ކުޑަކުޑަ ކުއްޖާފުޅަށެވެ.


Eyru Fehi Kameh Neiy E Hanafas Rashun Miadhu Nulibey Meyvaa Eh Neiy - Vaguthu\nއޭރު ފެހިކަމެއް ނެތް އެ ހަނަފަސް ރަށުން މިއަދު ނުލިބޭ މޭވާއެއް ނެތް\nރިޒްޤަކީ ވިސްނުން ތޫނުވެގެން ނުވަތަ ތިމާގެ ބާރުވެރިކަމުން ލިބިގަނެވޭ އެއްޗެއް ނޫނެވެ. ﷲ ގެ ރިޒްޤު، އެކަލާނގެ މަޚްލޫޤުންގެ މެދުގައި ބައްސަވަނީ އެކަލާނގެ ދެނެވޮޑިގެންވާ ޙިކްމަތެއްގެ މަތިންނެވެ.\nއެގޮތުން ކުރީގައި އެއްވެސް ކާނާއެއް ނުލިބޭ ހަނަފަސް ސަހަރާއެއްގެ ގޮތުގައި އޮތް މައްކާއަކީ މިއަދު އެތައް މިލިއަން ބައެއްގެ ލޯބި އެރަށަކަށް ދީފައިވާ، ރިޒްޤު ތަނަވަސް ރަށަކަށް ވުމީ އެކަމުގެ މިސާލެކެވެ.\nމުއުމިނުންނަކީ ކާމިޔާބީގެ ސަބަބުތަކުގައި ހިފުމަށްފަހު ﷲގެ ޙަޟްރަތަށް ރުޖޫޢަވެ، އެމީހުންގެ ރިޒްޤުގައި ބަރަކާތްލެއްވުމަށް އެދި ދުޢާކުރާ މީހުންނެވެ. ނަބީބޭކަލުންނާއި ރަސޫލުބޭކަލުން ދައްކަވާފައި ވަނީ މި ނަމޫނާއެވެ.\nއެގޮތުން އިބްރާހީމް އަލައިހިއްސަލާމް، އެކަލޭގެފާނުގެ އާއިލާ ހަނަފަސް ވާދީއަކަށް ދޫކޮށްލައްވައި، ގެފުޅު ކައިރީގައި ވަޒަންވެރި ކުރެއްވި ހިނދު، ﷲ އަށް ޝުކުރުވެރިވުމަށްޓަކައި އެބިމަށް މޭވާތަކުން ރިޒްޤު ދެއްވުމަށް ދުޢާކުރެއްވިއެވެ.\nމާތް ﷲ އިބްރާހީމްގެފާނުގެ ދުޢާ އިޖާބަކުރައްވާފައިވާގޮތް ނިކަން ބައްލަވާށެވެ. މިއަދު މައްކާއަކީ، މީސްތަކުންގެ އެތައް މިލިއަން ބައެއްގެ ލޯބި އެރަށަކަށް ދީފައިވާ ރިޒްޤު ތަނަވަސް ރަށެއް ނޫންތޯއެވެ. އެއީ އެރަށަށް ލެއްވި ބަރަކާތުގެ ސަބަބުންނެވެ. ފެހިކަމެއް ނެތް ހަނަފަސް ރަށުން މިއަދު ނުލިބޭ މޭވާއެއް ނެތެވެ. އެހެންކަމުން ކޮންމެ އެއްޗެއްގައި ބަރަކާތްލެއްވުން އެދި ދުޢާކުރާށެވެ.\nރިޒްޤުގައި ބަރަކާތްލައްވާ ކަންތައްތަކުގެ ތެރޭގައި ފަޤީރުންނަށާއި މުހުތާދުވެރިންނަށް ހޭދަކޮށް، ދަތި ހާލު ޖެހިފައިވާ މީހާއަށް ލުއިފަސޭހަކޮށްދިނުން ހިމެނެއެވެ. އަދި އެގޮތަށް ޢަމަލުކުރާ މީހާއަށް މާތްﷲ ލުއި ފަސޭހަކޮށްދެއްވާނެ އެވެ. އެމީހެއްގެ ކަންބޮޑުވުންތައް އެކަލާނގެ ފިއްލަވައިދެއްވާނެ އެވެ.\nތެދުވެރިކަމާއި އެކު ރިޒްޤު ހޯދަން އެދޭ މިހާ އެކަމަށްޓަކައި ހިތްމަތްތެރިކަމާއެކު މަސައްކަތް ކުރަން ޖެހޭނެއެވެ. އެމީހެއްގެ ކިބައިން ކަންނެތްކަން ފޮހެލަން ޖެހޭނެއެވެ. ދުވަހަކުވެސް އުޑަކުން ރަނާއި ރިއްސެއް ނުވެއްސަވާނެތެވެ. އެމީހެއްގެ ރިޒްޤު ހޯދުމަށްޓަކައި މަސައްކަތްކުރާ މީހަކީ، ﷲގެ މަގުގައި ޖިހާދު ކުރާ މީހެއް ފަދައެވެ. ރިޒްޤު ހޯދުމަށްޓަކައި ޙައްޤު ގޮތުގައި މަސައްކަތް ކުރާ މީހާއަށް ﷲ ބަރަކާތް ލައްވާނެތެވެ. އޭނާ އޭނާގެ އުއްމީދުތަކާ ހަމައަށް ވާސިލްކޮށްދެއްވާނެތެވެ.\nއޭޕްރީލް 25, 2021 20:59\nމީނާ ގެ އާރޓިކަލް އަހަނަށް ފެންނަނީ ވަރަށް މަދުން. ޙީވަނީ ދީނީ ކޮންޓެންޓް ލިޔާ ކުއްޖެއްހެން.\nޢެކަމަކު.............މީއީ ވަރަށް މޮޅަށް ލިޔާ ކުއްޖެއް. ނުހުންނަ ކުށްވެސް.